
Suwál 1. Puráne Ahd-náme men n kitnt ki- 
táben hain ? 

Juwáb. Untális. 

S. 2. In kitábon ko kab aur kis ne jama 
karke al-at-tartíb rakhá ? 

J. Azrá ne, Masíh se qaríb chár sau pachás 
baras peshtar. Músá kí pánch kitáben Ahd- 
náme ke Sandúq men rakhí thín, (Istisná 31: 
24—26 ;) aur Yashúa ne apni kitáb ko “ Khuda 
ki shariat ki kitáb men likh rakhá." Yashúa 
24: 26. 

S. 3. Baibal ke kai mashhár tarjume húe 
hain? 

J. Char; pažlá, Yúnání jise Septúejint 
kahte hain, dúsrá, Látíní jise Valget kahte 


umen 


2 
hain ; čísrá, Douay, aur chauthd, Angrezi 
tarjuma jo James bádsháh ke Baibal ke nám se 
mashhúr hai. 

S. 4. Septúejint lafz ke kvá mane hain ? 

J. Islafz ke mane sattar hain, aur is tarjume 
ká yih nám is jihat se pará ki sattar ádmíon 
ne milke yih tarjuma kiyá thá, go filhagigat 
bahattar ádmí is men mashgúl the, chunánchi 
chha ádmí har har firge se is kám ke liye 
makhsús kie gae the. 

S. 5. Yih tarjuma kab hua aur kis jagah 
hua ? 

J. Mulk i Misr ke Sikandariya shahr men 
Masih se garíb do sau baras peshtar. Yih tar- 
juma Íbrání se kiyá gayá, aur is men sirf 
Puráne Ahd-name ki kitáben mutarajjam hain. 

S. 6. Masih ke zamáne men Yahúdion ká 
is tarjume kí nisbat kyá gumán thá? 

J. Wuh us ki bari tazím karte the. Ha- 
máre Munjí aur us ke Hawáríon ne apne 
mubáhison men isí tarjume se sanaden pesh 
kín hain. 


S. 7. Valget tarjuma kyá hai? 
| oa | 


Én 


J. Yih Látíní tarjuma hai, jo Septúejint se 
kiyá gayá, aur is ká nám Valget is báisse pará 
ki Rúmí kalísyá men yihí tarjuma ráij hai, 
aur wuh is hí tarjume ko mutabar samajhtí hai. 

8. S. Yih tarjuma kab húá aur kis ne yih 
tarjuma kiya? 

J. Ek buzurg Qasís, Jerom náme ne san 
Yswí chár sau ke garíb garíb yih tarjuma kiyá. 
Yih tarjuma bahut jaldí men kiya gayá aur 
bahut sí tabdilon ke báis se bigar gayá. 

S. 9. Douay Baibal ki kyá kaifíyat hai? — 

J. Yih Valget ká Angrezi tarjuma hai 
maa sharh o hashiya, aur Rumi‘ kalísyá men 
yihi tarjuma mustamil hat. 

S. 10. Is ká nám Douay Baibal kyúnkar 


a 


para ? | 
J. Is ká yih nám is tarah par para ki Frans 
mulk kí'ek bastí men jis ká nám Douay tha 
yih tarjuma kiyá gaya. 

S. 11. Yih tarjuma kab chhapá ? 

J. San Yswi ek hazár chha sau das men. 

S. 12. Is tarjume se aur Angrezi Baibal se ` 
farg kyúnkar hua? 

J. Is báis se ki yih tarjuma asl Ibrání se 
nahin hia lekin Valget se, aur Valget Septúe- 
jint se kiyá gayá thá, aur sahíh tarjuma na thá. 
Yih kyúnkar mumkin thá ki yih tarjuma [brání 
se asl tarjume ke barábar sahíh ho. 

S. 13. Angrezí ká tarjuma James bádsháh 
ká Baibal kyún kahlátá hai? © 

J. Is liye ki yib tarjuma Ingland ke bád: 
shih JAMEs auwal ke ahd i saltanat men kiya 
gaya tha. 

S. 14. Yih tarjuma kab shurú húá aur kab 
khátime ko pahunchá ? 

J. Yih tarjuma san ek hazár chhasau sát [s- 
wí men shurú húá, aur tín baras ke arse men 


khatm húá, aur san ek hazár chha sau gyárah 


Fswí men chhapá. 

S. 15. Yih tarjuma kis ne e kiyá? 

J. Ingland kí saltanat men se chauwan fázil 
is kám ke liye muqarrar kiye gae the. In men 
se sát mustafi hue, chunánchi saintálís ádmí is 
kám ten sharík the. 

S. 16. Yih tarjuma itne ádmíon men kis 
tarah par taqsím kiyá gayá ? 


nm a po 

J. Wuh chha jamáat men tagsím kie gae, aur 
ek ek jamáat ko Baibal ká ek ek hissa [brání aur 
Yúnání zubán se tarjuma karne ko diyá gaya. 

S. 17. Aur tarjumon ki. nisbat Angrezi 
Baibal ká tarjuma kaisá hai ? 

J. Jo log ki nihávat munsif mizáj hain, un 
ká yih gaul hai, ki yih aur sab tarjumon se 
bihtar hai. 

S. 18. Kyá Bábon aur Ayaton ki mm 
Baibal kí aslí tagsím hai? 

J. Nahín. 

S. 19. Baibal kí gadímtarín tagsím kyá hai? 

J. Wuh jo Azrá ne kiya. Puráne Ahd-ná- 
me ki kitáben tín bisson men mungasim thin, 
yane, “Tauret,” “ Ambiyá ke Sahife,” aur 
“ Zabůr." Hamáre Munjí ne Lúgá 24: 44 
men is tagsím ká yún ishára kiyá hai, ““ Zarúr 
hai, ki sab kuchh jo Músá kí tauret, aur nabí- 
on ke nawishton aur zabúron men mere hagg 
men likhá hai, pura ho.”. : 

S. 20. In hisson men kaun kaun kitáben 

mushtamal thín ? 
J. “Tauret” men pahlí pánch kitáben thín ; 


6 
ce Zabir’? men mazámír, Amsál, Wáiz, aur 
Gazl-ul-Gazalát kí kitáben, aur Nabíon men 
bágí aur Sahífe mushtamal the. 

S. 21. Kab aur kis ne Baibal ko bábon men 
tagsím kiya? 

J. Log is kám ko Kárdínal Heugo se nis- 
bat dete hain, aur kahte hain ki us ne san ek 
hazár do sau chálís Fswí men Baibal.ko bábon 
men tagsím kiyá, hálánki tísrí sadí kí nisf ke 
. qartb garíb Injil ke pahle char sahife bábon men 
mungasim ho chuke the. 

S. 22. Bábon ko áyaton men kis ne tagsím 
kiyá, aur kab? i 

J. Robert Stephens ne sán ek hazár pánch 
sau ikkáwan [swi men. Kahte hain ki Páris se 
Lyons shahr ko játe húe ghore kí píth par sawár 
us ne is diggat talab kám ko anjám diya. 

S. 23. Baibal, yá Kutub í Rabbání ki pahlí 
kitáb ká kyá nám hai ? 

J. Paidáish, is jihat se ki us ke shurú men 
khilgat kí paidáish ká ahwál darj hai. 

S. 24. Is kitáb men kitne arse ká hál mar- 
gúm hai? 

J. Do hazár tín sau unhattar baras ká. - 

S. 25. Is kitáb men kin kin báton ká tað 
kira hai? 

J. Khilgat ki paidáish, aur insán ki bar- 
gashtagi o tufan aur us ahd ká jo Nuh ke sáth 
bándhá gaya thá. Insán ki zubánon men ikh- 
tiláf parná, aur un ká paráganda honá, aur 
Abirahám aur Izhág aur Yagúb buzurgon ká 
ahwál mundarj hai. 

S. 26. Kutub i Rabbani ki dúsrí kitáb ká 
kyá nám hai? 

J.. Khurúj. 

S. 27. Lafz i Khurúj ke kyá mane hain ? 

J. Is lafz ke mane nikalne ke hain. 

S. 28. Is kitáb ká nám Khurúj kyúnkar 
rakhá gaya ? 

J. Is live ki us men Isráelíon ke Misr kí 
gulámí se nikalne ká ahwál mundarj hai. 

S. 29. Is kitáb men kitne arse ká hál miltá 
hai? 

J. Ek sau paintális Þóra ke zamáne ká. 

S. 30. Dunyá ki paidáish ke kis sál tak ká 
hál is men darj hai ? 

J. Do hazár pánch sau chaudah baras bad 
tak ká. 

S. 31 Iskitáb men kis kis bát ká bayán hai? 

J. Baní Isráel ke Misr men gulám rahne ká. 
Musa ki paidáish, us ki hifázat aur us ki tar- 
biyat, us ká apne mulk se jaláwatan rahná, 
aur us ki risálat ; Isráelíon ká Firaún ke hath 
se muajize ke sáth rihái páná ; un ke bayábán 
ke safar ká ahwál; Sharíat ká Koh 1 Síná par 
diyá jáná ; Rasmí sharíat ká tazkira, aur khai- 
ma kí tamír ká hál. 

S. 32. Misr ke bádsháh kis nám se mulag- 
qab the? | 

J. Wuh. Firaún kahléte the, jis tarah ki 
` Rúm ke sháh-an-sháh Qaisar kahláte the. Yú- 
sifas muarrikh ke bayan ke bamujib lafz Fira- 
‘tin ke mane Bddshdh hain. Kutub i Rabbani 
men yih lagab áth shakhson kí nisbat musta- 
mil húá hai. 

S. 33. Tisri kitáb ká kyá nám hai ? 

J. Ahbár. 

S. 84, Iská nám Ahbár kyúnkar rakhá gayá? 

J. Is bájs se ki is ke aksar ahkám aur báten 

 Tbráníon ke Ahbár, yane muallimon se taallug 
rakhtí hain. ` 

S. 35. Is kitáb men kin kin báton ká -e 
kira húá hai ? 

J. Aurbání ke gawáid; Lewíána kahénat 
ki taqarruri; halál o harám jánwaron ki taf- 
ríq ; safáí ke gánún, aur aksar intizám banisbat 
rasúmát aur ídon ke. 

S. 86. Is kitáb men kitne zamáne ká hál 
mundarj hai? . 

J. Ek mahíne, yane, Isráil ke khurúj ke bad 
dúsre mahine ká, April kí 2lwín táríkh se lekar 
May kí 2lwín tak, Masíh se peshtar 2514 
baras ká. 

S. 87. Kyá Lewi ká kull firga kahánat ká 
kám kartá thá ? 

J. Nahin; sirf Haran ki aulád kahánat ká 
kám karti thi, agarchi kull firqa mazhabí 


khidmat ke hye makhsús thá. Kahin gur. © 


báníán charháte the aur shám o subh ki jbadat 
karate the. Lewi Káhinon ki madad karte 
the; aur wuh safar men kbaima ke mutafar- 
rig hisson ko aur pák zurúfon ko le chalte the. 

S. 38. Chauthí kitáb ká kyá nám hai ? 

J. Gintí. 

- S. 89. Yih kitáb Gintí ki kyún kablátí hai? 

J. Is liye ki us men bani Isráel ke do shu- 
máron ká tazkira húá hai; ek jo Koh i Síná 
par húá, aur dúsrá Moab ke maidán men, 
pahlí mardum-shumárí se untálís baras bad. 

S. 40. Is kitáb men kis bát ká a húá 
hai? 

J. Firgon ke shumár aur un kí tartíb ká; 
baní Isráel ká kurkuráná aur un kí sarkashí ; 
aur bayábán men chálís baras ke safar ká. 

S. 41. Kutub i Rabbání kí pánchwín kitáb 
ká kyá nám hai? 

J. Istisná. . 

S. 42. Lafz i Istisná ke kyá mane hain? 

J. Dúsrí sharfat; is kitáb ká yih-nám is live 
pará ki wuh das hukm jo Khurúj ki kitáb men 
darj hain is kitáb men do bára likhe gaye hain. 

S. 48. Is kitáb men kitne zamáne ká hál 
darj hai? 

J. Baní Tsráíl kí safar ke V baras ke 
dúsre. mahíne ká. | | 

S. 44. Is kitáb men koí kháss bát hai? 

J. Hán: us men Músá kí akhir báten mar- 
gúm hain, aur us kí risálat kí tamámí ká ahwál 
darj hai. 

S. 45, Is kitáb kí nisbat Músá ne kyá 
hukm diyá thá? 

- J. Yih ki har sátwen baras wuh sab logon 
ke sámhne parhí jae. Ist. 31: 9—13. 

S. 46. Kyá Músá ne is kitáb ko likhá? © 

J. Hán ; ákhirí báb ko chhorke- us ne 
kull kitáb likhí. | 

S. 47. Is akhír báb ke likhe jáne kí nisbat 
logon ká kyá gumán hai? 

J. Aglab hai ki Musa ne use nahin likhá, is 
sabab se ki us men us ki maut ká bayán húá 
hai. Par yih gumán hai ki Yashúa ki kitáb 
ke rágim ne us ko likhá. 

S. 48. Lafz Músá ke kýá mane hain? 

J. Pání se nikálá húá, aur is men us ke bach- 
pan men Níl dase se nikále jane ká ishára 
hat. 

S. 49. Músá ko kyún hug lá Insán sa- 
miajhte hain? | 

J. Isliyekius ne Khudá kí qudrat aur us 
ke jalál ke zuhúr ká musháhida kiyá; aur us 
ko yih jzzat bakhshí gat thí ki wuh sharíat ke 
dene men Khudá aur baní Isráel-ke darmiyán 
takallum ká wasíla ho; aláwa is ke wuh pahlá 
aur sab se bará nabí thá ;-wuh pahlá muarrikh 
bhí thá, aur us hí ne khilgat kí paidáish kí ta- 
warikh likhí hai; siwá in baton ke wuh sáre 
ádmíon se barhkar mutahammil thé. | 

S. 50. Istisná ki kitáb kesiwá Músá ne aur 
kaun kaun kitáben likhi hain ? 

J. Paidáish, Khurúj, Ahbár o Ginti kí ki- 


táben aur Nauwewín zabúr. 


S. 51. Yih pánch kitáben kyá kahlátí 


hain ? | | 

J. Tauret, aur Angrezí men use Pentáteuk 
kahte hain. 

S. 52. Kutub i Rabbání kí chhathí kitáb 
ká kyá nám hai? 

J. Yashúa ki Kitáb. Lafzi Yashúa, [sd nám 
se mushábih hai, aur is lafz ke mane yih hai, 
* jis ki naját Khudáwand hai.” ` | 

S. 53. Yashúa kaun thá ? 

J. Músá ká gáim-mugám; aur wuhí bani 
Isráel ko wade kí zamín men le gayá. 

S. 54. Is kitáb men kitne zamáne ká hál 
mundarj hai? | 

J. Chabbís baras ká hál. 

S. 56. Is kitáb men kin kin báton ká bayán 
hai ? i 

J. Is kitáb men Khudá ke un wadon kí 
takmíl mazkúr hai, jo us ne apne logon ke sáth 
kiye, aur wuh adálaten jo us ne Kanaán kí but- 
parast qaumon par názil kin. 

„ S. 56. Yashúa ki zindagi men kaun kaun 
mashhúr májare wugú men áe hain ? 

J. Wuh aur Kálib do hí shakhs the jin ko 
yih nimat milí, ki wade kí zamín men dákhil 
húe, hálánki Misr se lákhon chale the; wuh 
laráí men kámyábí hásil karne ke báis se bhi 
mashhúr hue; aur unhon ne yih lásání mujiza 
kiya ki áftáb o máhtáb ko din bhar khará kar 
rakhá. | 

S. 57. Is kitáb ko kis ne likhá ? 

J. Gumán hai ki pichhlí pánch áyaton ke 
siwa bágí kull Yashúa ne likhí, 

S. 58. Kutub i Rabbání kísátwín Kitáb ká - 
kyá nám hai? 

J. Aázíon ki Kitab. 

S. 59. Is kitáb ká yih nám kyúnkar ” 

J. Is báis se ki us men baní Isráel kí tawá- 
ríkh Oázíon ke mátaht mundarj hai. 

S. 60. Is kitáb men kis zamáne tak ká hál 


darj hai? Í 
J. Chársau pachás baras tak ká, yane Yashúą 
kí maut se lekar Sáúl bádsháh kí saltanat ke 
shurú tak. Aamál 13: 20. 
S. 61. Kitne Aází hue hain? 
J.: Pandrah. 
_§. 62. Is kitáb ko kis ne likhá? 
J. Aglab hai ki Samúel ne ise likhá. 
S. 68. Kutub i Rabbání ki áthwin kitab 
ká kyá nám hai? 
J. Rúth kí Kitáb. 
S. 64. Yih kitáb Ruth ki kyún kahlátí hai? 
J. Is liye ki us men  Rúth ká ahwál mun- 
darj hai. : 
S. 65. Ruth kaun thi? 
J. Wuh ša aurat thí, jo apní sás Náomí 

ke hamráh Yahúdiva men áí aur Boaz se byá- 
hí gaí. 

S. 66. Rúth kí. kháss tazím ká kyá báis 
hai? . 

J. Wuh Dáúd ki pardádí thi, aur is tarah 
par wyh Masih ke khándán men dar áí. 

S. 67. Is kitab ke magásid kya hain? ~~ 

J. Is kitáb ki yih garz hai, ki Masíh ke 
. nasabnáme men shámil hone ke báis se Ruth 
ki taugír ho, aur ki is Moabi aurat ke Masth 

ke khándán men sharík hone ke bájs se yih 
© bát wázih ho, ki gair-gaumen Masth kí bád- 
sháhat men shámil ki jáengí; phir, ki yih bát 
záhir ho, ki Khudá par bharosá rakhná ain sa- 
lámatí hai, aur ki wafádárí i pisráná musbit 
ho. Is kitáb-kí khúbí mashhúr hai. 

S. 68. Is kitáb ko kis ne likhá? 

J. Aglab hai ki Samúel ne is kitáb ko 
likhá ? 

S. 69. Yih kis zamáne men tarqim hui? 

J. Gumán hai ki yih Dáúd ke zamáne men 
ragm húí táki us ki tawáríkh .ke ek umda 
májre kí yádgár rahe. Is ki pichhlí áyat se 

sábit hai ki yih kitáb Dáúd ke zamáňe se 
peshtar na likhi gai hogí. 

S. 70. Is kitáb ke mardf námon ke kyá 
matlab hain ? 

J. Ráth ke mane hain—Zanána dost. 

Boaz ke mane hain—Cháláki. 

Elimalik--Khudá merá bádsháh. 

Naomi—Meri khushnumáí. 

Mahlon—Marz. 

Chilion—Kurhna. 

Orfá—-Hiran ká bachcha. 
-Obed—Khadim (yane Khuda ká Khá- 

dim.) - 

S. 71. Samúel kaun thá? 

J. Wuh pichhlá Qárí thá; wuh gázíon aur 
„bádsháhon ke silsile men halqa i tawassul thá, 
is sabab se ki wuh Khudá kí taraf se mugar- 
rar kiyá gayá thá, ki Sáúl ko jo pahlá bádsháh 
thá, aur Dáúd ko jo dúsrá thá, bádsháhat ke 
mansab ke liye makhsús kare. Wuh nabí 
bhí thá. 

S. 72. Samúel nám ke kyá mane hain? 

J. Khudá ká shunúda (yane suná húá). 


17 


S. 73. Us ki auwal aur kháss nimat kvá 
thí ?- -= 

J. Jab ki wuh mahz bachchá thá, us wagt 
Khuda ne sardár káhin aur us ke beton kí 
nisbat apní marzí ko us par záhir kiya. 

S. 74. Wuh nabíon se kyá munásibat rakh- 
tá thá? | 

J. Wah un nabion ke silsile men auwal 
thá, jin ká daur Malákhí nabí tak barábar 
gáim rahá. 

S. 75. Pák Nawishton ke akhír hisson men 
Samúel ki nisbat kyá mazkúr húá hai? - l 

J. Yaramiyáh Nabí ká Jówán báb pahlí 
áyat aur 99win Zabúr ki 'Gthí áyat dekho. 
Wuh shafáat ke igtidár ki nisbat Músá ke 
sáth mushábih kiyá gayá hai. 

S. 76. Jerome ne Samúel kí lásh kí nisbat 
ky& mazkúr kiyá hai? 

J. Wuh yih kahtá hai, ki Arkedias Sháh- 
an-sháh i Rúm chauthí sadí men Samúel ki 
lásh ko barí shán ke sáth Thrace men lává. . 

S. 77. Samúel kis zamáne men maujúd 


thá ? 
B 

- 


J. Masíh se qaríb ek hazár ek sau ikhattar — 
 baras peshtar. 

S. 78. Kutub i Rabbání kí nawín kitáb ká 
kyá nám hai? 

J. Pahlí Samúel. 

S. 79. Is kitáb ko kis ne likhá ? 

J. Gumán hai ki Samúel ne pahle 24 báb 
likhe, aur bágíon ko Náthan aur Gád ne hkhá. 

S. 80. Is kitáb men kitne zamáne ká. hál 
mundarj hai ? 

J. Qarib ek sau baras ká. 

S. 81. Is kitáb men kaun kaun báten 1 maz- 
kúr hain? 

J. Is men Alí aur Samúel do pichhle Qazi 
aur Sáúl aur Dáud do pahle bádsháhon ká 
ahwál mundarj hai. 

S. 82. Kutub i Rabbání kí daswín kitáb 
ká kyá nám hai? 

J. Dúsrí Sámúel kí kitáb. 

S. 83. Is kitáb ko kis ne likhá? 

J. Nathan aur Gád nabíon ne. 

S. 84. Kyá Samúel kí in donon kitábon ke 

gadím zamáne men yibi nám the? 
i 

J. Nahín; Yahúdí in donon kitábon ko ek 
samajhte the. In kitábon kí yih tagsím Sep- 
túejint aur Vulget tarjumon se akhaz ki gai 
hai, aur in donon tarjumon men yih Salátín kí 
pahlí aur dúsrí kitáb ke nám se námzad thín. 
Origen ne tísrí sadí men Samúel kí kitáb ke 
nám se is ká mazkur kiya hai. 

S. 85. Samúel kt dúsrí kitáb men kitne 
zamáne ká hál mundarj hai? 

J. Qaríb chálís baras ká; yane khilgat kí 
paidáish ke do hazár nau sau unchás se leke 
do hazár nau sau nawásí tak. 

S. 86, Is kitáb men kin kin báton ká bayán 
hai ? 

J. Is kitáb men Dáúd ki saltanat ki tawá- 
ríkh, aur us ki fatúhát, aur Uriah ke mugadda- 
me men us ke gunáh aur us ki sazá aur muáti 
ká hál mazkúr hai; aláwa is ke Sulaimán ki 
paidáish aur Abisalům kí bagáwat, aur us kí 
mardum-shumárí ká gunáh, aur us ki sazá o 
muáfí aur shukrguzárí ká ahwál bhí is kitáb 
meg mundar) hai. 

S, 87. Gád kaun tha? 

J. Ek nabí, aur Dáúd ká gadím o rafig dost 
(dekho 1 Sam. 22: 5;) aur aglab hai ki Sami. 
el ká shágird thá. Wuh “ Dáúd ká nazir” 
bhi kahlátá hai, dekho 1 Sam: 9:9; 2 Sam. 
24:11; 1 Tawá. 21:9; aur 2 Tawá. 20:25. 

S. 88: Náthan kaun thá? 

J. Wuh ek mashhúr nabí aur Dáúd ká dost 
thá. Náthan hí ne haikal banáne kí pahlí 
saláh Dáúd ko dí, par is báis se ki yih kám 
„us ne apni hí tabíat se kiyá thá, us ne 
dúsre roz us saláh ko bátil kar diyá, (dekho 2 
Sam. 7: 5; aur -1 Tawáríkh 17: 4,) hukm 
i Tláhí se us ne Dáúd ko Uriah ki nisbat gu- 
náh ke mugaddame men malámat kí, aur un 
áfaton kí khabar dí jo us par ánewálí thin; 
us ne Bintsaba ke dúsre bete ká nám Jedí- 
diéh rakhá, jis ká nám bad-azán Sulaiman 
húá, aksaron ká yih gumán hai ki Suldimán ne 
Náthan sé talím páí. Us ke donon bețe Sulai- 
mán ke darbár men lí mansab rakhte the, 
dekho 1 Salátín 4: 5. 

S. 89. Dáúd ko haikal kí tamír kí o 
kyún nahín milí ? 

J. Is liye ki wuh sáhib i jang thá, (dekho 
1 Tawáríkh 22: 8.) 

S. 90. Kutub i Rabbáníkí ve kitáb 
ká kyá nám hai? 

J. Salátín kí pahlí kitáb. 

S. 91. Is kitáb ká rágim kaun thá? 

. J. Gumán hai, ki Azrá ne use likhé; par 
aksar log use Yaramiyáh se nisbat dete hain. 

S. 92. Is kitáb men kitne zamáno ká hál 
marqum hai? 

J. Ek sau chhabbís baras ke arse ká ahwál, 
dunyá kí paidáish ke do hazár nau sau nawásí 
baras se lekar tín hazár ek sau pandrah tak. 

S. 93. Is kitáb men kaun kaun báten 
mazkúr hain ? 

J. Sulaimán kí bádsháhat ; haikal kí tamír 
aur us ke makhsús hone ; das firgon kí sarka- 
shí, aur Eliyáh nabí ki khidmatguzárí ká 
ahwál is kitáb men mazkúr haj. | 

S. 94. Sulaimán ká gáim-mugám kaun thé? ? 

J. Rihábiám. 

S. 95. Sulaimán kí ahd isaltanat men kaun 
sá májara wugú men 4y4? 

J. Us kí bidat ke báis se das firge bágí ho 


gae, aur unhon ne Yarúbiám ko apná bádsháh 
© makhsús kiyá. 

S. 96. Us zamáne se baní Isráel ke donon 
hisson ke kyá kyá nám pare? 

J. Yih firge Yahúdáh aur Isráel ke nám se 
mashhúr hue ; Yahúdáh ke firge men Yahúdáh 
aur Binyamin ke firge mashmúl hain, aur dús- 
re men bágí dason firge sharík the. 

S. 97. In donon saltanaton kí dár-ul-hukú- 
maten kyá thin ? | 

J. Yahúdáh kí bádsháhat ká dár-us-salta- 
nat Aurshalím thá; aur Sámariya Isráel kí 
dár-ul-hukúmat thi. 

S. 98. Kutub 1 Rabbani ki bárahwín kitáb 
ká kyá nám hai ? 

J. Salátín kt dúsrí kitáb. Yih donon ki- 
táben asl men ekhi thin, lekin yih tagsím 
Septúejint aur Vulget tarjumon ki hai. 

S. 99. Is kitáb ko kis ne likhé ? 

J. Yá to Azrá yá Yaramiváh ne. 

S. 100. Is kitáb men kitne zamáne ká ah- 
wál mushtamal hai ? 

3. 'Tín sau áth baras ká, yane khilgat kí 
paidáish ke tín hazár ek sau áthwen baras se 
lekar tín hazár chár sau solah tak. 

S. 101. Is kitáb men kaun kaun sí báten 
marqum hain ? 

J. Is kitáb men Isráel aur Yahúdáh ki 
tawáríkh asírí ke zamáne tak mashmúl hai. 
Aláwa is ke.ns men Eliyáh ke naql í makán 
karne, aur Elisha ki khidmatouzárí, aur Aur- 
shalim ki halákat ká ahwál mundarj hai. 

S. 102. Yahúdáh aur Isráel ke bádsháhon 
ká mufassal bayán karo ? 


YAHÚDÁH |Q S| ISRÁRL | YAHÚDÁH kS $ | ISRÁEI, 
. "8:8 2 r ‘3. r 

KB BÁD- S > KE BAD- | KE BAD- 8 o EE BAD- 
sHÁH. |Y | sHÁH. SHÁH. © | SHAH. 


Athaliá |884 | Yehú 
8 


Abiyáh 957 Yahoásh 87 
Asá 955 855 ;'Yahúahaz 
954 |Nádab 840 |Yahoásh 
952 |Baashá JAmazíáh (828 
929 |Elah 824 |Yarůbiám 
928 |Zimri, 
Omri fUzzíyáh (899 
917 |Akhiyab 772 'Zakariyah 


Yahůshafat 914 771 |Shalum 
| | Menazem 

YAHUDAH |> S| ISRÁEL | YAHÚDÁH | s| ISRAEL 
KE BÁD- 5 © KE BÁD-Í KE BÁD- | © S KE BÁD- 
sHÁH. |N p| sHÁH. | sHÁH. (S L| skán. 

897 | Ahazíáh 760 | Píkáhiyáh 
| 896 | Yahorám 758 |Píkáh 
- Yahorám |889 Yútám 757 
Ahazíáh 885 Akhaz 741 
729 |Hoshea 


Hizqiyah |726 

721 |Sdmariya 
"| ká gárat 
| honda, 
Manassí 696 | 
Amún 641 
Yúsíváh |639 
Yahoahaz |609 
Yuháikím (609 
Yahúyakím 598 
Zadakiyah |598 
Aurshalim | 
ká liyd jáná 
aur haikal 
ká gárat ho- 
ná. |588 


S. 103: Isráel kab asírí men láe gae? 

J. Masíh se sát sau ikkís baras peshtar. 
Shálmanazar sháh i Asúr ne Sámariya ko le 
liyá aur das firgon ko apne mulk men asír kar 
Je gayá. | 

S. 104. Sámariya dobárah kis tarah se 
ábád hua? 

J. Sháh i Asúr ne apne mulk se wahan 4d- 
mí bheje, aur un ke un Isráelion ke sáth jo 
wahán rah gae the, mil jáne se ek ámez gaum 
ban gaí. Jab ki Aurshalím kí haikal kí tamír 
men Yahúdíon ne Sámaríon se madad lene ká 
inkár kiyá, to unhon ne ek Lewí ko apná ká- 
hin baná liyá, aur apne liye Girizim ke pahár 
par ek haikal tamír ki. Unhon ne sachehe 
Khudá ki ibádat ke sáth butparastí ko shámil 
kiyá.  Sámrí áj ke din tak aláhida hain, (de- 
kho 2 Salátín 17: 24—41. 

S. 105. Yahúdáh ki kai asíríán mazkúr hui 
hain ? - i 

J. Salátín kí kitáb men do ká zikr hai; 
Yaramiyáh nabí kí kitáb men tín ká bayán 
hai; aur chauthí asírí ká jo in se áge wági ho 
chukí thi, Daniel nabí ne zikr kiyá baa. 

S. 106. Jis asírí ká tazkira Salátín ki kitáb 
men húá hai, wuh kis zamáne men wági 
hú? 

J. Masih se chha sau’ chha baras peshtar. 
Nabúkhudnazar ek hazár áth sau ádmíon ko 
Bábul men asír kar le gayá, yih pahlí asírí hai 

jis ká zikr Yaramiyáh kí kitáb men húá hai, 
(dekho 2 Sal. 24: 10—71.) 

S. 107. Dúsrí asiri kab wági hui ? | 

J. Masíh se pánch sau athásí baras peshtar ; 
jab Sidgiyáh ne bagáwat ki, to Nabúkhudnazar 
Aurshalím ke shahr aur us kí haikal ko gá- . 
rat karke bágí logon ko Bábul men asír karke 
le gayá. 

S. 108. Wuh Aurshalím men kab se ? 

' J. Masih se pánch sau athtís baras peshtar, 
Khusro ne Bábul ko maftúh kiyá, aur is se do 
baras bad (yane Masih se pánch sau chhattis 
baras peshtar us ke farmán ke bamújib chálís 
hazár se ziyAda ziyáda Yahúdí laut áe. 

S. 109. Kutub i Rabbání kí terahwín aur 
chaudahwín kitábon ke kyá nám hain? 

J. Tawárikh kí kitáben. 

S. 110. In kitáboň men kitne zamáne ká 
ahwál mundarj hat? 

J. Qaríb chár sau satsath bálið, yane Dáúd 
ke zamáne se leke asírí tak ká. 

S. 111. In kitábon ko kis ne likhá? 

J. Gumán gálib hai ki Azrá ne unhen likhá. 

S. 112. In kitábon ká ky& khulása 
-hai ? 

J. Pahle nau báb men nasabnáme mundarj 
hain; bad azán un men Dáúd aur Sulaimán ká 
ahwál mundarj hai, chunánchi un men bahut 
sí báten miltí hain, jo Samúel kí kitábon 
men darj hain ; aur aláwa is ke in men Yahú- 
dáh aur Isráel ki mukhtasar twáríkh bhí 
mashmúl hai. 

S. 113. Kaun chha-kitáben ápas men ba- 
hut munásibat rakhtí hain ? 

J. Samúel aur Salátín o Tawárikh ki kitáb- 
en. | 

S. 114. Kutub i Rabbani ki pandrahwín 
kitáb ká kyá nám hai? 

J. Azrá kí kitáb. 

S. 115. Is kitáb men kitne zamáne ká hál 
likhá hai?. 

J. Qaríb unásí baras ke arse ká, aur is 
men Khusro kí saltanat káek hissa, aur Kam- 
baisís, aur Megas o Dárá aur Zarksís, aur 
Ardsher kí saltanat ke ek hisse ká bayán húá 
hai. Yih Ardsher yane Artakzarksis na sirf 

rán ká balki Mádía kí saltanat ká bhí bádsháh 
thá. | 

S. 116. Is kitáb men kin kin báton ká 
tazkira húá hai? 

_ J. Yahúdíon ke Aurshalím men phir P 
aur us shahr aur us ki haikal ki tamír ká is ki- 
táb men mazkúr haa. 

S. 117. Azrá ká kyá hál malúm hai? 

J. Wuh Hárún ke bete Finíhás kí aulád 
men se, aur ek Yahúdí kátib aur káhin thá. © 
Yúsífas ne likhá hai ki wuh un Yahúdíon ká 
sardár káhin thá je Babul men rah gae the. 
Wuh Masíh se chár sau sattáwan baras áge 
Trán ke bádsháh kí taraf se bhejá gayá thá ki 
haikal ko sari nau árásta kare aur khális jbá- 
dat ko phir bahál kare; us ne Pák Nawishte ki 
kitábon ko jama karke unhen murattab kiyá. 
Riwáyat ki rú se aisá malúm hotá hai, ki us ne 
aur bhí kaí bare bare kám kie, lekin yih kám 
páya isabút ko nahin pahunchte.  Yahúdí bad 
Músá ke Azrá hí ko gábil i tazím samajhte the. 
Dijla nadí par ek qabr hai jis ko log Azr& ki 
gabr garár dete hain. | | 

S. 118. Yih dúsrí haikal kab aur kahág tamír 
í 


húí ? 

J. Masíh se pánch san chattís baras peshtar 
Shéh 1 Khusro ke hasb i farmán Yahudi Aursha- 
lím ko laut áe aur unhon ne Fuinikt kárígaron 
ko apní madad ke hye mugarrar kiyá. Unhon 
ne is dúsrí haikal ko pahlí haikal ke mugám 
par aur aglab hai ki pahle hí ke tarz par baná- 
ya. Wuh Masih se pánch sau pandrah baras 
peshtar khatm hui, © 

S. 119. Yih dúsrí haikal pahle ke mugábil 
men kaisi thi ? 

J. Wuh pahle ke mugábil men aisi behagí- . 
gat thi, ki búrhe ádmíon ne is haikal ko dekh- 
kar agle ko yád karke ro diya. 

S. 120. Kutub i Rabbani kt solahwín ki- 
táb ká kya nám hai? © = 

J. Nabamiyáh nabí ki kitáb, .. 

S. 121. Is kitáb men kitne zamáne ká hál 
darj hai? 

J. Qaríb bárah TN ke arse ká. i 

S. 122 Is kitáb men kyá mazkúr hai? 

J. Is kitáb men Yahúdíon ke ahwál ká taz- 

kira húá hai, Azrá ki kitáb ke khatm hone ke 
bárah baras bad se; aur is men un taklifat ká 
bayán húá hai, jo Aurshalím kí díwár ke phir 
tamír hone aur ibádat kí khulúsíyat aur logon 
men.intizám ke bahál karne men Nahamiyáh 
nabí ne utháe. Yih Puráne Ahd-náme ke ta- 
wáríkhí kitáb ke silsile men pichhli kitáb 
hai. 

S. 123. Nahamiyáh kaun thá ? 

J. Wuh Yahúdí aur rán ke bádsháh ká 
pyálá-bardár thá. Wuh bará díndár aur sar- 
garm hákim aur tashíh karnewálá thá, aur 
asírí ke aiyém men paidá húá thá. Nahami- 
yáh hákim aur Azrá káhin ne Yahúdion ki 
ibádat aur un ke darmiyán intizám ko phir ba- 
hál kiyá aur Pák kalám ko mujtama kiyá. 

S 124. Kutubi Rabbání kí satrahwín kitáb 
- ká kyá nám hai? 

J. Esther kí kitáb. 

S. 125. Yih kitáð Esther kí kyún kahlátí 
hai ? 

J Is liye ki us men Malikai Esther yane 
Hadássa ká ahwál mundarj hai, 

S 126. Is kitáb men kitne zamáne ká hál 
darj hai ? 

J Qaríb gyárah baras ká, par yib. zamána 
sahíh malúm nahín hai. 

S. 127. Is kitáb men kin kin báton ká 
bayán húá hai ? 

J. Esther ká [rán ki malika ká martaba 
páná ; Haman ká fakhr aur us ká hasad ; us ki 
kínakash sázish Yahúdíon ki halákat ki nisbat, 
aur us kí bandishon ká usí par ulat kar parná. 

S. 128. Is kitáb ko kis ne likhá ? 

J. Is ká musannif malúm nahin hai. 

S. 129. Ahásheuras Trán ke kis bádsháh 
se mushábih kiy& gaya hai? | 

J. Is sawál ke muqaddame men barí mush- 
kil darpesh hai. Bazon ká yih gumán hai ki 
yá to Dárá yá Zarksís yá Ardsher in tínon 
men se ek koi Ahásheuras thá. Yusifas aur 
Septúajinf donom ke qaul se Ardsher ke dawe 
kí pushtí hotí hai. 

S. 380. Is kitáb men kaun sí mm hai? 

J. Khudá ká nám is men mazkúr nahin 
hui. 

S. 131. Márdikaí ne kaun sí fd mugarrar 
kí ? , | 
J. Púrím kt fd, yih fd Haman kf sázish se 
Yahúdíon ki riháí kí yádgár thi. Is fd ko 
Yahúdí ab tak mánte hain, chunánchi yih bát 
Kalám i Iláhí ki sachcháf kí shahádat hai. 

8. 182. Kutub i Rabbání kf athárahwín ki- 
tab ká kyá nám hai? 

J. Aiyúb kí kitáb. 

S. 133. Aiyúb kf nisbat kyúp logon ká gu- 
mán hai ki wuh kot khyálí shakhs thé? 

J. Is bájs se ki us kí tawáríkh majází ma- 
lim hotí hai. Shaitán ká Khudá se mulágí 
honá, Aiyúb ka asbáb aur us ke larkon ki takh- 
sis; us ke dostop ká taur, aur is kitáb ká tarz 
tawáríkhí nahin, balki tamsílí malúm hota — 

S. 134. Kyugkar sábit kar sakte ho ki Ai- 
yúb khyálí shakhs nahín thé? l 

J. Is kitáb ke díbaja aur ns ke khátime ke | 
qata nazar us ke bagi mazmun se sáf záhir bai — 
ki Aiyub name koi shakhs filhagígat maujúd 
thá. Phir is kitáb men jo nám aur aur májre 


- 

mazkur hie hain, un ki strat tawáríkhí malim 
hoti hai. Pák Nawishte ke aur hisson ke 
musannifon ne us ki asálat ká tazkira kiyá hai. 
Hizg. 14: 14 men Aiyúb ká zikr Nth aur 
Dáníel kí sharákat men húá hai, aur is bát se 
yih natíja nikaltá hai, ki-yih tínon shakhs 
filhaqígat maujúd the, aur Yagúb Hawárí ne 
use sabr ká namúna thahráyá hai. Yih.bát — 
kisi tarah se sábit nahin ho saktí, ki wuh dar asl 
maujúd na thá. 

S. 135. Is kitáb ká rágim kaun thá ? 

J. Is mugaddame men bará ikhtiláf hai, 
lekin ámm ráe yih hai ki Atyúb ne Ehud use 
likhá. 

S. 136. Lafz Aivúd ke kyá mane hain? ` 

J. Is lafz ke mane hamla kiye gae ko 
hain. 

S. 187. Yih kitáb kab likhí gaí ? 

J. Yih bát sahíh malám nabín hai. Wuh 
Yasaiyáh nabí ke zamáne se peshtar likhi gai 
hogi; kyúnki us men us ká ishára páyá játá 
hai. Bazon ká yih gumán hai ki wuh Músá ke 
zamáne ke peshtar likhi gai hogi, aur baze 

| 

gumán karte hain ki Músá hi ke zamáne men 
likhi gai, aur bazon ká yih khiyál hal ki wuh 
Músá ke zamáne ke bad likhi gai. 


S. 138. Kis dalíl se sábit karte hain, ki vih á 


kitáb Músá ke zamáne se peshtar margúm húí ? 

J. Pahlí dalíl:—-Aiyúb ká mazhab aisá thá 

jaisá ki Abirahám ke zamáne men murauwij 

thá. Aiyúb ne khud gurbání guzrání, jis se yih 
ishára páyá játá hai, ki us ke zamáne men 
káhin na the. 

Dúsrí dalíl:—Is kitáb men Yahúdion ke ra- 
súmát aur sharfat i Músawí ká mutlaq zikr — 
nahín húá. 

Tísrí dalíl:—Is kitáb men bani Isráel ke 
Misr men mugím rahne aur un ke khurúj karne 
ká ishára tak nahín miltá. 

Chauthí dalí] :—Is kitáb men bahut se aise 
alfáz mustamil hain jo bahut gadím the, aur 

akhír zamáne ke tasnífon men ráij nahín. | 
= S. 189. In dalílon kí nisbat un logon ká 
kyá khiyál hai jin kí yih ráe hai ki yih kitáb 
© Músá ke zamáne ke bad likhi gai? 

JE Musannif apne dalíl ke subút men Pék 

kalám ke kháss kháss magámát ko pesh nahin 
látá, aur na Yahúdíon ke rusúmát se ishára 
kartá hai, par ámm mazhabí khiyálát aur ágá- 
hí kí bunyád par apní dalíl ko gáim kartá hai, 
aur isí liház se jin jin jagahon ká zikr is kitáb 
men húá hai so wuh sab zamin i Kanaán kt 
hadd se báhar hain, aur us ká zamána Yahúdí- 
on ke nizám par muqaddam hai, chunánchi 
Khudá ká nám is kitáb men lafz i Yakowdh ke 
nám se mulaggab nahín húá hai. Is kitáb kí 
zbárat is kitáb ke maqsad se mushábih ki gaí hai. 

S. 140. Kin kin dalílon se yih bát sábit 
karte hain ki yih kitáb Músá ke zamáne ke 
bad likhí gaí ? 

J. Is dalíl se ki is kí ibárat Amsál aur Za- 
búron kí kitáb ke aksar magámát se ámm mu- 
shábihat rakhtí hai. Kahte hain ki is kitáb 
men ek sau untálíswín Zabúr ká matan mus- 
tamil húá hai.  Músá ke zamáne tak aisí al-at- 
tartíb kitáb ká likhá jáná muhál thá. Ilm ká 
nayá zamána Samúel aur Dáúd se shurú hotá 
hai. Is mugaddame ke sabút men donon Jónib 
se bará jim kharch húá hai. 

S. 141. Is kitáb kí garz aur us ká maqsad 
kyá hai? 

J. Wuh Khudá ke intizám ke taur kí nisbat 
shájrána mubáhisa hai. Is men is bát kí tah- 
qíqát hui hai, ki insán kí chál ke bamújib is 
dunyá men 'use púrí aur wájib sazá yá jazá 
milti hai yá nahin. Aiyúb ke tínon dost ká 
yih aqída hai ki jo májre insán par wági hote 
hain wuh bahar-hál insán kí chál ke natíje 
hain ; ki rástbáz sirf barakat hí hásil karte hain, 
aur sharír sirf tádíb hí páte hain, liházá is gái- 
de se donon ká ba-ásání imtiyáz ho saktá hai. 
Aiyúb kí ráe is ke baraks hai, aur us ki tawáríkh 
isi waste likhí gat ki us ke dalil ke tasdíg ho. 

S. 142. Aryúb kis mulk men rahtá thá? 

J. Uz ki zamin men. 

S. 148. Uz ki sarzamín kahán thi? 

J. Iská hál sahíh malúm nahín hai. Aglab 
hai ki Uz ká mulk Arab ke dasht ke kisi his- 
se men zamín 1 Kanaán aur Furát nadí ke dar- 
miyán wági thá. Arabt ab.tak ek jagah ko 
Uz kahte hain aur yih hawála dete hain ki 
Aiyúb yahín rahtá thá. 


3T 


S. 144. Kutub i Rabbání kí unníswín ki- 
táb ká kyá nám hai? 
-~ J. Zabúron kf kitáb. 

S. 145. Is kitáb kí kyá sifat hai? 

J. Yih shájrána tasníť ká majmuą hai, jin kí 
garz yih thí ki bájon ke hamráh gáí jée. 

S. 146 In Zabúron ko kis ne mujtama karke 
murattah kiya ? 

J. Aglab hai ki Azra se yih kám anjám pá- 
yá, Masih se chár sau pachás baras peshtar. 

S. 147. Yih majmáa Ibrí men kitne hisson 
men mungasim húá hai?. 

J. Pánch hisson men. Pahle hisse men 
pahlí iktélis zabúren hain; dúsre men iktis 
zabúreg hain, byálís se bahattar tak; tísre 
men satrah zabúren hain, tihattar se nawásí 
tak ; chauthe men satrah hain, nauwe se ek sau 
chha tak; pánchwen men bágí sab zabúren 
hain. Yúnání tarjamewálon ne bhi inhín pánch 
hissog ko gáim rakhá hai. 

S. 148. Kyá zabúron ke saree ko il. 
hámí samajhná chéhiye ? 

J. Is par log muttafig nahig hain. Yih sar- 

náme bahut gadím hain, lekin yih malúm na- 
hín ki un ke musannifon ne un ko darj kiyá, 
áyá kisí aur ne. Aglab hai ki baz baz un ke 
musannifon hí ne darj kiye, aur baz baz auron 
ne. 

S. 149. Zaburon ke musannif kaun the ? 

J. Pahle hisse kí zabúren kháss Dáúd. kí 
likhi hain ; dúsre hisse ki baz baz to Dáúd ki 
hain, par un men se aksar baní Qurah kí li- 
khí hain ; tísre hisse ki zabúren Asaf ki zabúr- 
en hain; aur chauthe aur pánchwen hisse ki 
zaburon par musannifon ke nám darj nahin 
hain. 

S. 150. In tasnífát kí kyá sifat hai ? 

J. In ki shájrí bahut umda hai, aur in men 
baz baz zaburen jbádatí hain, aur baz baz ta- 
wáríkhi o baz baz nabawi hain. In nabawi za- 
búron men se bahut si Masih ki nisbat pesh- 
khabaríán hain.. Zabúr 2, 16, 22, 40, 41, 45, 
69, 72, 89, 109, 110 aur 182, yih sab Masih 
ki nisbat peshkhabari deti hain. 

S. 151. Ibrání zubán ki aur is zamáne kt 
shájrí men kyá farg hai? 

J. Farg yih hai, ki Ibrání ashár gáfiya o 
radif se khálí hain, aur is zamáne kí shájirí 
men yih donon sifaten maujúd hain. 

S. 152. Zabúr ki kitáb ke sarnámon men 
kaun kaun alfáz darj hain, jin ká tarjuma na- 
hín húá, aur un-ke kyá mane hain ? 

J. Wuh kaí ek aise alfáz hain jin ke mane 
sahíh malúm nahín hain. Un men se baz baz 
to bájon ke nám hain, baz baz rágon ke nám 
hain, jin par wuh zabúr gáe játe the ; aur baz 
baz alfáz se zabúron ki sifaten malim hotín,. 
aur baz baz gánewálon ki hidáyat ke liye 
hain. Yih alfáz yih hain: 

Atyalet Shážár (dekho 22win zabúr ká sar- 
náma). Is lafz ke mane sudů kt harnt hai, aur 
aglab hai ki yih kisi rag ká nám thá. 

Aldmoth. (Zab. 49.) Is ke mane žúnwárí ke 
hain, aur us ká matlab yih thá, ki yih zabur 
'kunwárion ki áwáz par gai jae. 

Al-tashkheth. (Zabúr 57, 58, 59 aur 75 .) 
Is ke mane hain, haldk na kar. Is se is zabúr 
ká gáná aise rág par matlúb thá, jo in alfáz 
se shurú hotá thá. 

Gitttth. (Zab. 8, 81, 84.) Is lafz ká matlab 
mashkúk hai. Aglab hai ki wuh ek báje ká 
nim th4, jo Gath shahr se layé gaya. 

Higgdion. Is ke mane sach ke hain, 

Yaditin. (Gab. 89, 62, 77.) Bamugábila 
l Tawáríkh '25 : 1—3. Yih Dáúd ke kháss 
mugaňníon men se ek ká nám hai. 

 Funáth-elim-rakhokém. (Zab 56.) Is lafz ke 
mane hain, gúngí fákkta darmiydn ajnabion ke, 
aur yíh kisi gazl ká nám hai, yá to us se zabtir 
ke matlab ká ishárá hai, yane Dáúd ká ae 
wuh Gáth men tha. 

Leannotk. (Zab. 88). Is ke mane hain gáne 
ke liye. | 

| Mahláth. (Zab. 3, 88). Yih kisi rag yá 
báje ká nám hai. 

Maskil. Yih lafz 13 zabúron ke sarnámon 
men milti hai, aur us ke mani talim dihinda 
hai. 

Miktám. (Zab. 16, 56,60). Is lafz ke mane 
sunahlá zabúr hai. 

Mith-labben. (Zab. 9.) Yane larkon ke 
táife se gáe jane ke liye. 

'Nagínoth. . (Zab. 4, 6, 54, 56, 60, 61, 76.) 
Is ká matlab hai fár ká bájá. 

Nehiloth. (Zab. 5.) Hawái bájá. 

Silidh. Yih lafz zabúron kí kitáb men 73 
martaba jumlon ki akhír men páyá játá hai. 
Is ke mane thaharne ke hain, aur is se báje ke 
darmiyán thahar jáne ká ishára hal. 

Shaminith. (Zab. 6, 12.) Ek báje ká nám. 

Shiggdion. (Zab. 7.) Bamaní gazal ya git. 

‘Shishdn. (Zab. 60, 45, 69, 80.) Is lafz ke 
mane mashkúk hain. Logon ká gumán hai 
ki kisí báje ká nám hai. 

S. 158. Dáúd kaun thá? 

J. Wuh nabí thá; aur Isráel ká dúsrá bád- 
sháh, 

S. 154. Dáúd kis mm” men maujúd 
thá ? 

J. Wuh Masíh se ek hazár pachásí baras 
peshtar paidá hia, ek hazár pachpan baras 
peshtar sáhib 1 táj húá, aur ek hazár chaudah 
baras peshtar wafát pálí. i 

S.. 155. Dáúd lafz ke kyá mane hain ? 

‘J. Is lafz ke mane aziz hain. 


42 


S. 156. Us ke nawishton kí nisbat log kyá 
kahte hain? | | 

J. Log us ká darja mashhúr o marúf nabíon 
aur mugaddason men gáim karte hain.. San- 
jídagí o nazákat aur mazhabí khiyálát kí ba- 
landí aur khulúsíyat kí nisbat us kí tasnífát 
lásání hain. 

S. 157. Dáúd ki chal o chalan kí kaisí tarif 
hut hai? 

J. Us kí nisbat likhá hai, ki wuh Khudá- 
wand ká dilkhwáh shakhs thá, dekho 1 Sam. 
13: 14 aur Aamál 13: 22. 

S. 158. Asaf kaun thá? | 

J. Wuh Barakiás ká betá aur Láwí thá 
(dekho, 1 Sal. 6: aur 15:17.)  Wuh Dáúd ki 
taraf se haikal ke gawaíyon ká sarbaráhkár 
mugarrar kiya gayá thá. Yih uhda usí ke 
gharáne men gáim rahá. “ Bani Asaf haikal 
ke muganní the,” (dekho 1 Sal. 25: 1; aur 
Nah. 7: 44.) Wuh nabi bhi thé (dekho 2 Sal. 
29: 30,) aur sháyr bhi thá; bárah zaburen us 
se nisbat ki gai hain. Pak Nawishton men do 
aur Asaf ká mazkúr húá hai, ek jo Hizqiyáh 

bádshán ke zamáne men maujúd thá, aur dús- 
rá, jo Ardsher bádsháh ke aiyám men thá. 
S. 159. Kutub i Rabbani ki biswin kitáb 
ká kyá nám hai. | | 
J. Amsál kí kitáb. 

8. 160. Yih kitáb kab likhi gai aur kis ne 
likhí ? | 
-J. Yih kitáb Masíh se ek hazár baras áge 
likhi gai, aur akhir ke do bábon ke siwá is 

samuchi kitáb ko Sulaiman ne likhá. 
S. 161. Tiswen aur ektiswen bábon ko kis 


+ nelikhá? 


J. Tiswen báb ká rágim Agur, jo Massa kf 
malika ká betá thé. Iktiswen bab ká likhne- 
wálá Massa ká bádsháh Lamúel thá, aur aglab 
hai ki yih bádsbáh gur ká bháí thá. Daswín 
áyat se yih ishára miltá hai, ki yih bab Lamúel 
kí má ne likhá, aur is gazal men yih khúbí 
hai ki asl zabán men har ek jumla hurúf í ta- 
hajjí ke ek ek harf se shurú hota hai. 

S. 162. Misál kyá shai hai ? 

J. Misálek taur ki mukhtasar 1bárat hai, 
aur us ki yih sifat hai ki ek hagígat ko ajíb 

taur par aur bahut mauzún waz ge sábit kar 
detí hai. 

S. 163.. Amsál ke siwá is kitáb men aur 
bhí kuchh hai ? 

S. Hán. Is men bahut sí nasíhaten aur 
akhbár kí aisí báten likhí hain j jo amal men láí 
já saktí hain. 

S. 164. Kyá jitní misálen Sulatmán ne ka- 
hin sab is kitáb men darj hain? © 

J. Nahin; us ne tín hazár tamsílen, aur 
ek hazár pánch gazalen kahín (dekho 1 Sal. 
4: 32.) 

"8. 165 Yih kitáb kyúnkar taqsim hui hai? 

. J. Is ki tagsím pánch hisson men hui hai. 
Pahle hisse men nau báb hain, yihsab aur his- 
son ká dibája hain, sirf un men hagígí dánish ki 
qadr ká bayán hai. Dásrá hissa daswen bab se 
shurú hai, aur báíswen báb kí solahwín áyat par 
khatm hotá hai, aur is hisse men sirf tamsílen 
hain. Tísrá hissa báíswen báb kí satrahwín áyat 
se shurú hai aur chaubíswen báb par khatm ho- 
tá hai. Is men dánish ki nisbat aur ziyáda na- 
síhat miltí hai. Chauthe hisse men pánch báb: 

hain, (yane pachis se untis,) aur is men wub 
tamsilen darj hain jo Hizgiyáh ke logon ne 
muntakhib kiye. Pánchwen hissemen bagi do 
bab hain. | 

S. 166. Kutub i Rabbani ki Cee kitáb 
ká kyá nám hai? 

J. Wájz kí kitáb. 

S. 167. Is kitáb ká rágim kaun thá? 

- J. Sulaiman. 

S. 168. Is kitáb kí mansha kyá hai ?. 

J. Is men khushí ke husúl kí nisbat dánish- 
mandána tazkira hai, aur is se dunyawí chízon 
ki batálas musbit hai. | 

S. 169. Khushi ki nisbat Sulaimán ne | kyá 
gawahi di hai? 

J. Us ki gawahi yih hai, ki daulat i danyá 
aur danish aur igtidár ke husúl se main ne yih 
tajriba kiyá ki siwá Khudá ke khauf aur us 
ke hukmon par amal karne ke aur kisi bát 
„men hagígi-khushí muyassar nahin ho saktí. 

S. 170. Kutub í Rabbání kí báiswin kitáb 
ká kyá nám hat? 

J. Gazal-ul-Gazalát, yane Salaimén ki gazae 

len ; inhen Gazal-ul-Gazalát is liye kahte hain, 
ki yih Sulaimán kí sab se umda gazalen hain, 
aur us ne ek hazár pánch gazalen likhí thín. 

S. 171. Is kitáb ki kyá hagígat hai? « 

J. Is meg tamsíl ke taur par Masíh aur 
kalísíyá ki báham muhabbat ká bayán hai. 

S. 172. Sulaimán ne kab yih kitáb likhi? 

J. Gumán gálib hai ki us ne apne sinn i 
shabáb men ise tasníf kiyá; aur Amsál kí 
kitáb us ki bulúgíyat men o Wájz ki kitáb sinn 
i zaffi men likhí gaí. © 

S. 178. Sulaimán kaun thá? 

J. Dáúd ká betá aur bádsháh i Isráel. Wuh 
Masíh se ek hazár pandrah baras peshtar 
apne báp ke takht par gaddí nashín húá. 

S. 174. Us ki ziyáda shuhrat kaun se kháss 
májare se húí ? 

J. Us kí barí daulat aur dánish o igtidár 
ke sabab se, aur is bájs se ki us ne pahlí 
haikal tamír kí, jo Sulaimán kí haikal kahlátí 
ba. . | | TE 
S. 175. Sulaimán ki chál kaisí thi? 

„ J. Wuh apni saltanat kí ibtidá men bará 

Khudá-parast thá, par apní akhír saltanat men 
apní but-parast bíbíon ke wargaláne se wuh 
but-parasti ke gunáh men mubtilá ho gayá. 

S. 176 Khudá ne use kyúnkar is ki sazá dí? 

J. Is tarah par ki us kí saltanat ká bará 
hissa us ke bete ke háth se nikal gayá, aur us 
mamlukat ke do hisse ho gae, das firge Isráel 
ke, aur do Yahúdáh ke. 

S. 177. Kutub i Rabbání kí teiswin kitáb 
ká kyá nám hai? 

J. Yasaiyáh nabí ki peshingof. 

S. 178. Nabion ko áyanda májaron ki kha- 
bar kyúnkar miltí thi? 

J. Musháhida í Iláhí se. Baz baz augát 
yih májare un ke dilon par ek taswir yá rúyat 
ke taur par roshan kie gae; baz baz waqt 
unhon ne ásmán se áwáz suní; aur yih mu- 
sháhide un par kabhí bedárí kí hálat men aur 
kabhí kabhi khwáb yá sone kf hálat men mun. 
kashif húe. 

(8. 179. Kis zamáne men nabíon ká uhda 
garár páyá ? 

J, Agarchi buzurgon ke zamáne men ak- 

-sar augát, logon ne peshíngoíán kí hain, 
táham nizám í Músawí ke ahd men yih uhda us 
nizám ke sáth Khudá ke hukm se garár páyá. 
Is uhde kí ibtidá Samúel ke wagt men páí játí 
hai, kyúnki us ne nabíon ke maktab mugarrar 
` kte the. 

S. 180. Kis zamáne men nabíon ne apní 
peshkhabríán qalamband karná shurú ki? 

J. Masíh ke zamáne se áth sau baras peshtar. 

S. 181. Yasaiyáh nabí ki peshkhabarí aur 
aur nabíon kí peshkhabaríon men kyá farg hai? 

J. Yasaiyáh nabí ke kalám kí ibárat auron 
ke banisbat ziyádatar khush-bayán aur sanjída 
hai, aur us ká tarz Injíl ke mansha se ziyáda- 
tar musbábih hai. 

S. 182. Yasaiy&h nabí ko Injílí nabí yá 
pánchwín Injílí khushkhabrí denewálá kyún 
kahte hain ? 

J. Is báis se ki us ne Masíh kí ámad aur us 
ke uhde o saltanat ká bahut aur wázih bayán 
'kiyá hat, Jerome ne kahá hai, ki “ Mujhe aisá 
malúm hotá hai ki Yasaiyáh ne peshkhabarf 
“nahin, balki Injil likhí hai.” 

S. 183. Lafz i Yasaiyáh ke kyá mane hain? 

J. “ Khudáwand ki naját.“ 

S. 184. Yasaiy4h nabí kis zamáne men 
maujúd thá? 

J. Wuh Uzziyah ke ahd í saltanat men nabí 
ke uhde par mugarrar húá, aur Yahúdáh ke 
bádsháhon Yútám o Akhaz aur Hizqiyáh ke 
dinon tak nabúwat kartá rahá. Us kí sahíh 
táríkh malám nahin hai. Us ká daur Masíh 
se sát sau unsath baras áge se, sát sau terah 
baras peshtar tak thá. Baz baz ádmí is za- 
máne ko aur túl dete hain, yane Masíh se 
sát sau palnsath áge se, chah san atthánauwe 
baras peshtar tak. 

S. 185. Yasaiyáh ke hamasar kaun kaun 
nabí the? | 

J. Húsía, Amús, Yúnah, aur Míkáh o 
Yúel. | 

S. 186. Yasatyáh ki maut ki nisbat kyá 
riwáyat hai ? 

J. Wuh Manassí bádsháh ke ahd men áre 
se chiré gayé.—(Dekho Ibr. 11:87, aur 2 Sal. 
21: 16.) Aur yih bhi riw4yat hai, ki us ká 

sinn ek sau bís baras ká thá, aur ki us ká 
wálid Amús, Yahúdáh ke bádsháh Yúás ká 
betá Amasiyáh ká bháí thá. (Dekho 2 Sal. 
14: 1.) l 

S. 187. Yih kitáb kai hisson men tagsím 
húí hai? 
= J. Yih kitáb do hisson par tagsím kí gaí 
hai. Pahle hisse men wuh peshkhabaríán hain 
jo Yahúdí qaum se taallug rakhtí hain, aur is 
men pahle untálís báb hain, aur dúsre hisse men 
wuh peshkhabaríán hain jo baíd májaron sé ilága 
rakhtí hain, aur is men kull nizám i Masíhí 
mushtamil hai. 

S. 188. Kutubi Rabbání kí chaubiswin kitab 
ká kyá nám hai? 

J. Yaramiyáh nabí kí peshkhabari. 

S. 189. Yaramiyáh kaun thá? 

J. Hilqiyáh ká betá, jo Anatát ki bastí ká 
káhin thá. Wuh bahut sagír sinn men (dekho 
Yar. 1: 6 ;) Yúsiyáh bádsháh ki saltanat ke. 
terahwen baras men (yane Masíh se chhah sau 
untís baras áge) aur Yasaiy4h nabí ki wafát 
ke sattar baras bad nabúwat ke uhde par 

makhsús húá. Yaramiyáh lafz ke mani hai, 
“ Khudáwand ká makhsús. 

S. 190 Yaramiyáh nabí kis ke asar men 
maujúd thá ? | 

J. Yúsiyáh aur Yahúyaqím o Zidigiyáh bád- 
sháhon ke.asar men, aur jis zamáne men ki 
Gadaliáh hákim thá. Wuh Masih se chhah 
sau attháís se pánch sau chhiyásí baras dě 
tar tak hín hayát thá. 

S. 191. Kaun kaun nabí Yaramiyáh ke 
hamasar the? 

J. Að Habaqqúq, aur Hizqíel o Dá- 
níel. 

S. 192. Yaramiyáh nabí ke nawishtaját kí 
kyá sifat hai? 

J. Us ke nawishte dilsozi aur riggat o udá- 
sí se pur hain, aur un ke bayán men bari 
jángudází aur bará lutf hai. 

S. 193. Us ki peshkhabarion ki kyá mansha 
hai? 

J. In ki mansha wuh adálaten hain jo us ki 
gaum ke logon par un ki but-parastí o sharárat 
ke báis se názil hone par thin, 

. 8. 194. Khudá ne kin ko ijázat dí, ki unhen 
maftúh karke asír kar le jae? 

J. Nabúkhudnazar sháh i Babul ko. 

S. 195. Kya Yaramiyáh ne un ke phir bahál 
hone ki.khabar di thi? | 
| S. Hán; us ne kahá thá, ki we sattar 

baras kí asírí ke bad phir áenge. 

S. 196. Kyá yih peshkhabaríán us ki hin 
hayát men púrí húín ? | 

J. Un men se baz baz us ke jíte ji puri huin, 
aur baz baz us kí wafát ke bad. 

S. 197. Us kí wuh peshkhabaríán kyá 
thin, jo batd zamáne se lága rakhtí 
thín ? 

J. Bábul kí tabáhí; rasmí sharíat ká uth 
j4né; Yahúdíon ki parágandagí aur un ká 
ala? qaum mahfúz rahná; Gair-gaumon ká 
talab kiyá jáná, aur but-parastí ká munhadim 
honá. - 

S. 198. Us kí kaun kaun peshkhabarián ab 
tak púrí nahin húín ? 

J. Yahúdíon ká Masíh par ímán láná, aur 
apne mulk men bahál honá ; aur Masíh ki zer. 

saltanat Khudá kí kalísyá ká ákhirí jalál, 
yih sárí peshkhabaríán ab tak puri nahin - 
húín. 

S. 199. Kyá is kitáb kí peshkhabaríán un 
ke diye jáne ke wagt ke silsile men murattib 
hain ? a 

J. Nahin; par yih intizám thahráyá 
gayá hai: jo peshkhabaríán Yúsiyáh bádsháh — 
ke ahd men ki gain wuh pahle bárah bábon 
par mushtamal hai; wuh jo sháh i Yahúyagím 
ke ahd men kahí gain, wuh 13, 20, 22, 
23, 95, 86, 45 se 48, aur 49 báb kí 83 
áyaton men mazkur hain; wuh jo Zidigiyáh 
ke asar men kahi gain, wuh 21, 24, 27 se 
34, 37, 39 aur 49 bab 34 áyat se 39 tak 
aur 500 ólwen bábon men mundarj hain ; 
aur wuh jo Gadaliáh hákim ke zamáne men 
kahí gain wuh 40 se 44 bábon tak mazkur 
hain. 

S. 200 Kutub 1 Rabbání kí pachíswín 
kitáb ká kyá nám hai? 

J. Yaramiyáh ká Nauhá. 

S, 201 Is kitáb kí kyá sifat hai? 

J. Wuh ambiyá ke sahífát ká titimma 
ha. Yih kitáb Aurshalím aur us ki haikal 
ki tabáhí ki nisbat, aur logon kí asírí, 
aur gaht se un ke taklíf utháne, aur aur 
áfát kí nisbat jo-un ke gunáhon ke báis 
se un par wági húín, nauhá yá mátam hai. 
Is kitáb ki asl ibárat nazmí hai, aur us ke 
pahle chár bábon kí yih sifat hai, ki har 
áyat hurúf i tahajjí ke ek nae harf se shurú 
hotí hai. 

S. 202 Yaramiyáh nabí apní zindagí ke 
akhir men kahán pahuncháyá gaya ? 

J. Misr men. l 

S. 203. Us kí nisbat kyá ETA JA karte 
hain ? 

J. Yih ki wuh logon ke baraks scale: 
bari detá raha, is liye logon ne use pathráo 
karke már dala, aur ki arsa i dará; ke 
bad jab Sikandar Buzurg (jise Zul Qarnain 
bhi kahte hain.) Misr ko gayá us ki had- 
dion ko jo gumnámí men madfún thin, 
nikalwáke unhen Sikandariya men dafn 
kiya. 

S. 204. Kutub i Rabbání kí chhabbíswín 
kitáb ká kyá nám hai? 

J. Hizgíel nabí kt peshkhabarí. 

S. 205. Us ne kitne arse tak peshkhabarí 
ki ? 

J. Masíh ke gabl pánch sau panchánauwe se 
leke pánch sau chauhattar tak. 

S. 206. Is nám ke kyá mane hain? 

J. “ Khudáwand mazbuti bakhshegá. 

S. 207. Hizqíel kaunthá? = 

J. Wuh Búsí káhin ká farzand, aur khud 
bhí káhin aur nabí thá. 

S. 208. Kyá wuh bhí asír ho gayá thá ? 

J. Nabúkhudnazar use Yahúyaqím ke 
hamráh asir kar le gayá thá, aur us ne 
apní asírí ke pánchwen baras Kasdiya men 
peshkhabarí dena shurú kiya. 

S. 209. Kaun kaun nabí Hizqtel ke ham- 
asr the? 

J. Yaramiváh, Dáníel, Abadiyáh aur Ha- 
baggúg. Us ne apná daur Yaramiyáh nabí 
kí wafát ke thore hí baras peshtar shurú 
kiyá. 

S. 210. Yahudi is ki nisbat kyá riwáyat 
karte hain ? | 

J. Yih ki Bábul ke asíron ne use már 
dálá, is báis se ki us ne wafádárí aur dilerí ke 
sáth un kí malámat kí. Pák Kalám men us 
kí maut ká kuchh hál nahín miltá. 

S. 211. Us ki wafát kf nisbat Arabíon men 
kaun sí bát mashhúr hai ? 

J. Yih, ki wuh mává gayá, aur Nuh ke bețe 
Sim kí gabr men madfún húá. 

S. 212. Hizgíel nabí ki peshkhabarí kí kya 
mansha hai ? cis 

J. Aurshalím kí halákat; wuh logon ke 
gunáhon ke sabab se unhen malámat karke, 
tauba karne ki targíb detá hai. Us kf baz baz 
peshkhabarién likhí gaí thin, peshtar is se ki 
Nabúkhudnazar ne Aurshalím ko tabáh 
kivá. Pachiswen báb se leke battiswen tak 
us ne ajnabí gaumon kí nisbat peshkhabaríán 
dí hain. - Tentiswen se untálíswen bábon ke 
mazmún tak men Isráel kí aur Khudá kí bád- 
sháhat kí akhír fathyábí kí peshkhabaríán 
margúm hain, aur bágí kitáb men wuh ni- 

zám 1 Injílí ká bayán kanáye men darj 
. hai. 

S. 218. Kya yih peshkhabaríán puri ho 
chukí hain ? 

J. Bahutert to piri ho chukf hain, par baz 
baz ab tak nahin puri húín. Is kitáb ká akhír 
hissa mashkuk hal, 

S. 214. Us ke tarz ki kyá sifat hai? 

J. Is kitab ki ibárat asr-pizir aur sanjída hai. 

S. 215. Kutub i Rabbani ki sattáíswin ki- 
tab ká kyá nám hai? 

J. Daniel nabí ki peshkhabarí. | 

S. 216. Is kitáb men kyá kyá darj hai? 

J. Is men tawarikh aur peshkhabarí milí 
hui hai. Pahle chha bab tawáríkhi hain, aur 
pichhle chha nabwi hain. 

S. 217. Lafz i Daniel ke ky& mane hain ? 

J. “ Khudá merá munsif.” 

S. 218. Kya Daniel nabí tha ? 

J. Agarchi wuh nabí ká uhda na rakhtá 
thá, par us ko nabúwat kí nimat atá thí. Wuh 
Yaramiyáh aur Hizqíel kí mánind káhin na 
thá. | 

S. 219. Dániel ki = tawárikh ká kyá hál 
 malúm hai ? 
= J. Yih, ki wuh álí khándán thá. Wuh Masih 
se chha sau chha baras peshtar apne tin doston 
Sadrak, Mísak aur Abdnajú ke hamráh kam 
siní men Babul men asír ho gayá. Wahan us 
ká nám badalkar Belchásar rakhá gayé. Wuh 
bádsháh kí khidmat men sarfaráz húá, aur 
darbáríon kí sí talím páí. Wuh apní kam siní 
hí men apní díndárí aur dánishmandí ke báis 
se mashhúr húá, aur Bábul ke súbe par hákim 
muqarrar húá (báb 2: 48.) Hizqíel ne us ki 
danish ká tazkira kiyá hai (Hizgíel 28: 3.) 

S. 220. Hizgiel ne sadágat ki nisbat Daniel 
ko kis se mugábil kiya hai? 

J. Núh aur Aiyúb se (Hizq. 14: 14; 18: 
20.) 

S. 221. Kaun se májare se ibtidáan Daniel 
kí darbár men shuhrat húí ? 

J. Us ká Nabúkhudnazar bádsháh ke khwáb 
ko batlákar us kí tabír karne se. 

S. 222. Dáníel kitne din hin hayát rahá ? 

J. Masíh se chha sau chha baras peshtar se 

leke pánch sau chauntis baras, Masíh ke gabl 
tak. Wuh tamám asírí bhar maujúd rahá, aur 
us ne apní ummat ko apne mulk men phir ba- 

hál húe dekhá. | 

S. 223. Us ke ham-asar kaun kaun nabí the? 

J. Yaramiyáh, Hizqíel, Abadiyáh aur Ha- 
baggůg. 

S. 224. Us ki hin hayát men kaun kaun 
bádsháh musallit the ? 

J. Nabákhudnazar, Belchásar, Niríglísar 
yá Berosas (jo Belchásar ká sálá thá,) aur 
Dárá o Khusro bádsháhán. 

S. 225. Dáníel kí wafát ká kuchh hál ma- 
lúm hai? 

J. Wuh apni zaifi ke báis se apni ummat ke 
sath Babul se na lautá, aur gumán karte hain 
ki us ne Kasdiá men wafát pai. 

S. 226. Jabriel firishte ne Daniel ki nisbat 
kyá kaha ? 

-© J. Yih ki wuh bahut aziz ádmí tha. (Dan. 9: 
23; 10: 11, 19.) 

8. 227. Daniel ki kitáb ke nabwi hisse 

men kyá mazkúr hai? 

J. Bábul, Mádi, o Fársí, aur Yúnání o Rú- 
mí but-parast qaumon ki taraqgi, aur un ke 
akhír men Khudá kí bádsháhat ke mutí hone, 
aur Masíh kí ámad kí nisbat peshkhabaríán 
is kitáb men mundarj hain. 

S. 228. Us ne shahr i Yarúshalam ke phir 
tamír hone, aur Masíh ke phir áne, aur Yarú- 
shalam kí akhír halákat kí nisbat kaisí pesh- 
khabarí dí hai? 

J. Us ki peshkhabarián bari sihat ke sáth 
di gaí hain. Us ne un májaron ke wági hone 
ki nisbat barason ke sattar hafte garár diye 
the, (báb 9: 24—-26 ;) ki sát hafte yane 
uncháswen baras ke arse men yih shahr phir 
tamir kiyá jáegá ; básath hafton, yane chár sau 
chauntis baras ke arse men Masih áegá; aur 
ek. hafte ke arse men, yane apne kám ke shurú 
karne ke waqt se sárhe tin baras ke arse 
men Masih mungata kiya jáegá. 

S. 229. Dáníel ki peshkhabari aur Muká- 
shafát kí kitáb kí nisbat kyá kahá gayá hai? 

J. Yih, ki wuh ek dúsre kí sharh karte 
hain. 

S. 230. In peshkhabarion se dahríyon ke 
dil par kaisí tásír húí hai? 

J. Un kí takmíl se yá to unhon ne majbúr 
hokar us ke ilhám ká igrár kiyá hai, yá unhon 
ne koshish ki hai ki sábit karen, ki yih pesh- 

 khabaríán un májaron ke wáqí hone ke bad 
© likhí gain. | 

S. 231. Nabíon ke sahífe kin kin hisson 
men tagsím kie gae hain? 

J. Nabí í kalán aur nabí 1 khurd. 

S. 282. Yasaiyáh, Yaramiyáh, Hizqíel aur 
Dáníel nabí i kalán kyún kahláte the ? 

J. Sirf is bájs se ki un ki tasnif ká hajam 
ziyáda hai. 

S. 233. Bágí bárah nabí, nabí i khurd kyúr 
kahláte hain ? 

J. Is liye ki un kt tasnífát ká hajam banik 
chhotá hai. l 

S. 234. Bábul kí asírí ke peshtar kin kin 
nabion ne peshíngoi ki? 

J. Yúnah, Amús, Húsia, Yúel, Yasaiysh, 
Míkáh, Nahúm, Zafaniyáh, Yaramiyáh, Ha- 
baggúg aur Abadíyáh. 


62 


S. 235. Sattar baras ki asírí ke atyám men 
kin kin nabíon ne peshingoi ki? 

J. Yaramiyáh, Hizqiel aur Dániel ne. 

S. 236 Asírí ke bad kin kin nabíon ne pe- 
shingoi ki? ` 

J. Hajjí, Zakariyáh aur Malaki ne. 

S. 237. Kyá nabíon ke sahífe táríkhwár 
básilsile murattib húe hain? 

J. Nahín. 

S. 238. Kutub i Rabbání ki attháiswín ki- 
táb ká kyá nám hai? 

J. Húsía nabí kí peshkhabarí. 

S. 239. Kaun kaun nabí Húsía nabí ke 
ham-asar the? 

J. Amus aur Yasaiyah. 

S. 240. Husia nabí kis zamáne men mau- 
jud thé? 

J. Masih se áth sau das baras peshtar se 
leke, sát sau pachchis baras peshtaf tak. 

S. 241. Húsía nám ke kya manj hain? 

J. Najat.- 

S. 242. Baibal ke aur kin kin námon ke 
mane naját hain ? 

J. Yashúa aur Yasú yane Tsá. 

S. 243. Kin kin bádsháhon ke asar men 
Húsía nabí ne peshíngoí ki ? 

J. Uzziyáh, Yútám, Akhaz aur Hizqiyáh 
bádsháhán i Yahúda, aur Yarúbiám sání sháh 
1 Isráel ke ahd 1 tasallut men. 

S. 244. Húsía nabí ká wálid kaun 
tha ? 

J. Bairt. 

S. 245. Wuh kabán rahtá thá? 

J. Sámariya men. 

S. 246. Húsía ne kis bádsháhat kí nisbat 
peshkhabari ki? | 

J. Isráel kí bádsháhat kí nisbat, aur us ne 
is bádsháhat ko sirf Isráel hi ke nám se muse 
laggab na kiyá, par use Sámariya ká bhí lagab 
diyá, is báis se ki yih shahr us saltanat ká 
dár-ul-hukúmat thá. 

S. 247. Húsía. nabí ke ibárat ke tarz kí 
kyá khássíyat hai ? | 

J. Us ki ibárat berabt aur mukhtasar o 
bemel-hai, táham us men aksar dardangezí 
aur sanjídagí pai játí hai, | 

S. 248. Issahife men kin kháss kháss mája- 
ron kí peshkhabarí dí gaí hai? 

J. Das firgon kí parágandagí; Yahúdáh ká 
Sanheríb ke hath se riháí páná ; Yahúdíon ki 
taklífát aur pastí, aur Masíh ke mátaht un ká 
Gair-gaumon ke sáth phir bahál honá; hamá- 
re Khudáwand ká Misr se buláyá jáná, (báb 
„11: 1; bamugábale Mati 2: 15;) aur us ká 
 tísre din jí uthná; (b&b 6: 2; bamugábale 
1 Kar. 15: 4.) 

S. 249. Kutub1 Rabbani ki untiswin kitáb 
ká kyá nám hai? | | 

J. Yúel nabí kí peshkhabarí. 

S. 250. Us ki peshkhabarion ki kyá man- 
shá hai? 

J. Wuh khaufnák adálaten jo us zamín par 
ánewálí thin, yane tiddí aur khushkí ki 4fat ; 
wuh jalálí waqt jo Injil ke nizám ke taht men 
ánewálá thá ; aur wuh rast adálaten jo Khudá 
ke aur us ki kalisyé ke dushmanon par názil 
honewálí thin. 

S. 251. Yúel nabí kí peshkhabari men kaun 
sí peshíngoí ajib hai? 

J. Wuh jo Patras hawárí ne Pantikost ke din 
mangúlkí. (Aamál2: 14, 21, aur 28 se 32 áyat 
tak, aur Rúm: 10: 12 se 17 áyat tak.) 

S. 252. Yúel nám ke kyá mane hain? 

J. “Jis ká Khudá Khudáwand hai.” 

S. 253. Us ne kis zamáne men peshingoi 
kí ? 

J. Is ká sahíh hál malúm nahín, par aglab 
hai ki Masíh se áth sau das se, sát sau pachchís 
baras peshtar ke andar andar yih sahífa galam- 
band húá. Aglab hai ki wuh Amús aur 
Yasaiyáh ká hamasar thá, aur us ne Uzziyáh 
bádsháh ke ahd i saltanat men Yahúdáh kí 
bádsháhat kí nisbat peshkhabarí di. 

S. 254. Us ke báp ká kyá nám thá? 

J. Fatúel, aur wuh Rúbín ke firge men se 
thá. Is ke siwá us ká zátí ahwál bahut kam 
malúm hal. 

S. 255. Us ki tasnif ki qbárat men kyá 
khúbí hai? 

J. Us ki jbárat bare zor shor ki aur bari 
dardmand hai, aur us ki shájrí bahut umda 


aur sanjida hai. 
E 

. S. 256. Kutub i Rabbani ki tíswín kitáb 
ká kya nám hai? 

J. Amis nabí kt peshkhabarí. 

S. 257. Is nám ke kyá mane hain ? 

J. Amús ke mani ““ bojh" ke hain. 

S. 258. Us ne kis zamáne men peshkhabarí 
dí? 
= J. Masíh se áth sau baras peshtar se, sát sau 
pachás baras gabl ke andar andar men. Wuh 
Yasaiy4h aur Húsíá nabí ká hamasar thá. Hú- 
síá kí mánind wuh Uzziyáh aur Yardbidm sání ke 
ahd i tasallut men das firgon kí nisbat peshkha- 
barí karne ko un ke darmiyán bhejá gayá thá. 

S. 259. Amús nabí kaun thá ? 

J. Wuh Tuqúa ká báshinda tha, aur. galla- 
bání kartá aur gúlar ke daraķht ká bág rakhtá 
thá. Tugúa kí bastí Yarúsalam kí dakhin simt 
ko wági hai, (7: 14.) 

S. 260. Gúlar ká wuh daraķht jo Pák kitáb- 
on men mazkúr húá hai, Angrezí gúlar ke 
daraķhton se mushábih hai? 

J. Nahín, use Misrí Anjír ká darakht bhí 
kahte the, 

S. 261. Us ká phal kaisá thá ? 

J. Wuh insán o hatwán donon ki gizá tht. 

S. 262. Kyá us ki lakri bahut mazbút hotí 
thi? | 

J. Han ; baz baz Misrt tábút tin hazár baras 
bad jyún ke tytn páe gae hain. 

S. 263. Us ki peshkhabari ki kyá manshá 
hai? 

J. Us ne Arám, aur Filistiya, aur Suro 
Adam aur Amin ki nisbat adálaton ke ná- 
zil hone ki khabar di; aur misl aur nabion ke 
us ne Ísráel ki asiri aur un ki paráganda- 
gi; aur un ki parágandagí ke darmiyán un 
ká aláhida ummat rahná ; aur Masih ki bád- 
sháhat ki ámad ; aur Gair-gaumon ká Masih 
kí taraf phiráyá jáná; aur kalísyá kí ákhirí 
fathyábí kí nisbat peshkhabaríán kahí hain. 

S. 264. Us ke baz baz bayánon kí nisbat 
kyá kahá gayá hai? 

J.. Yih ki, kisí dúsre nabí ne na to Khudá 
ká us kí sí shán ke sáth bayán kiyá hai, aur 
na is kí mánind kisí dúsre ne sanjídagí ke 
sáth nafs-paraston ko dántá, aur is se ziyáda- 

tar sargarmí aur gazab i rahm-ámez ke sáth kisí 
ne beinsáfí aur zulm par ilzám nahin lagáyá. 

S. 265. Amús ko kis ne satáyá, aur Isráel 
kí bádsháhat par adálaton ke názil hone kí 
peshkhabarí ke bájs se kis ne use Baitel se 
nikál diyá? 

J. Butparast káhin Amáziyáh ne, jis ke 
ikhtiyár men ek sone ká bachhrá thá, jise 
Yarúbiám ne wahán nasab kiyá thá. Wuh 
Baitel se Tuqúa ko gayá. 

S. 266. Lafz Baitel ke kyá mane hain ? 

J. “ Khána i Khuda,” yá “ Khudá ká ghar.” 

S. 267. Is jagah ká nám Baitel kis ne 
rakhá ? l 

J. Yagúb ne; bad us ke ki us jagah par 
us ne wuh khwáb dekhá, jis ká zikr Paidáish 
ki kitáb men húá hai. | 

S. 268. Amús nabí ne is jagah ká kyá nám 
rakhá ? 

J. Baitawan, yane butparastí ká ghar. 

S. 269. Kutub i Rabbani ki iktiswin kitáb 
ká kyá nám hai? 

J. Abadiyáh nabí ki peshkhabarí, 

S. 270. Is ki peshkhabarí ki vive manshá 
hai? 

J. Us men Adúmíon yane Esau ki aulád ki 
halákat ki peshkhabari aur is bát ká tazkira 
hai, ki Khudá ke log qataan mungata na 
honge. 

S. 271. Kaun kaun nabí Abadiyáh ke ham- 
asar the ? 

J. Yaramiyáh, Hizgiel, aur Dániel. 

S.. 272. Abadiyáh nabí ki peshkhabarián kin 
kin nabíon ki peshkhabarion se miltí hain ? 
J. Dekho Amús 1: 11; Yar. 49: 22; 
Hiz. 25: 12—14; aur Zab. 137: 7. 

S. 273. Lafz i Abadiyáh ke kyá mane hain? 

J. © Khudáwand ká Khádim.? 

S. 274. Is kitáb ká kyá lagab hai? 

J. Abadiyáh ká Rúya. 
= S. 275. Puráne Ahd-náme ki sab se chhotí 
kitáb kaun sí hai? 

J. Abadiyáh nabí ki; is kitáb men sirf ek hí 
báb hai, aur us men kull ikkís áyaten hain. 

S. 276. Us ne Masíh se kitne baras áge 
peshkhabarí ki thi ? 

J. Masíh ke gabl pánch sau ninnánwe se, 
pánch sau tirásí baras tak ke arse men. 

S. 277. Mulk i Idúmíá kahán hai? 

J. Yih mulk Bahíra i Lút ke dakhan wági 
hai, aur us ki wasaat Bahíra i Lut se Khalíj 1 
Akába tak hai, Khalíj i Akába jo Lal Samun- 
dar yane Daryá 1 Aulzum ká mashrigí gosha 
hai. 

S. 278. Is mulk ká nám Adúm yá Idúmí- 
áh kyún kahléy4? 

J. Adúm Esau ká dúsrá nám thá, aur is 
bájs se ki Esau kí aulád wahán basí, us mulk 
ká nám us ke nám par. Adúm pará. 

S. 279. Is mulk ká ab kya hál hai? 

J. Wuh ab ujár aur wírán pará hai, aur hál 
ke saiyáhon ke bayán se is peshkhabarí kí 
sadágat hotí hai. 

S. 280. Kutub i Rabbání kí battíswín ki- 
táb ká kyá nám hai? 

J. Yúnáh nabí kí peshkhabarí. 

S. 281. Is kitáb ká kyá mazmún hai? 

J. Wuh Nínawah ke bare shahr kí nisbat 
Yúnáh ká paiyám hai, aur wuh paiyám yih. 

hai, ki agar wuh apne gunáhon se tauba na 
karen, to tabáh ho jáenge. 

S. 282. Is kitáb men peshkhabarí hí hai, 
yá us men tawáríkh kí bhí sifat páí játí hai? 

J. Us men ziyádatar tawáríkhí báten. mun- 
do hain, aur sirf ek hí peso aber us men 
miltí hai. 

S. 283. Wuh kyá peshkhabari hai? 

J. Yih ki Chálís din ke bad Ninawah ulat 
diyá jáegá. 

S. 284. Is kitáb ke tawáríkhi hisson ká 
kyá mazmun hai? 

J. Yúnáh ki náfarmání; us ajib taur ká 
tazkira jis se Khudá ne Yúnáh se tauba kar- 
wai aur us se farmánbardárí ikhtiyár karwáí ; 
© Nínawah ke logon ká táib honá, aur un ká 
áyanda áfat se bachná; Yúnáh kí náummedí 
nn kí riháí ke báis se; aur un ká Khudá kí 
taraf se wájibí dhamki pákar us ki bari rah- 
mat kí nisbat tajriba utháná. | 

S. 285. Kis bát men Yúnáh Masíh ká ni- 
shán thá? 

J. Is bát men ki jis tarah wuh tín din aur 

tín rát máchhlí ke shikam men ráhá, usí tarah 
Ibn i Adam tín rát din zamín ke andar thá. 

S. 286. Yúnáh ki risálat i nabawí men kaun 
sí bát ajíb thí? | 

J. Wuh Gair-gaum ke liye nabí húá. Chu- 
nánchí wuh aur nabíon kí mánind Isráel yá 
Yahúdáh ke firgon ke pás bhejá na gayá, par 
Nínawah shahr ko, jo us zamáne men bahut 
mashhúr o marúf jagah thí, aur shahr i Bábul 
se bahut barí thí, 

S. 287. Yúnáh nabí ne kis zamáné men 
peshkhabari ki? | 

J. Agarchi us ká sahífa ambiyá 1 sagír ke 
silsile men pánchwán garár diyá gayá hai, lekin 
jitne nabíon ke sahife bargarár hain, un sab se 
yih sahífa gadímtar hai. Usne Yarúbiám sání 
ke zamáne men yane Masíh ke gabl áth sau 
chappan se, sát sau chaurásí tak men peshkha- 
bari dí. (Dekho 2Sal.8:12;10: 32; 14:25.) 
Húsíá, Yúel aur Amús us ke hamasar the. 

S. 288. Us kí paidáish kahán kí thí? 

J. Wuh Galil ke súbe aur Gáthhefer kt 
bastí men paidá húá. ma 

S. 289. Yúnáh ke báp ká kyá mán thá ? 

J. Amittai. 

S. 290. Is sahífe se hamen kin kin báton 
ki talím milti hai? 

J. Yih ki Khudá táib gunahgáron ko mu- 
áf karne ke liye taiyár hai, jaisá ki Ninawah 
ke logon ke hál se áshkára hai; ki náfarmání 
bari himágat haj, jaisá ki Yúnáh nabí ke -hál 
se záhir hai; Khudá ká sabr Yúnáh nabí ke 
purgunáh kurkuráne kí nisbat ; aur us ká 
jánwaron par bhí tawajjuh karná; chunánchi 
Ninawah ke bacháne kf ek wajah yih bayán ki 
gai hai, “ki us men bahut maweshí the.” 

S. 291. Ninawah kis mulk ká dár-us-salta- 
nat thá? 
© J. Asúr ke mulk ka. 

S. 292. Ninawah ká shahr kahán wági thá? 

J. Daryá i Dijla ke púrab simt ko Mosal ki 
bastí ke mugábil men. 

S. 293. Is shahr ke túl o ars ká tawárikh- 
„on men kyá bayán hua hai? 

J. Ki yih shahr unnís mil lámbá aur gyá- 
rah mil chaurá, aur sáth míl ke girde men 

thá. Us ki díwáren sau fut únchí aur itni chau- 
ri thin ki us par tín gárián barábar daur saktí 
thin. Is shahr-panáh men ek hazár pánch 
sau burj the, P kí balandí do do sau fut kí 
thi. 

S. 294. Is shahr ke pate ke kaun se nishán 
bágí the? 

J. Thore se tile jin par wíráne ká mutlaq 
nám tak na thá. Wuh shahr zer i zamín ho 
gayá thá. 

S. 295. In tílon men filhál kaun sí chízen 
dastyáb húí hain? 

J. In tílon ke khodne se Nínawah shahr ká 
kharába tah men páyá gayá hai. Bahut sí 
taswíren aur kanda kíe húe patthar nikál ke 
England aur Amerícá ko bhej díe gae hain. 
Un ke kanda hurúf men Yúnáh nabí ká nám 
bhí páyá gayá hai. 

S. 296. Kutub i Rabbání ki taintiswin ki- 
táb ká kyá nám hai? 

J. Míkáh nabí kí peshkhabarí. 

S. 297. Yahúdáh ke kin kin bádsháhon ke 
ahd men us ne peshkhabarí kí ? 


75. 
J. Yútám, Akhaz, aur Hizgiyáh bádsháhon 


ke zamáne men. 

S. 298. Kaun kaun’ nabí Míkáh nabí ke 
hamasar the ? 

J. Yasaiy4h, Húsíá aur Nahúm. 

S. 299. Is peshkhabarí men kitná zamána 
mushtamal hai ? | 

J. Qaríb pachás baras ká zamána. 

S. 300. Is kí peshkhabarí kí kyá táríkh 
hai? 

J. Masíh ke gabl sát sau attháwan aur 
chha sau ninnánwe ke andar. ! 

S. 301. Wuh kahán paidá hua? 

J. Gath ke Maurasti men. 

S. 802. Us ne kis ki nisbat pe 
ri di? 

J. Yahúdáh aur Isráel donon bádsháhaton 
kí nisbat. 

S. 303. Is kitáb ká kyá mazmůn hai? 
- J. Shalmenezar aur Senharib bádsháhon 
ki yúrishen ; nabúwat ká maugúf honá; Aur- 
shalím aur Asúr kí halákat, aur Masíh kí 
ámad, © Míkáh nabí ki peshíngoián Masih ki 

nisbat bahut hí sáf hain; us ne Masíh kí 
já i tawallud, aur us kí ulúhíyat, aur us kí chál 
o tásír ká bayán kiyá Rai. Chunánchi is ki- 
táb ke chauthe báb kí dúsrí aur sátwin áyaton 
ká Lúká 1: 33 ke sáth ; aur pánch báb ki 
pánchwín áyat ká Afs. 2: 14 ke sáth; aur 
sát báb kí athárah aur bís áyaton ká Lúká l: 
72 aur 73 ke sáth mugábila karne se sáf 
záhir ho jáegá. | 

S. 304. Us kí ek peshkhabarí se Yarami- 
yah nabí ko kyá fáida hud? 

J. Us se us ki jan bach gaí.—(Dekho 3: 
báb 12 áyat, bamugábile (Yar. 26: 18—24.) 
Is sabab se ki Yaramiyáh ne haikal kí wírání 
kí khabar dí thí, log us ke gatl par ámáda the, 
aur use beshakk gatl karte, agar wuh is bát 
ko sábit na kartá ki gabl is ke Míkáh nabí ne 
sau baras peshtar isi mugaddame men peshín- 
got ki thi. 

S. 305. Pak Kalám men us ki maut kí nis- 
bat ky& khabar hai? 

J. Dekho Yaramiyáh 26:18 aur 19 áyat- 
en. 

S. 306. Kutub i Rabbani ki chauntiswin 
kitáb kyá hai ? 

J. Nahúm nabí ki peshkhabarí. 

S. 307. Us ki peshkhabarí ká kyá kháss 
mazmún hai? 
= J. Nínawah ke azim-us-shán shahr ki halá- | 
kat. | | 

S. 308. Yúnáh nabí ke Ninawah ke paigám 
pahuncháne ke kitne din bad Nahúm nabí ne 
us ki halákat ki khabar dí? 

J. Angarib sau baras bad. 

S. 309. Kyá yih peshkhabarí púrí húí ? 

J. Hán ; wuh beainihí piri hut. 

S. 310. Nahum nabí ki peshingoí karne ke 
kitne din bad yih peshkhabart puri hui? 

J. Sau baras bad. 

S. 811. Kyá us ki halákat kámil húí ? 

J. Hán; yahán tak ki saikaron barasus ke 
wiráne tak ká patá na thá. 

S. 312. Ninawah ká shahr kab gárat húá ? 

J. Masih se chha sau pachís baras áge, Síák. 
zaris auwal aur Nabopolásar ne is shahr ko 
gárat kiyá. 

S. 313. Nahúm nabí ne kab peshkbabarí kí ? 

J. Masíh se sát sau bís baras peshtar se leke 
chha sau atthánwe tak. 

S. 814. Lafz Nahúm ke kyá mane hain? 

J. “ Tasalli.” 

S. 315. Is ká ahwál kahán tak malúm hai? 

J. Us ká ahwál sirf isí gadr malúm hai, ki 
wuh suba i Galíl ke ek gáon Elkosh ká báshin- 
da thá, aur Vahúdáh men peshíngoí kartá thá. 
S. 816. Kutub i Rabbani kí paintiswin ki- 
táb ká kyá nám hai? 

J. Habaggúg nabí kí kitáb. 

S. 317. Is kitáb men kin kin báton kí pesh- 
khabari mundarj hai? 

J. Yahúdiya ke Kasdion se maftúh hone, 
Bábul ki saltanat ke tah o bálá hone, aur 
Khudá ke wafádár logon ki ákhirí riháí ki 
peshkhabaríán is kitáb men marqum hain. 

S. 318. Kaun si qaum das firgon ko asír 
kar le gaí? 

J. Asúrí. 

S. 319. Asúríon kí tabáhí kí peshkhabarí 
kis nabí ne dí? 

© J. Nahúm nabí ne. 

S. 320. Baqi do firgon ko kaun sí gaum 
asír kar le gaí? . i 

J. Kasdí. 

S. 321. Kasdíon kí tabáhí kf peshkhabarí 
kis nabí ne dí? 

J. Habaggúg nabí ne. 

S. 922. Kaun nabí n ká hamasar 
thá ? | 

J. Yaramiyáh nabí. 

S. 328. Habaggúg nabí kí peshkhabarí ká 
kyá zamána thá ? 

J. Masíh se chah sau bárah baras peshtar 
se, pánch sau atthánwe sál gabl tak. Us ki ` 
táríkh sahíh malúm nahin ho saktí. | 

S. 324. Us ká ahwál kahán tak malúm 
hai? 

J. Us ki tawáríkh ká hál mutlag hí malúm 
nahin. Us ki nisbat riwáyaten bahut sí hain, 
lekin un men ikhtiláf hai, aur wuh iatibár ke 
gábil nahín. | 

S. 825. Us ki jbárat ke tarz ki nisbat kai- 
sá gumán hai? 

J. Us kf jbárat shájrána sifat se pur hai, 
aur baz baz hisse sanjídací aur dilsozí men 
lásání hain. 

S. 826. Us-ne apni peshkhabari ko kis 
taur par khatm kiya hai? 

J. Dua ke sath, jo tisre báb men mundarj hai, 
aur aksar athárahwín aur arsathwin Zabúron 
se mushábih ki gai hai. 

S. 327. Kutubi Rabbani ki chhattiswin ki- 
táb ká kyá nám hai? 

J. Safaniyáh nabí kí pesbkhabarí. 

S. 828. Us kí peshkhabarí kí kyá kháss 
manshá hai? 

J. Yih ki tahdid ki hui adálaton ke khauf 
se Yahúdí qaum se tauba karáe. 

S 829. Wuh tandíd kí húí adálat kyá 
thi? 

J. Kasdion ki charháí. 

S. 980. Kya us ne aur aur qaum ki adá- 
laton ki nisbat bhi peshkhabarí dí hai? 

J. Han; un gaumon ki nisbat jinhon ne 
Israelion ko musíbat men mubtila kiya, aur jo 
un ki musibat par khush hie. 

S. 381. Us ne apní peshkhabarí ko kis tarah 
se khatm kiyá hai? 

J. Injílí zamáne kí nisbat, aur kalísyá kí 
barí igbálmandí kí nisbat peshkhabaríán dene 
ge, 

SS. 882. Wuh kis ke zamáne men maujúd 
thá? 

J. Yúsiyáh ke ahd i saltanat men. 

S. 333. Wuh kis nabí ká hamasar thá? 

J. Yaramiyáh nabí ká ; aur us ki nabúwat 
kí ibtidá men maujúd thá. 

S. 394. Kyá Safaniyáh ne apne báp ká nám 
mazkúr kiyá hai? ' 

J. Hán; uske báp ká nám Kúshí thá, 
aur us ne apne pushtnáme ká chár pusht 
áge tak hawála diya hai. 

S. 385. Lafz Safaniyáh ke kyá mane hain? 

J. “ Khudáwand ki hifázat.” 

S. 356. Us ne Masih se kitne baras age 
© peshíngoí kí ? 

J. Chha sau chilis se, Se sau nau tak. 
S. 337. Kutub i Rabbani ki saintiswin ki- 


” tab ká kyá nám hai? 
F 

J. Hajjí nabí ki peshingot. 

S. 338. Hajjí ne kis zamáne men peshingot 
ki? 

J. Bad asírí ke; Masih se pánch sau 1 bis 
baras áge eee sau athárah tak ke arse 
men. 

S. 339 Is kitáb men kaun kaun báten darj 
hain ? 

J. Sakht dhamkíán, aur muhabbat-ámez 
nasihaten dúsrí haikal ki tamir ki nisbat. | 

S. 840. Kyá us ne haikal ká banáná mau- 
gúf kar diyá thá ? 

J. Hán; us ká kám chaudah yá pandrah 
baras tak mauqúf rahá. 

S. 341. Is ki wajah kyá thi? 

J. Dushmanon kí mukhálifat aur sázish. 

. S. 342. Hajjí nabí ne kis azím aur mufid 
májare ki peshkhabari di hai ? 

J. Masih ki ámad, aur us ki saltanat ki ta- 
garrurí ki. 

S. 343. Kyá yih bát likhí thí, ki is dúsrí 
haikal ká jalál pahle se barhkar hogá? 

J. Han; dúsre báb ki nauwín áyat ko dekho. 

"SS. 844. Jab un buzurgon ne jinhon ne 
pahlí haikal ko dekhá thá, is dúsrí ko dekhá, 
to in ke dil par kaisá sadma guzrá ? 

J. Wuh us ko pahlí se hagír samajhke us 
par ro díe. 

S. 345, Kis amr ne is dúsrí haikal ko pahlí 
se ziyádatar jalál bakhshá ? 

J. Is ká jawáb dúsre bab ki sátwín áyat men 
miltá hai: “ Sari gaumon ká matlab bar áegá, 
aur main (yane Masih) is ghar ko jalal se bhar 
dúngá, Rabb-ul-afwáj farmátá hai.” 

S. 347. Kyá Masíh is haikal men áyá? 

J. Hán; balki us ne us men talím bhí 
dí. | 

S. 847. Kyá Yahúdíon ko yih ummed thí 
ki hagiqi Masíh is haikal men záhir hogá ? 

J. Hán; un ká yih khiyál gáim raha, jab tak 
ki Vespeshían sháh 1 Rúm ne use bilkull nest 
na kar dálá. 

S. 318. Hajjí nabí kis PTS men paidá 
húá ? 

J. Aiyám 1 asírí men, aur Zarúbábul ke 
hamráh Aurshalím ko áyá. 


84 


S. 349. Us ne kis ke zamáne men peshíngoí 


J. Sháh i Frán Dárá Gustasp ke aiyám men. 
S. 350. Kitne arse. men usne peshíngoí 


J. Chár mahíne men. 

S. 351. Hajjí nabí ká hamasar kaun nabí 
thá ? 

J. Zakariyáh nabi. 

S. 852. Zarúbábul, jis ke hamráh Hajjí 
nabí Aurshalim ko áyá, kaun thá? 

J. Azrá nabí kí kitáb ke 1: 8 áyat men us 
ká zikr banám ““ Sheshbázár, shah i Yahúdáh ” 
húá hai. Wuh Dáúd ke bádsháhí khándán se 
thá, aur Yahúdíon kí pahlí guroh ká, jo asírí 
se Bábul ko laut áe, sardár thá. | 

S. 353. Kyá Zarúbábul ká hamáre Munjí 
ke ajdád men mazkúr húá hai? 

J. Hán ; dekho Mati 1: 12. 

S. 354, Haikal ke pák zurúf Aurshalím men 
lane ke liye kis ne us ko supurd kiya? 

J. Khusro bádsháh ne. | 

S. 355. Us ne Aurshalím men kyá kiyá ? 

- J. Us ne haikal ki bunyád dálí, aur is hí 
kí sa se Yahúdíon ke rasúmát i dini phir 
bahal kiye gae. | 

S. 356. Kutubi Rabbani kf athtiswin kitáb 
kyá hai? 

J. Zakariyáh nabí kí sesh banari. | 

S. 357. Is ki a kí kháss manshá 
kyá thí? 

J. Is peshkhabarí kí garz yih thí ki Yahú- 
díon kí gawánín ke phir bahál karne. men un 
ko targíb mile. 

S. 358. Is kitáb men Masíh kí al kyá 
kyá isháre milte hain ? 

J. Masíh kí ulúhiyat ká ishára, 2: 10, 11; 
hamáre Khudáwand ká Aurshalím men sawár 
jáná, báb 9:9 áyat. Us nagd ká jis ke 
liye Masih pakarwáyá gayá, bab 11; 12, 13, 
áyaten; hamáre Munjí ke pahlú ká chhedá 
jana, bab 12: 10 áyat; mujassamíyat ke wa- 
síle kafára, báb 13: 7 áyat; shágirdon ká 
Masih ko chhor bhágná ; aur Masih ke tamám 
jahán par hukmrání karne ke jalál ká is- 


hára. 

S. 359. Kyá Zakariyáh nabí ká Puráne Ahd- 
náme men kahín tazkira húá hai? 

J. Han; us ki nabúwat aur us ki sádmandí 
ká tazkira Azra ne, báb 5: 1 aur 2 áyat; aur 
bab 6: 14 áyat men kiya hai. 

S. 360. Zakariy4h nabí kis zamáne men 
maujúd thá? 

J. Wuh Hajjí nabí ká hamasar thá, aur us 
ke aur Zarúbábul ke hamráh m ko 
laut áyá. 

S. 361. Kyá us ne Hajjí nabí ke sáth sáth 
peshíngoi kí? 

J. Us ne do mahína bad un ko shurú kiyá, 
lekin bahut din tak peshkhabarí kartá rahá, 
aur ziyáda likhá, aur us ki peshkhabaríán 
khásskar Masih se lága rakhti hain. 

- 8, 862. Us ne kis ke ahd i saltanat men 
peshkhabarí kí? 

J. Dárá Gustasp sháh i Trán ke zamáne men. 

S. 863. Us ke báp aur us ke dádá ká kyá 
nám thá ? 

J. Us ke báp ká nám Barákiyáh thá, aur us 
ke dádá ká nám fdáú thá. 

S. 364. Zakariyáh nabí kí maut ke taur ká 
tazkira kahín Injíl men bhi húá hai? 

J. Hán; hamáre Munjí ne Yahúdíon kí sa- 
záwárí, aur un ádálaton ke mazkúr men jo un 
par ánewálí thin yún kahá, “ Taki sab rástbáz- 
on ká khún, jo zamin par baháyá gaya, tum 
par áe, Hábil rástbáz ke khún se Barakhiyáh 
ke bețe Zakariyáh ke khún tak, jise tum ne 
haikal aur gurbángáh ke GE at qatl kiya.” 
Mati 23: 35. 

S. 365. Zakariyáh nabí ne Masíh se kitne 
áge nabúwat kí? 

J. Pánch sau bís se, pánch sau a baras "s 
tar tak. | 

S. 366. Kutub i Rabbání ki untáliswín ki- 
táb ká kyá nám hai? 

J. Malákí nabí kí peshkhabarí, vik sahifa 
Puráne Ahd-náme ki kitábon men akhír sahífa 
ha. . 

S. 867. Is kitáb ká kyá mazmůn hai? 

J. Is men Yahúdíon ke gunáhon aur un kí 
nádání, khásskar káhinon kí badí kí nisbat 
sakht malámat miltí hai; aur Masih ki ámad 

ká niháyat dil-kash bayán, aur Masíh ke pesh- 
rau Yúhanná Baptismá denewále kí manádí 
kí peshkhabarí mundarj hai ? 

S. 568. Malákí nabí ne Yahúdíon ki malá- 
mat kis liye ki? . 

J. Hajjí aur Zakariyéh nabíon ne haikal ki 
tamir men takhir ki nisbat malámat ki, aur 
Malaki nabí ne un ki is liye malámat ki, ki 
haikal ke tamír hone ke bad log us se gáfil 
ho gae, aur unhon ne haikal ki ibádat ko najis 
kar dala. 

S. 869. Us ne un logon ko kis bát kí 
nasíhat dí? 

J. Músá kí Tauret ke parhne; aur Masíh 
ke peshrau Iliyás ke áne, aur kisí nabí kí intizárí 
na karne kí nisbat. (4 bab 4, 5 áyat ba-muqá- 
bila Mati 1]: 14.) 

S. 370. Kyá Malákí ke bad aur Yúhanná 
Baptismá denewále se peshtar koi nabí 
húá ? | 

J. Nahín. 

S. 371. Maláki nabí kis ká hamasar thá? 

J. Nahamiyáh nabí ká. 

S. 372. Us ne Masih ke kitne baras peshtar 
peshingoi ki? 
_ J. Char sau chhattis se, tin sau sattánwe 
baras peshtar tak. 

S. 373. Is nabí ká hál kahán tak malám hai? 

J. Us ke nám ke siwá us ká aur kuchh hál 
malim nahin hai. 

S. 374. Malákí nám ke kyá mane hain ? 

J. “ Merá firishta, yá merá gásid." 


Breda Moyet I 


PURÁNE AHD-NÁME KE SAHÍFON KÁ 


KRÁTIMA, 


SUWÁL 0 JUWÁB 


DAR BÁB 


SAHYFAT KUTUB I RABBANY. 


NAE AHD-NAME KA TAZKIRA. 


S. 1. Nae Ahd-náme men kitní kitáben 
hain ? 
Sattáís kitáben. © 
. 2. Pahlí kitáb ká kyá nám hai? 
. Mati kt Injil. | 
8. Lafz Injíl ke kyá mane hain 7 
Khushi kí khabar. 
4. Kai Injilen hain ? 
Char ; go filhaqiqat ek hi Injíl hai. Inhen 
chár shakhson ne likhá hai, is báis se chár hain. 


sa 


„nene 


S. 5. Injfl-nawis aur kis nám se mulaggab 
kie gae hain ? 

J. Injíl ke Mubashshir. 

S. 6. Mubashshir ke kyá mane hain? 

J. Khushí kí bashárat denewále. 

S. 7. Kaun sí khushi ki bashárat unhon ne 
dí? 

J. Naját ki bashárat Masih ke wasile se. 

S. 8. Yih Injil kab likhí gaí ? | 

J. San Tswí bayális ke garíb qaríb. 

S. 9. Yih Injíl khásskar kis ke liye likhí 
gai? 

J. Agarchi wuh sáre ádmíon ke liye likhí 
gai, par kháss taur par Yahúdíon ke liye ragm 
húí. 

S. 10. Matí ki Injíl aur aur _Tnj-nawito | 
men kyá farg hai? 

J. Mati ki Injil men Puráne Ahd-náme ki 
áyaten bahut páí játí hain. 

S. 11. Kyá Matí kí Injíl men kisí aise 
májare ká zikr húá hai, jis ká tazkira aur In Ui 
nawison ne nahin kiyá? 

J. Han; Yusuf ká khwáb; Majúsíon ká 
Yarúsalam men áná; Misr men bhág jáná; 
Másúmon ká Herodís se gatl karwáyá jáná; 
hamáre Khudáwand-kí we báten jo pánchwen 
báb kí terahwín áyat se chálíswín áyat tak 
men manqul hain, aur chhathe báb ká kull 

mazmún; tamsílen karwe dánon kí, ganj 1 
makhfí kí, motí i garán-máya kí, aur samun- 
dar men phenke gae jál kí; Masíh kí talím jo 
us ne apne bárah hawáríon ko dí, jis ká zikr 
daswen báb kí solahwín áyat se báb ke akhír 
tak men hua hai; wuh bayán jis ká tazkira 
athárahwen báb daswín se pachíswín áyat tak 
men hua hai; tákistán men ke mazdúron ki 
tamsil, aur Bádsháh ke bețe ki shádí -kí tam- 
sil; teiswen báb ká mazmún terahwín áyat se 
báb ke khátime tak ; aur bhí wuh bayán jo 
ikkiswen báb ki tetálíswín áyat se shurú ho- 
kar pachíswen báb tak men mundarj hai, jis 
men das kunwárion, aur pánch toron kí tamsíl 
mushtamal hai, aur akhír adálat ká bayán; 
gabr par patthar ke úpar muhr kiyá jáná, 
pahre ká bitháyá jáná ; aur Masíh ke jí uthne 
ke bad pahrewálon ko rishwat dená. 

S. 12. Yih Injíl kis zubán men likhí 

gai? 

| J. Yúnání men; par bazon ká yih gumán 
hai, ki Mati ne us ká tarjuma [brání men 
kiya. 

S. 13. Kyá Nae aur Puráne Ahd-náme ki 
kitáben ek dúsre ko sábit aur har ek kí sharh 
„kartí hain? 

J. Hán; Nae Ahd-náme kí tawárikh ká 
umdatarín mazmún, yane hamáre shafia aur 
us kí bádsháhat aur naját ká tazkira, Puráne 
Ahd-náme ki peshkhabari aur wadon o alámat- 
on ká sahíh jawáb hai. 

S. 14. Jab Nae Ahd-náme ke muallifon ne 
puráne Ahd-name se áyaten mangúl kín, aur 
us ke hawále diye, to un ká us ki nisbat kya 
gumán thé? 

J. Un ká yih gumán thá ki wuh Ilhám 1 
Iláhí se likhá gayá; aur wuh use “sakhun i 
Khudá,? aur aisá kalám samajhte the “jo 
hargiz bátil nahin ho sakta.” 

S. 15. Ky& Nae Ahd-náme ke wahí hone 
ká dawa sirf Puráne Ahd-náme ki gawáhí aur 
un daláil par jo us ke sabút ke liye pena kie 
gae hain, mauqúf hai? 

J. Nahín; par harchand hamáre Munjí aur 
us ke hawáríon ne gadím Pák nawishtaját kí 
taraf rujú karke sábit kiyá, ki “ Yún hí likhá 

hai, aur yúnhí honá zarúr hai,” táham unhon 
ne apní talím kí subút men alániya barí barí 
jamáaton ke sámhne mújize kiye. 

S. 16. Kyá Nae Ahd-náme ke muallif apná 
aur aur hawáríon ká mulham honá bayán kar- 
te hain ? 

Hán ; dekho Rúm. 10: 14, 17; 16: 25, 
26; 1 Kar. 1; 21: 2: 7, 10; 7: 40; Afs. 
3: 8, 5; 1 Thas. 2: 18; 2 Pat. 3: 15, 16; 
1 Yúh. 4: 6. 

S. 17. Agar unhen ilhám na hotá to kyá 
un kí tálífát hamáre ímán aur istimál ká gá- 
nún ho saktin ? 

J. Nahin. 

S. 18. Mati Rasúl kahán paidá húá? 

J. Galíl men. 

S. 19. Jab hamáre Munjí ne use apni pai- 
rawí karne ke liye buláyá, us wagt wuh kyá 
pesha rakhtá thá ? 

J. Wuh Mahsúl-lenewálá thá. 

S. 20. Sardár © Mahsúl-lenewálon ki kya 
sifat thi? 

J. Wuh sáhib í 1atibár aur igtidár the. 

S. 21. Amm mahsúl-lenewálon kí kyá sifat 
thi? 

J. Wuh apne zulm aur gazab ke liye nám- 
zad the. 

- S. 22. Yahúdí un se kis tarah pesh áte the? - 

J. Wuh na to unhen haikal aur na ibádat- 
gáhon men dákhil hone dete, na unhen amm 
dnáon men sharik karte, aur na adálat-gáhon 
men un ki gawáhí lete. 

S. 23. In donon men se, Matí kis gism ke 
mahsúl-lenewálon men thá ? 

J. Wuh amm darje ke mahsúl-lenewálon 
men se thá. | 

S. 24. Jab wuh apne shafia se wágif hua 
to us ne kyá kiyá? 

J. Us ne us ke liye ek ziyáfat ki, aur khi- 
rájgíron aur gunahgáron ki us ki mulágát 
karne ke liye dawat ki, is matlab se ki wuh 
bhí use pahchánen aur us se muhabbat rakhen. 

S. 25. Us ne bad is ke kyá kám ikhtiyár 
kiya? 

J. Wuh bárali rasúlon ke Sóli men dá- 
khil ho gayá. 

S. 26. Matí ká aur bhi koi nám thá? 

J. Hán; wuh Halfá ká betá Lewí bhí kah- 
látá thá. Aglab hai ki us ne Mati nám us 
waqt páyá, jab ki us ne Rumi hákim ki taraf 
se uhda páyá. 

S. 27. Matí kí wafát ke wagt, aur mugám, 
aur taur ká kuchh sahíh hál malúm hai? 

J. Nahín. 

S. 28. Nae Ahd-náme kí dúsrí kitáb kyá 
hai? 

J. Markas kf Injil. 

S. 29. Yih Injil kab likhi gai? 

J. San Yswí arhtálís aur painsath ke dar- 
o miyán., . 

S. 80. Kyá Markas ki Injil Mati ki Injil 
se mushábihat rakhti hai ? 

J. Hár; yahán tak ki baze use Mati ki - 
Injíl ká ikhtisár samajhte hain. 

S. 3]. Kin kin wajhon se gumán ho saktá 
har, ki yib Injil Mati ki Injíl ká ikhtisár na- 
hin hai? 

J. In wajhon se ki Markas ne na sirf Mati 


ke bayán ke mugábil men bahut si báten nikal 
G 

dálí hain, balki bahut kuchh ziyáda bhí likhí 


hain, aur baz baz mujizon ká barí safáí se aur 
bari tafríq ke sáth bayán kiyá hal. 

S. 82. Kyá us ne koí aise májre likhe hain 
jin ká aur Injíl-nawíson ne tazkira nahín kiyá ? 

J. Hán; Dikápolis men ek gúnge, bahre 
shakhs ká sihat páná; un logon men se jo 
Súr aur Saidá se Masíh ke pás áe the, bahuton 
ká shifá páná ; bíj kí tamsíl, jis ká tazkira 
Markus 4: 26—30 men húá hai; Baitsaidá 
ke andhe ká bíná honá ; aur donon Mariyamon 
ká Masíh ke jism par malne ke liye masálih 
kharídná. 

S. 83. Kyá Markas Rasúl tha? 

J. Nahin. | 

S. 34. Kya Injil ke bágí muallif sab Rasúl 
the ? 

J. Nahin; Lúká Rasúl na thá. 

S. 35. Kyá logon ká yih gumán thá, ki 
Markas sattar shágirdon men se thá ? 

J. Hán. 

S. 86. Kyá in sattar shágirdon ko Masíh 
ke hál se wágif hone kí bakhúbí muhlat milí ? 

J. Hán; kyánki wuh roz-marra Hawáríon 
ki sangat men rahe, jab ki Khudáwand [sé 
un ke darmiyán ámad o raft rakhtá thá. 
(Aamál 1: 21.) | 

S. 37. Kya sattar shágird Rasúlon ki má- 
nind ikhtiyár rakhte the ? 

J. Hán; dekho Lúká 10: 19; bamugábile 
Markas 16: 18. 

S. 38. Kya aglab hai ki Rasúlon ke shámil- 
hál un ko bhi Rúh i Quds até hui? 

J. Hán; dekho Aamál 1: 15; aur 2: 1 
áyat. 

S. 89. Kyá jis hál men ki Markas aur Lú- 
ká ko waisehí mauge dastyáb húe jaisá ki Mati 
aur Yúhanná ko hásil the, to kyá is amr se ki 
wuh Rasúl na the, un ki Injílon ki gadr kuchh 
kam ho játí hai? 

J. Hargiz nahín. 

S. 40. Qadim Kalísyá ká is Injíl ki nisbat 
kyá khiyál thá? 

J. Wuh use sahíh aur ilhámí samajhtí thi. 

S. 41. Yih Injíl kis ke ihtimám men likhi 
gai? 

J. Patras ke ihtimám men; -Justin ise 
“ Patras ki Injíl,” kahtá hai. 

S. 42. Kyá Patras ne Markas ká zikr kiyá 
hai? 

J. Han; dekho 1 Pat. 5: 18. Wuh use 
apná beta kahtá hal. | 
S. 43. Is se kis bát ká ishára miltá hai? 

J. Yth ki wuh usí kí koshish se muríd húá, 
aur us ke sath Injil ki khidmat men sharík thá. 

S. 44. Kis.dalíl se yih bát sábit hai, ki Pat- 
ras ne is Injil ko muláhiza kiyá? © 

J. Is dalíl se; ki Masih ki zindagt ká 
kof májrá aisá is men nahin mazkur húá hal 
jise Patras ne na dekhá ; ki Patras ki bahut sí 
mutabar báten jin ká aur Injil-nawison ne 
ikr kiyá hai, Markas ne nahin likhá, par us 
ki kamzoríon ká bakhubi bayán kiyá hai. 
Dekho Markas 8: 29 bamugábile Mati 16: 
17; aur Markas 8:33; 14: 31—71. Qadim 
Masíhí musannif bil-ittifág is amr par Pin 
dete hain. 

S. 45. Kyá Markas jis ské zikr Patras ne 
kiy& hai, aur Yúhanná Markas jis ká mazkur 

Aamál 12: 12 men hia hai, ek hí shakhs 
hain? 

J. Han; lekin ek muddat tak logon ká yiht 
gumán thá, ki yih do nea ashkhás 

the. 

.. 8, 46. Us ká hál kahán tak PR hai ? 

J. Wuh Mariyam ká betá ha, jo Yúhanná 
Markas kahlátá thá, aur yih wuhí shakhs hai 
jis ne Patras ke gaidkháne se nikal áne ke bad 
us ki tawáza ki, (dekbo Aamál 12: 12;) aur 
Rasúl o pahle Masíhí is hí ke ghar men aksar 
jama hua karte the. Wuh Barnabás ká bha- 
tíja aur Púlús aur — ká ham-safar tha. 
(Dekho Kal. 4: 10.) 

S. 47. Pulds “ khiyál ek waqt us kí 
nisbat kaisá thá ? 

J. Wuh us se náráz thá, (dekho Aamál 15: 
37, 38;) par us ká khiyál píchhe se badal ga- 
yá. (Dekho Kal. 4: 10; 2 Tim. 4: 11; 
Filemán 24.) | 

S. 48. Markas ki mant ká kyá hál malúm 
hai ? 
J. Qadim musannif likhte hain, ki wuh 

Misr ko gayá; aur ki Sikandariya men ek 
kalísyá ko gáim karke wahán mar gaya. 

S. 49. Us ki Injil kháss kin ke liye likht 
gai? 

J. Rami muridon ke liye. 

S. 50. Aur Injílon ke mugábil men is Injil 
ki kya kháss sifat hai? 

J. Is men hamáre Khudáwand ki baton ki 
banisbat us ke kámon ká ztyádatar tazkira 
miltá hai, aur is ká bayán bahut hi wázih par 
mukhtasar aur Rúmion ki fahmíd ke liye 
mauzun hai. 

. S. 5]. Nae Ahd-náme ki tisri kitáb ká kya 
nám hai ? 

J. Lúká ki Injil. 

S. 52. Yih Injil kab likhi gaf? 

. J. Qarib san tirsath Fswí ke, lekin waqt 
sahih malim nahin hai. 


a 


S. 58. Is Injíl men kaun kaun báten hain, 
jo aur Injilon men nahin hain? 

J. Yúhanná Baptismá denewále ká hál; 
Rúmíon ki mardum-shumárí, Yahúdiya men ; 
wuh májre jo Masíh kí paidáish ke wagt wugú 

men áe; garariyon kí rúyat ká bayán; Masíh 
ká khatna aur Shamaún aur Anná kí gawáhí; 
Haikal men álimon ká Masíh ke sáth guftogú 
karná ; us ki batchit Násarah ke jbádatkháne 
men; us kí tamsílen nek Sámarí, gum-shuda 
bher, Musrif bețe, daulatmand aur Lazar, 
sharir gází, khirájguzár aur Farísí, bephal 
-anjir ke darakht, aur das asharfion ki; Nain 
ki Bewa ki betí ká jilay& jana; Masih ke 
páon ká masah karná; us ká dúsrá daura Ja- 
lil men; us ká Farísíon aur Tauretíon kt 
malámat karná ; us ká shágirdon aur jamá- 
aton ko nasíhat karná, (b&b 12;) sattar shá- 
æirdon ká bhejá jana; un ká laut áná ; aur das 
korhíon ká changá honá; Khudáwand kí duá 
ká duhráyá jáná ; aur us men mustaid rahne kí 
nisbat sharh; aksar báten jo pánchwen báb kí 
terahwin áyat se lekar athárahwín áyat tak ke 
mazmún men darj hain ; athárah baras kí kub- 
rí aurat ká sídhá honá ; Masíh ká Aurshalím 
par roná ; shágirdon ká buzurgí ke liye jhagar- 
ná; Masíh ká Herod ke áge házir honá; aur 
us ká apne tain Mariyam par, aur un donon 

shágirdon par jo Eimmáus ko játe the, bad 
© apne jí uthne ke záhir karná. 

S. 54. Kyá Lúká Rasúl thá? 

J. Nahín. 

S. 55. Us kí Injílon ke tarz ki kyá sifat hai? 

J. Us ká tarz aur Injil ki nisbat ziyádatar 
álimána hai. 

S. 56. Kya use aur Injil-nawison ki. banis- 
bat ztyáda mauga milá ? 

J. Hán; wuh talím yáfta aur s aa 
thá,— (Kal. 4: 14.) 

S. 57. Us ne apni Injil kahán likhí? 

J. Bazon ká gumán hai, ki yih Injil us wagt 
hkhí gai, jab ki Púlús ke Rúm men mugaiyad 
hone ke wagt wuh us ke hamráh thá; aur 
bazon ká yih gumán hai, ki wuh Fillippí men 
likhí gaí —(2 Tim. 4: 11; aur2 Kar. 8: 18— 
21.) 

S. 58. Lúká ne apní Injíl kis ke nám par 
hikhi ? | á 

J. Theophilus ke nám par. 

S. 59. Theophilus kaun thá ? 


J. Log aksar gumán karte hain kí wuh koi 

álí mansab Rúmí yá Yúnání thá, lekin us ká 
sahíh hál mutlag malúm nahín hai. Theophilus 
ke mane hain “ dost Khuda ká.” 

S. 60. Kya Lúká Yahudi thá ? | 
J. Log aksar gumán karte hain, ki wuh 
Yúnání thá, aur aglab hai ki Yahúdí mazbab 
par ímán láyá, lekin is ki sahíh haqiqat malúm 
nahin. Us ke nám se yih ishára páyá játá hai, 
ki us ki asl butparast thi, aur khwáh gulám, 

khwáh ázád rahá ho. 

S. 61. Yih Injíl khásskar kis ke liye likhi 
gai? 

J. Gair-gaumon ke liye, jaisá ki Mati ki 
Injíl Yahúdíon ke wáste likhí gaí.— (Dekho 
báb 2: 3) aur 92.) 

S. 62. Is Injíl kí tawárikhí bayán kí nisbat 
kyá gumán hai? g 

J. Yih ki jin májron ká is men mazkúr 
húá hai, so aur Injílon ke mugábil men ziyá- 
datar táríkh kí qaid ke sáth silsilawár likhe 
hain. 

S. 63. Nae Ahd-náme kt chauthí kitáb ká 
kyá nám hai? 

J. Yúhanná ki Injíl. 

S. 64. Is kitáb ke likhne men Yúhanná kí 
kháss mansha kyá tht, aur us ne is ki nisbat 
kyá kahá hai? 

J. Taki ham ímán láen, ki Tsá Masíh Khu- 
dá ká Betá hai, aur ímán láke, ham us ke nám 
se zindagí páen. j 

S. 65. Yih Injil kab hkhi gaí ? 

J. Yih Injílsan sattánave ke qaríb, Afsus 
shahr men likhí gaí. 

S. 66. Yúhanná Rasúl ke wálidain kaun 
the ? | 

J. Zabadí aur Salomi. Wuh Yaqub ka 
ehhotá bháí thá, aur yih donog bhai Rasúl 
húe. Zabadi machhúá thá, aur Daryá í Jalil 
ke kanáre par Baitsaidá kí bastí men rahtá 
thá. 

S. 67. Yúhanná, aur Yúhanná Baptismá 
denewále men kis tarah kí munásibat thí ? 

J. Wuh Yúhanná Baptismá denewále ká 
shágird thá, aur us kí talímát ká aisí safáí ke 
sáth bayán kiya hai, ki utní safáí aur Injílon 
men nahín hai. 

S. 68. Yúhanná men aur Masih men kyá 
muhásibat tht ? 

J. Wuh bahut hí jald Masih par tmán láyá, 
(dekho báb 1: 37—41 áyaten;) aur Yagúb aur 
Patras ke hamráh us se aur Masíh se ziyáda 
irtibát hia. Wuh aziz shágird thá, aur wuh 
intikhwáb kiyá gayá, táki Masíh ke hálát ke 
niháyat mufid májron ká sháhid ho, (dekho 
Markas 5:87; Mati 18: 1; 26:37 ;) aur ust 
ke ihtimám men Masíh ne apní má ko sompá. 

S. 69. Wuh kahán rahtá thá ? 

J. Wuh san athtálís {swf tak Aurshalfm men 
rahá; aur Afsus men rahkar Kochak Eshiyá 
men ek arse tak Injil sunátá rahá; aur Nero 
bádsháh kf saltanat ke khátime ke garíb garíb 
wuh Bahíra 1 Yúnán ke jazíra i Patmas men 
shahrbadar kiyé gayá. Jab Nerva gaddí na- 
shin húá to wuh phir Afsus ko laut áyá, aur 
wahin sau baras ki sinn men us ne wafát pátí. 

. 8. 70. Yih Injíl bágí tition Injílon se kaist 
mushábibat rakhti hai ? 

J. Aksar log gumán karte hain, kí tínon 
Injilen Yúbanná ke sámhne thin, jab us ne apni 

Injíl likhí, is hhaz se ki us ne bahut sí báten 
jo agle tínon ne likhí hain, nikál dálí hain, aur 
jo jo báten aur májre unhon ne chhor diye, 
unhen Yúhanná ne likhá ha. . 

S. 71. Yúhanná ki Injíl ke bayán men kyá 
khusúsívat hai ? 

J. Us ká bayán is andáz par kiyé gayá hai, 
ki Masíh kí Ulúhíyat aur us kí risálat kí garz 
ko safáí ke sáth sábit kare, aur us ki rahm-dilí 
aur muhabbat ki kasrat ko áshkára kare. | 

S. 72. Is Injil men kaun kaun báten hain 
jin ká mazkúr aur Injilon men nahin húá hai? 

J. Is Injíl ká mazmún do-tiháí ke qaríb 
nayá hai; pánch bab, yane, terah se sattarah 
tak ki báten bilkull nai hain. Is ká bayán 
bahut gadím waqt se shurú hot& hai; wuh 
Khudá ke Bete ke peshrafta wujúd ká zikr 
kartá hai; Yúhanná Baptismá denewále ki 
gawáhí ko pesh látá hai, (1 bab 1—51 áyat ;) 
wuh pahle mujize ká bayán kartá hai, (2: 
1——12 3) aur haikal ke andar se tujjáron ká 
bánká jáná, (2: 18—25 ;) Nigúdimús ke sath 
Masih ki guftugú, (3: 1—21 ;) Yúhanná ki 

aláwa gawáhí, (3 : 22—36.) Sámarí gurat ke 
saith bátchít karná, (4: 4—42 ;) amir ke bețe ká 
changá honá, (4: 46—54 ;) Baithasda ke 
kund par ke ek nátawán ká changá honá, (5 : 
1—47 ;) Kafarnáhum men tbádatkháne men 
bahs karná, (6: 22—71;) Khaimon ki jd men 
Masíh ká házir honá, (7: 1—53;) us aurat 
ká tazkira jo ziná men pakrí gaí thí, (8: 2 
—11;) Masih ká Yahudion ke sáth kalám kar- 
ná aur un ke hath se bach nikalná, (8 : 12— 
59 ;) janam ke andhe ká bíná honá, aur us ke 
zimn men Masih ki báten, (9: 1—41; 10: 
1—21 ;) Masih ká tajdid ki jd men házir honá, 
(10: 22—42;) Lazar ká jiláyá jáná, (11: 1— 
46 ;) Kayáfá ká Masih ke haqq men mashwa- 
ra karná, (11: 47—54;) un Yúnáníon ke 
sith guftogu karná jo Masih ko dekh& cháhte 
the, (12: 20—50;) wuh báten jo 13 bab se 
17 tak ke mazmún men margúm hain; Masih 
ká Sardár Káhin ke áge honá, (18: 19—24;) 
Pilátús ká Masíh ko rihá karne kí koshish 
karná, (19: 4—16;) Masíh ká salíb par se 
utárá jáná, (19; 3l==42 ;) Mariyam ke sath 

qabr par kí mulágát ká púrá bayán ; (20 : 11 
6 18;) Masih ká Daryá i Jalil par sát shágirdon 
ke úpar apne tain záhir karná ; (21: 1—24;) 
aur bahut se aur chhote chhote májron ká 
tazkira, Yúhanná hí ne is bát ká mazkur 
kiyá hai, ki Patras ne Malkús ká kán urá diyá. 

S. 78. Dúsre hawárion ne Patras kí is bát 
aur Lazar ke jíláe jane ká hál kyún nahín ~ 
likhá? | 
- J. Aglab hai, ki unhon ne qasdan in báton 
ko Patras aur Lazar kí salámatí ke khiyál se 
poshída rakhá ; lekin Yúhanná ne itne arse bad 
apni Injil likhi, ki wuh in báton ká tazkira 
bedharak kar saktá thá, is liye ki yagín hai, 
ki Patras aur Lazar donon men se ek bhí zin- 
da na rahá ho. 

S. 74. Injili tawáríkh ke kin mufíd májron 
ká Yúhanná ne zikr nahin kiyá hai? 

J. Masíh kí paidáish, us ká baptismá páná, 
aur ázmáyá jáná, aur us ki aksar tamsilen aur 
bahut se mujize, aur us kí pahárí waz. 

S. 75. Is Injil men kaun kaun khitáb 
kháss hain ? | 

J. Masth ki nisbat “ Kalima” aur “ Eklau- 
te" ká khitáb istimál men áyá hai, aur Rúh- 
ul-Quds ke haqq men “ Tasallí-dihinda" ká 
khitáb miltá hai. | 

S. 76. Masíh ne Yúhanná aur us ke bhát 
Yaqúb ko kaun se khitáb se mulaggab kiyá ? 

J. Boanarjes yá Baní Rad, is jihat se ki wuh 
kalám sunáne men bare sargarm aur lassán the? 

S. 77. Yúhanná kí nisbat kyá kyá riwáyat 
mashhúr hai? © 

J. Kahte hain ki us ke mizáj men bará 
uns thá, aur wuh har dil azíz shakhs thá. 
Jerome likhtá hai, ki jab wuh aisá zaíf ho gayá, 
ki ímándáron kí jamaát men sharík na ho 
saktá thá, to use wahán uthá le játe the, aur 
wuh yih kahá kiyá kartá thá: “ Ai chhote 
bachcho, ek dúsre ko pyar karo.” Yihi akelá 
hawárí apni maut se mara. 

„ S. 78. Nae Ahd-náme ki pánchwín kitáb 
ká kyá nám hai? 

J. Rasúlon ke Aamál kí kitáb. 

S. 79. Is kitáb men kitne zamáne ká hál 
mundarj hai? 

J. Masíh ke urúj karne se Púlús ke dúsre 
martaba Rúm men mugaiyad hone tak, yane 
tentís baras ke arse ká. 

S. 80. Yih kitáb kab likhí gaí ? 

J. San tirsath Fswí ke garíb qaríb. 

S. 81. Wuh kis mugám par likhí gaí? 

J. Is ká hál sahih malúm nahin hai, par 
gumán karte hain, ki wuh Rúm men likhí gaí, 
jab ki Púlús wahán mugaiyad thá. 

S. 82 Is kitáb ká rágim kaun tha ? 

J. Lúká; aur us kí Injíl ke mutábig wuh 
Theophilus ke nám par hkhí gai. 

S. 83. Is kitáb kí manshá kyá hai? 

J. Is kí manshá yih hai, ki hawáríon kí 
zindací aur un ki manádí ki nisbat men 
Masíh kí talím ke istimál ke taur ko záhir 
kare, aur ki Injíl kí auwal aur ajíb kámyábí 
ká hál áshkára kare. 

S. 84. Jitne arse kí tawáríkh is kitáb men 
darj hai, utne arse men Injíl kahán tak 
phaili ? 

J. Masíh kí maut se tís baras bad ke arse 
men Injil bahut sí tarbíyat-yáfta aur ná- 

tarbiyat-yafta jagahon men bhi phail gat thi. 
Kalísyáen Aurshalim, Antakiya, Karint, Afa- 
sus, Filippi aur Rum men gáim ho gai thin, aur 
Injil Arab, aur Eshiai Kochak, Yúnán, Maka- 
dúníva, Italia aur Afrika men phail eai thí. 

S. 85. Is kitáb ke ragm karne ke liye” 
Luka ko kya kháss mauga milá tha? 

J. Wuh Púlús rasúl ke hamrah jab wuh 
Injíl ki manádí ke liye dur dúr nikal játá 
tha, aksar jaya kartá tha. 

"SS. 86. Is tawáríkh kt barf bát kyá hai? 

J. Masíh ke wade ká, Ruh-ul-Quds ke 
názil hone men púrá honá. 

S. 87. Masíhí mazhab kí pushtí karne ke 
liye yih kitáb kyúnkar kháss taur par fáida- 
bakhsh hui hai ? 

J. Us ittihad ke báis se jo us men aur 
khatton men miltá hai, jin ká qasdan mazkúr 
honá muhál hai, is bájs se ki wuh mutafarrig 
wagton aur jagahon men likhe gae. Dr. Paley 
sáhib ne in ittihádon ká barí tagwiyat ke 
sáth apní us kitáb men tazkira kiyá hai, jise 


ís Hore Pauline" kahte hain. 
H Lá 

S. 88. Is kitáb ki ibárat men kaun sí bát 
aisí hai jis se yih sábit hota hai, ki yih 
kitáb filhagiqat Laka hí kí likhí hut hai ? 

J. Is men painsath aláhida aláhida aise 
muháware áe hain, jo kháss Lúká ki Injil 
aur is hí kitáb men páe játe hain. Ek lafz 
jo aur sab Injílon men kull nau martaba istj- 
mál men 4i hai, wuh Luka ki Injíl men unchás 
martaba, aur Aamál men athtis martaba mus- 
tamil hui hai. 

S. 89 Is kitáb ko kai hisson men tagsím 
kar sakte hain? 

`J. Do hisson men; pahle bárah bábon men 
kháss Patras kí wisátat se Yahúdion ke dar- 
miyán Injíl ke phailne ká bayán húá hai; 
aur bágí bábon men Gair-gaumon ke darmi- 
ván Púlús kí mihnaton ká mazkúr húá hai. 

S. 90. Masíh kí nisbat jo gawáhíán is 
kitáb men dí gaín hain, un kí kyá sifat 
hai? 

J. Is men Masih ki Ulúhíyat aur us ke 
uhde ki khássíyat ká barf safáí ke sáth zikr 
húá hai. Duden us ke nám par makhsús ki 

gaf hain (7 59, 60; 2: 21; 9: 14). Lafz 
Khuddwand kí, Khudá Bap, aur Masih, don- 
on ke haqq men bila imtiyáz istimál men 
Ai ha, (10: 36; 9: 34, 25, 42, wagaira.) 

S. 91. Rub-ul-Quds ki nisbat is kitáb men 
kis tarah kí gawáhí miltí hai? 

J. Patras ne use Khudá ká khitáb diyá hai, 
(5: 8, 4.) Jise Yasaiyáh Yahowáh kahtá 
hai, use Púlús ne Ruh-ul-Quds garár diyá hai, 
(Yas. 6: 8, 9, aur báb 28: 25.) Aur Rúh- 
ul-Quds ki ugnúmívať gáim ki gaí hai, (8: 29; 
10: 19; 18: 2; 16: 7; 20: 28.) 

S. 92. Lúká ki kis mufid sifat ká is kitáb 
men bayán húá hai? | 

J. Us ki farotani; agarchi wuh Púlús ke 
sáth un sáre manzaron men jis ká is men zikr 
húá hai, sharík thá, táham wuh apna mutlaq 
mazkúr hí nahín kartá. 

S. 98. Nae Ahd-náme ko kis tarah par, 
tagsím kar sakte hain? 

J. Tin hisson men; yane tawáríkhi, khututt, 
aur nabawi. 

S. 94. Khutút kitne hain ? 

J. Ekkís. 

S. 95. Kya yih khutút apni targím ki qaid 
ke mutábig silsilewár murattab kiye gae hain ? 

J. Nahin; Us ki tartíb kalísyáon ki yá un 
ádmíon ki shuhrat par, jin ke nám par wuh 
khutút makhsús kiye gae the, mauqúf rakhi 
gaí hal. 

S. 96. Khutút ke do kháss hisse kyá hain ? 

J. Púlús ke Khutút aur Khutút i Amm. 

S. 97. Khutút 1 Púlús shumár men kitne 
hain ? 

J. Ibránion ke Khatt ko chhorke wuh shu- 
már men terah hain. 

„S. 98. Baqi Khutút i Amm kyún kahláte 
hain ? 

J. Is kí kaí wajhen bayán kí gaí hain; le- 
kin aglab hai, ki wuh Khutút i Amm is wajh 
se kahlate hain, ki Púlús ke Khatton ke mutá- 
big wuh kisi jamáat ke liye nahin likhe gae, 
par un ká mazmún aisá thá jo har kalísyá men 
kár ámad ho saktá thá. 

S. 99. In Khutút ke mane samajhne ke liye 
kaun sí bát par liház rakhná cháhiye? 

J. Yih ki wuh sab, Rúmíon ke Khatt ko 
chhorke, kháss kháss kalísyáon aur jamaáton © 
ki hálát i makhsús ke bájs se likhe gae, ya 
un shakhson ki hagiqat ki nisbat jin ke nám 
par yih Khatt makhsús kie gae the; aur un 
hálaton aur májron ká bakhúbí samajhná 
bahut hí munásib o zarúr hai, 

S. 100. Nae Ahd-náme kí chhathwín kitáb 
ká kyá nám hai? 

J. Rúmíon ká Khatt. 

S. 101. Is Khatt ko kis ne likhá. 

J. Púlús rasúl ne. 

S. 102. Kyá Púlús ká yih nám hamesha se 
yihí tha ? 

J. Nahín; us ká auwal nám Sáúl thá, par 
us ke Masíhí ho jáne par us ká nám Púlús 
pará. 

S. 105. Us kí paidáish kahán kí thí? 

J. Kilikiyá ke Tarsus shahr kí. Us ne 
apne bap se Rumi raís ká haqq ikhtiyár kiya. 
Wuh Binyamin ke firge men se tha. 

S. 104. Wuh Yahúdíon ke kis firge ká tha? 

J. Wuh misl apne bap ke Farisi thá. 

S. 105. Us ki já i wiládat shahr i Tarstis ki 
kyá kaifiyat thi? 

J. [lm aur falásafí ki nisbat men wuh 
Athens aur Sikandaria se hamsarí kartá thá. 
Us ke aiyám i tifli men wahán rahne ke báis 
se us ki chalan ke andáz par bari tasir hui 
hogí. | 

S. 106. Us ki tarbiyat kahán hui? 

J. Chaudah baras ke sinn men wuh Aur- 
shalim ko gayá, aur us ne Gamálíel se Yahúdíon 
ke jim men tarbiyat pai. 

S. 107. Gamálíel kaun thá? 

J. Gumán hai ki wuh un sát muallimon 
men se thá, jin ká mazkúr Tálmúd men húá hal, 
aur jin ko muallim ká khitáb diyá gaya thá. 

S. 108. Kyá Yahúdíon ká dastúr thá, ki 
apne larkon ko kisí na kisí tarah ká pesha 
sikhláen ? 

J. Han; kyúnki agarchi Púlús rasúl Yahu- 
dion ki sharíat men máhir thá, par wuh khai- 
madozí ká kám bhi kartá thá. Yahúdíon men ek 
masal thí, ki jo sbakhs apne larke ko kof pesha 
nahín sikhlátá wuh use chorí karná síkhlátá hai, 

S. 109. Masíhí hone se peshtar Púlús kí 
kyá hagígat thi? © 

J. Wuh Masíhíon ká bará sargarm satáne- 
wálá aur us mazhab kí nisbat kufr kahnewálá 
thá. | 
= S. 110. Nae Ahd-náme men Púlús ká kis 
nisbat men auwalan zikr hua hai? 

J. Jis waqt Istifán mara játá thá wuh us 
ke gátilon men házir tha, aur us ki maut se 
khush thá. | 

S. 111. Jab wuh bataur.i mujize Masíh 
par ímán lává us wagt wuh kyá kartá thá ? 

J. Wuh Dimishq ko játá thá, ki Masíhíon 
ko satáe. | 

S. 112. Wuhiszulm ke kám men kis tarah 
roká gaya? | i 

J. Aisí tez roshní se, ki us kí bínáí játí rahí, 
aur ek áwáz se, jo yih kahti thi, ki “ Ai Sáúl, 
Saul, tú mujhe kyún satátá hai.” 

S. 113 Yih 4waz kis kt thi? 

J. Yih áwáz Khudáwand Masih ki thi, jis ne. 
apni nisbat yih kaha, ki Tú mujh ko satata 
hai, 

S. 114. Apní murídí ke shámil-hál, us ne 
Khudáwand [sa Masth se kaun sí bát hásil kí? 
J. Gair-gaumon ke darmiyán hawárí hone 
ki risálat. 
S. 115. Is májre ke bad us ne kyá kiya? 
J. Wuh fauran Dimishq ko gayá, ki Haná- 
niyáh se baptismá le, aur apni ánkhon ki bínáí 
páe. 
, 116. Wuh kis wagt murid hua? 
San Tswí paintís ke garíb qarib. 
117. Us ne kab wafát pai? 
. San Tswí arsath ke garíb garíb. 
, 118. Us ne kis tarah wafát pai? 
. Us ki nisbat yib riwáyat hai, ki us ká 
sir Niro bádsháh ke hukm se, Rim shahr ke 
phátak ke bahar kátá gayá. 
S. 119. Rúm kí kalísyá ko yih Khatt, kab 
aur kahán likhá gayá? 


spuna 


J. Karint shahr men, san attháwan Iswí 
ke garíb. 
© S., 120. Rúm ke shahr men Injil ke phail- 
ne ki taiyárí kis tarah hui thi? 
J. Is tarah par ki wahán par bahut se Ya- 


121 


húdí áke base the, aur aksar Rúmíon ne Yahú- 
dí mazhab ko ikhtiyár kar liyá thá. 

S. 121. Rúm ki kalísyá ki kyá hálat thi? 

J. Un ke ímán ká shuhra tamám dunyá 
men phailá thá —(Dekho 1: 8.) 

S. 122. Rúm ki kalísyá ká is se peshtar 
kahán ishára húá hai? 

J. Aamál 2: 10. 

S. 123. Rúm ki kalísyá ki bunyád ki ms. 
bat Rúmíon men kyá riwáyat hai? 

J. We kahte the ki Patras ne is kalísyá ki 
bunyád dálí; lekin Aamál kí kitáb se sábit 
hai, ki wuh Aurshalím men us wagt thá jis 
wagt wuh us ká Rúm men honá gáim karte 
hain. Is Khatt men Patras ke wahán hone 
ká mutlag zikr hí nahín hai. 

S. 124. Is Khatt ke likhne men Púlús ha- 
wárí kí kyá mansha thí. 

J. Yih ki Masíhí mazhab kí is asl talím ko 
sábit kare, ki sadágat sirf [sá Masih par ímán 
láne se hásil ho saktí hai. 

S. 125. Tasdíg ke mugaddame men Yahu- 
dion men kyá galatfahmí thi? 

J. Un ká yih gumán thá, ki wuh rasm aur 
rusúmát jo Lewiána qánún ke rú se jáiz the, 
wuh Khuda se maqbúliyat hásil karne ki bhi 
bunyád the, aur aksar Masíhíon ká yih khiyál 
thá ki is tasdíg kí talím se aksar bejá harkat- 
on ki targíb miltí hai. | 

S. 126. Púlús hawárí ne is Khatt men 
kaun sí bát sábit ki hai? 

J. Yih ki Yahúdíon kí rasm o rasúmát In- 
jíl ke nizám ke bájs se salaf ho gat, aur ki 
naját kí ráh Yahúdíon aur Yúnáníon, donon 
ke liye eksán khul gai, aur ki ímán se pákiza- 
gi paidá hotí hal. 

S. 127 Kyá yih Khatt Púlús rusúl ke aur 
khatton se pahle likhá gayá tha? 

J. Nahin; is ke qabl us ne kai Khatt likhe, 
yane Tassalánígion ke donon Khatt, aur Gala- 
tíon ká Khatt aur Karantíon ke do Khatt. 

S. 128. Yih Khatt pahle kyún rakhá gayá? 

J. Is sabab se ki yih Khatt sab Khatton se 
bará, aur niháyat amíg mazmún hai, aur un 
Masíhíon ko likhá gayá jo Rúm ki bari bád- 
sháhat ke dár-us-saltanat men rahte the. 


123 


S. 129. Púlús rasúl ki qbárat men kyá 
khúbí hai? 

J. Us ki ibárat bahut mustahkam aur us ki 
dalílen bahut paiwasta hain; us ke bare bare 
darmiyání jumle baz baz magám par sáf sa- 
majh men nahín áte. | 

S. 130. Jis waqt Púlús ne is Khatt ko likhá 
us wagt Rúm kaisí jagah thí. 

J. Wuh Rúmí saltanat ká dár-ul-hukúmat 
aur kull dunyá ká takhtgáh thá. 

S. 131. Masih ki paidáish ke waqt Rum 
ki kya hálat thí ? 

J. Wuh az hadd tériki aur batil-parasti men 
mubtilá thá; us men buton ke chár sau bis man- 
dir the ; lekin jlm o hunar ke mugaddame men 
wuh tamám dunyá par faugiyat rakhtá thá. 

S. 182. Kya Yahúdiya us waqt ázád thá? 

J. Nahin; wuh Rúmíon ke mátaht thá. 

S. 133. Kin kin Rúmí bádsháhon ne Ma- 
sihion ko ziyádatar satáyá ? 

J. Níro, Domíshian, aur Trájan. 

S. 184. Rúm ki saltanat ke logon ne kis 
zamáne men Masihi mazhab ko ikhtiyár kiya? 

J. San tin sau pachís [swi ke qaríb, sháh i 
Aunstuntín ke ahd i saltanat men. 

S. 135. Nae Ahd-náme ki sátwín kitáb ká 
kyá nám hai? 

J. Púlús rasúl ká pahlá Khatt Karintion 
ko. 

S. 186. Karint kahán thá ? 

J. Yih shahr Yúnán ke dakhan simt ko 
wági thá, aur Rúm ke ek súbe Akhaiyá ká 
dár-us-saltanat thá. Yih shahr us kháknáe 
par baná hai, jo bahíra 1 Ægean ko bahira 
Yúnán se mutawassit kartá hai. 

S. 187. Is shahr ki kya sifat thi? 

J. Yih bari tijárat-gáh thi. Is shahr ki 
daulat aur us kf shaukat mashhúr thi, aur fa- 
lásafa aur hunar ko bari taraqqi thi. Isthmian 
tamáshe yá mele jis ká zikr (9: 24—27) men 
hua hai, ist shahr ke garíb hote the, aur us 
men bahut se ádmí jama húá karte the. 

S. 138. Muarrikhon ne is jagah kí nisbat 
kyá likhá hai? 

J. Unhon ne use Yúnán kí roshní aur us kí 
zinat gárár diyá hai, 

S. 139. Jis zamáne men Púlús wahán gayá, 
us zamáne men us ká akhlág kaisá thá ? 

J. Us ki kharábí aur badkárí namúd thi, 
aur us ká shuhdapan un ke mazhab kí kháss 
sifat thi. Is shahr ke barábar Yunén men 
koí shahr fásid na thá. 

S. 140. Púlús wahán kitne din tak rahá? 

J. Derh baras se ziydda ziyáda.—(Aamál 
18: 11.) 

S. 141. Wuh Karint men kis waqt gayá ? 

J. San tirpan [swi ke qaríb. 

S. 142. Us ne Injíl kí manádí kin logon ke 
darmiyán pahle kí? 

J. Yahúdíon ke darmiyán, kyúnki us kí: alsí 
hí ádat thi. 

S. 143. Wuh wahán kis ke sáth muqim 
thá ? | 

J. Aquilá aur us ki bíbí Prisqilla ke sáth. 
Yih log Yahúdí the, aur sháhansháh i Alaudi- 
us ke hukm se Rúm se shahr badar kar diye 
gae the. 

S. 144. Wuh in logon ke sáth kyún rahá ? 

J. Yih log khaimadoz the, aur Púlús ko 

apní parwarish ke liye is peshe ká kám karná 
pará —(Aamál 18: 2, 8.) 

S. 145. Púlús ke ham-khidmat Karint men 
kaun kaun the? . 

J. Sílás aur Timtáús.—(Aamál 18: 5). 

S. 146. Yahúdíon ne Púlús kí manádí ko 
kis tarah gabúl kiyá ? 

J. Unhon ne kufr ke sáth us ká mugábila 
kiya, yahán tak ki wuh unhen chhorkar Gair- 
gaumon kí taraf rujú húá. 

S. 147. Púlús ne is Khatt ko kahán likhá ? 

J. Afasus men. | 

S. 148. Aur kis waqt hkhá? 

J. San sattáwan Fswí men, jab ki wuh ek 
bár Karint se laut áyá, aur do bára wahán já- 
ne ki taiyárí kar raha thá — (Dekho 2: 1; 4: 
19; 16: 5.) 

S. 149. Is Khatt ke likhne ká báis kyá thá? 

J. Baz baz muallimon ne us kí tahgír kí, 
aur us ke hawárí hone par shakk karte the, aur 
us kí talím kí sádagí par tamaskhur karte the; 
kalísyá ne us ke pásek Khatt likhá thá, aur 
us ká jawáb dená bhí us ko manzúr thá; un 

ke darmiyán judáíán ho rahí thín, (báb 1: 
10—16; 3: 4—6;) Masíhí ázádí ke parde 
men wuh bahut sakht badchálí ko rawá rakh- 
te the, (báb 5:) wuh ápas ke mugaddamon 
ke faisle ke hye kachahrion men játe the, (6: 
1—8 ;) us kalisyá ki auraten 4mm jamaáton 
men aise kám karti thin, jo auraton ke liye 
skáista na thá, (11: 3—10 ;) unhon ne Asha i 
Rabbani ko bigár rakhá thá, (11: 20—34 ;) 
mujize ki njmat ki un logon ne beizzatí kar 
rakhi thi, (14:) aur giyámat ki talím par log 
shakk karte the. 

S. 150. Yih Khatt kis ke hath se bhejá ga- 
yá thá? 

J. Titus ke háth se, aur us ko yih bhi tá- 
kid thi, ki us Khatt ke qabúl karne ke taur ki 
Púlús ko ittilá kare. 

S. 151. Nae Ahd-náme kí áthwín kitáb 
. ká kyá nám hai? | 

J. Púlús ká dúsrá Khatt Karintíon ko. 

S. 152. Yih Khatt kab likhá gayá? 

J. San sattáwan Tswí men, pable Khatt ke 
likhe jáne ke thore hí din bad. 

S. 153. Yih Khatt kis magám par likhá 
gaya? 

J. Makadúníya men, jahán Púlús aur Títus 
se mulágát húí, aur us ko yib khabar milí ki 
un logon ne kis taur par pahle Khatt ko gabúl 
kiyá. 

S. 154. Us Khatt se un par kis tarah kí 
tásír paidá hui ? 

J. Us kí malámaton ne bazon ko un kí ba- 
dí par gáil karke un men taubá kí khwáhish 
paidá kí thí; lekin fitna-angez muallim us ke 
hawárí hone ko hagír samajhte the. Wuh us 
kí aur us ke kalám kí ihánat karte the. 

S. 155. Is Khatt men kyá khubi hai? 

J. Us men taríf aur muhabbat o malámat 
milí húí páí játí hain, aur us men ajíb farotaní 
ke sáth hawárí kí risálat kí pushtí kí gaí hai, 
jis ke shumúl men us kí nimaton, aur us kí 
mihnaton, aur taklífát ká mazkúr húá hai, aur 
royat aur wahí jo un par názil hut. 

S. 156. Yih Khatt kis ke háth se bhejá gayá? 

J. Títus aur auron ke háth, aur Púlús khud 
hí un ke bad wahán gayá. 

S. 157. Kyá yih donon Khatt, agarchi ibti- 
dá men Karint kí kalísyá ko likhe gae, ab bhí 
kalísyá ke hye talim-dihinda ho sakte 
hain? 

J. Han; un ká Karintíon ke kháss fáide 
ke liye likhá jáná, is zamáne kí kalísyáon kí 
nisbat us kí manzúrí ko bátil nahín kartí. 
Púlús ke aur Khatton kí banisbat is men bahut 
se nae nae mazmún istimál men áe hain; un 
se ham yih talím.dihinda bát daryáft kar sak- 
te hain, ki Injíl ki taraqqi men kyá kyá mush- 
kilát darpesh thín, aur ki kalísyá kí auwal 
hálat kaisí thí; pahle Khatt ke gyárah aur 
pandrah báb khásskar mufid aur talím. 
bakhsh hain; pandrahwen báb men giyámat 
ká aisá muassir aur wázih bayán áyá hai, ki 
Pák Nawishte ke kisí dúsre magám men itní 
safáí ke sáth is ká bayán nahín miltá; donon 
Khatton men Masíhí aur khádimán 1 dín kí 
wafádárí ká bahut umda namúna pesh kiya 
gayá hai, aur us men bahut sí nasíhaten aur 
talímát aisí hain jo har zamáne aur har hál ke 


hye mustamil ho saktí hain. 

S. 158. Nae Ahd-náme ki nauwin kitab ká 
kyá nám hai? 

J. Púlás ká Khatt Galatíon ko. 

S. 159. Galátíá kahán thá? 

J. Wuh shahr na thá, lekin Eshíá í Kuchak 
ke darmiyán ek bará súba thá. 

S. 160. Is ká yih nám kyúnkar pará? 

J. Gál, yane Frans se, jinhon'ne Masíh se 
do sau chálís baras peshtar zabardastí se us par 
1024 kiyá. 

8. 161. Is ke báshindon kí kyá kaifi yat 
thí? 

J. Wuh bakhúbí tarbíyat-yáfta na the, aur 
- barí sakht butparastí men mubtilá the. 

S. 162. Yahán par kalísyáon kí pahle pahl 
kis wagt biná parí? 

J. San ekkáwan Iswí men Púlús aur Sílás 
is súbe men se hoke guzre, aur kalísyáon kí 
bunyád dálí, aur Karint se laut jáne ke tín 
baras bad Púlús phir yahán áyá. 

S. 163. Yih Khatt kab aur kahán likhá 
gaya? 

J. Is ká hal sahíh malám nahin; par aglab 

hai, ki yih us waqt likhá gayá jab Púlús do- 
bára vahán áyá, yá to san tirpan yá sattáwan 
Tswi men, aur yá to Afasus yá Karint men. 

S. 164. Is. Khatt men kyá khusustyat hai ? 

J. Yih Khatt Púlús ne apne hath se likha, 
aur yih bát us ki ádat ke khiláf thi, is liye ki 
wuh áp ibárat batláyá s thá, par aur log 
likhte the. 

S. 165. Is Khatt ke likbe jáne kí.kyá 
hájat thí ? 

J. Aksar muallimon ne unhen yih talím 
dí thí, ki rasam i Músawí ká mánná naját ke 
liye zarur tha; ek fariq Karint men aisá 
barpá húá thá, jo Púlús kí risálat par shakk 
kartá thá, aur us ká yih khiyál thá, ki wuh 
Patras aur Aurshalím ke aur hawáríon kí nisbat 
martabe men kamtar thá. 

8. 166. Yih Khatt aur kin Khatton se mu- - 
shábih hai ? 

J. Karintion aur Rúmíon ke Khatton se, Is 
men Púlús ki hawáriyat sábit ki gai hai, aur 
yih ki tasdíg sirf ímán ke wasfle se hásil ho 
sakti hai. i 


192 


S. 167. Nae Ahd-náme kt daswin kitab 
ká kyá nám hai? 

„J. Púlús ká Khatt Afasíon ko. 

S. 168. Afasus kahán tha? 

J. Wuh Eshíá ke Rúmí súbe ká dár-us-nál- 
tanat tha; yih shahr Smyrná ke dakhin tís 
míl ke fásile par wági thá. 

S. 169. Afasus kis bát ke liye mashhúr thá ? 
JL Us men Artamis debi ká ek bará mandir 
thá, aur aisá shándár aur gani thé, ki use 
dúnyá ke sát bare bare ajálb magámon men 
mutasawar karte the. 

S. 170. Is mandir ká migdár kyá thá ? 

J. Wuh chár sau pachís fut lamba, aur do 
sau bís fut chaurá thá; us men ek sau sitún 
sáth fut ke lambe the. Yih mandir. do sau 
baras ke arse-‘men taiy4r hud. 

S. 171. Afasíon ki kyá khássíyat thí? 

J. Wuh bare buz-dile aur aiyásh the; wuh 
afsúngarí ke ilm men mashhúr the. 

S. 172. Púlús Afasus men kab gayá í ? 

J. Wuh wahán do martabe gayá —(Dekho 
Aamál 18: 18—26 ; 19.) Pahlí bár san tir- 

pan Fswí men, wuh Aurshalím ko játe hue 
wahán gayá, aur dúsrí dafa ek sál bad, wuh 
wahán do baras se ziyáda rahá. 

S. 173. Yih Khatt kis hálat men likhá 
gayá ? 

J. Gumán karte hain, ki yih pahlá Khatt 
thá, jo Púlús ne us wagt likhá jab wuh Rúm 
shahr men qaid thá. 

S. 174. Is Khatt ke likhe jáne kí ek kháss 
wajh kyá thi ? 

J. Púlús ko is bát ká khauf thá, ki kahín 
mere qaid ho jane ke báis se Afasi murid past- 
himmat na ho jáen, is liye us ne Tikhíkus ko 
is Khatt ke hamráh un ke pás bhejá, táki un 
ko himmat diláe. 

S. 175 Is Khatt ko s ma kar 
gakte hain ? 

J. Do hisson men, yane ‘alin sáile ge tísre 
bab, aur zstima/é chár se chha bab. 

S. 176. Is kitab ki 4mm manshá kya hai? 

J. Is men Khuda ki bádsháhat ke álatarín 
jalál ká bayán hai; wuh bahut hi pur maz- 
mún aur talím-dihanda hai; is men Masíhon 

ke ishtiyáq aur ummaid ká mazkúr hai; aur 
Masíhí nizám ki wasaat aur kalísyá ki jalálí 
khush-nasíbí mundar) hai, aur un men apni 
súdmandí ke tayaggun aur istimálí nasíhaton 
ke sáth wuh is Khatt ko khatm kartá hai. 

S. 177. Is Khattkí ámm sifat ki nisbat 
kaun sí bát liház ke gábil hai ? 

J. Wuh aur Khatton kí banisbat iláhí dá- 
nish aur muhabbat ke umag ká ziyádatar maz- 
. kúr kartá hai; táham yih us wagt likhá gayá 
jab ki Púlús khud gaid men thá. 

S. 178. Yih Khatt kab likhá gaya ? 

J. San básath Tswí ke qaríb. 

S. 179. Kyá jis tarah Karint aur Galátiá 
kí kalísyáon ko rasúl ne malámat kí, usí tarah 
Afasus ki kalisyá ko bhi malámat m kí 
zarurat thi? 

J. Nahin; us ne makhsús báten tasaddug 
kar di thin, (Aamál 19: 19,) aur us ká iman 
aur us ki sargarmi mashhúr thi. Lekin bad- 
az-án us ne tádíb ke láig kám kiyá, aur us 


ko tádíb dí gaí. — Dekho Mukásh. 2-i— 
7.) 

S. 180. Afasus shahr ke pate kí ab kyá 
alámat bágí hai ? 

J. Sirf gadre wírána; koi Masíhí wahán 
nahín rahtá. | 

S. 181. Nae Ahd-náme kí gyárahwín kitáb 
ká kyá nám hai ? 

J. Púlús ká Khatt Filippíon ko. 

S. 182. Yih Khatt kab likhá gayá ? 

J. Rúm shahr men, (1: 12—14; 4: 22,) 
Púlús rasúl kí pahlí asíri ke aiyám, san tirsath 
Yswi men. 

S. 143. Filippí kahán tha ? 

J. Wuh Magadúniya ká ek shahr thá, jise 
Julius Qaisar ne sar i nau ábád kiyá thá, aur 
us ne wahán ke báshindon ko Rimi raison 
ká hagg até kiyá thá. Wuh bahírai Ægean 
ke sire par waqi tha. 

S. 184. Filippí ki shuhrat ká kyá bajs 
hai? © 

J. Is bájs se ki wahán Julius Qaisar aur 
Pompey ke darmiyán, aur Augustus aur 
Antony ke jo ek jánib the, aur Cassius aur 
Brutus ke darmiyán jo dúsrí jánib men the, 

laráíán húín ; aur is wajh se bhi ki Europe 
men isi shahr ne pahle Injil ko qabul kiya. 

S. 185. Us ká pahlá nám kyá tha ? 

J. Us ká pahlá nám Dathos thá, aur jab 
Magadúniya ke bádsháh Filip ne is shahr ko 
túl diyá, to us ke nám par is shahr ká nám 
Filippí pará. 

S. 186. Púlús is shahr men pahlí martaba 
kab gayá? 

-J. San ekkáwan fswí men.. Us ká apná 
iráda yih na tha ki wahán jáe, par baraks is 
ke Rúh-ul-Quds ne use jane ki targib di.— 
(Aamál 16 : 6—12.) 

S. 187. Púlús ne pahle kis se khitáb kiya ? 

J. Apne dastúr ke mutábig Yahúdíon se. 
Us kí mihnator ká ahwál Aamál ke solahwen 
báb men miltá hai. 

-© 8. 188. Kya wah Filippi men phir gayá Í 

J. Dekho Aamál 20: 1, 3, 6. 

S. 189. Jab Púlús aur Sílás Filippi men 
the, un par wahán kyá hádisa wági hud? 

J. Un ki zadkobí húí aur wuh qaid men 
dále gae, par unhon ne mujize ke taur par riháí 

pái. Qaid-kh4ne ká dárogah mai apne gha- 
ráne ke ímán láyá, aur un sab ne baptismá 
paya. 

S. 190. Filippí Masihion ne apni mahab- 
bat Púlús ki nisbat kyúnkar záhir ki? 

J. Wuh us kí ihtiyájon men us ke kám áe, 
_ aur jab ki wuh Rúm shahr men qaid thá, us 
ke pás barábar kharch bhejá kiye. 

S. 191. Un logon ne apní bakhshishen kis 
ke háth se us pás bhejín ? 

J. Epaphrodítus ke háth se; jab wuh wa- 
hán se lautne lagá, to Púlús ne usí ke háth 
yih náma bhejá, jis men us ne bare mahabbat 
ámez kalime aur shukrguzárí ke sáth un kt 
mihrbáníon ká iqrár kiyá hai. 

S. 192. Filippí kí kalísyá kí kyá sifat 
thí? 

J. Yih us zamáne kí kalísyáon men sab se 
bihtarthí. Us ke shuraka Púlúa se bahut gahrí 
mahabbat rakhte the. Jab ki wuh Thassalunt- 
ká men thá to unhon ne us pás dobára chande 
bheje, aur ek martaba jab ki wuh Karint men 
thá, (4: 16, 16; 2 Kar. 11: 9.) Unhon ne 

Injíl kf khátir bahut sí taklif utháí. (1: 28-30.) 
Púlús ko koí aisí wajh na milí ki aur kalísyáon 
kí mánind is par bhí ilzám lagáe. 

S. 193. Nae Ahd-náme kí bárahwín kitáb 
ká kyá nám hai? 

J. Púlús ká Khatt Kalasion ko. 

S. 194. Kalase ká shahr kahán thá ? 

J. Wuh Eshíá i Kuchak ke ek súbe Phrygia 
> ká ek kháss shahr thá. Yih shahr ab maujúd- 
nahin hai. Pulus ke is Khatt ke likhne ke ek 
sál bad wuh ek zalzale se ulat gayá. 

S. 195. Púlús ne yih Khatt kab likhá? 

J. San básath Iswí men jab ki shahr i Rúm 
men mugaiyad thá, aur garíb garíb usí wagt 
ke jab ki us ne Afasíon ká Khatt likhá. (Dekho 
1: 24; 4: 18.) 

S. 196. Jab Afasíon ne Púlús ke quid ho 
jane ki khabar suní to unhon ne kyá kiyá ? 

J. Un logon ne Epaphras apne khádim i din 
ko us pás bhejá, taki use tasallí de, aur kalísyá 
kí hálat kí us se ittila kare, aur ki un galat 
talimon ki nisbat jis ki manádí un ke darmi- 
yan ho rahi thi us se mashwara kare.. 

S. 197. Shahr í Rúm men Epaphras par 
kyá wági húá ? 

J. Wuh apne wahán pahunchne ke thore 
hí din bad mugaiyad ho gay4.—Fileman 14.) 

S. 198. Yih Khatt kis Khatt se mushábahat 
rakhta hai? 

J. Us Khatt se jo Afasion ko likha gayá, in 
donon ko ek sáth parhná cháhiye, is. liye ki 
wuh báham ek dúsre ki sharh karte hain ; log- 
on ne ek Khatt ko dúsre Khatt ki tafsir done 
diya hai. 

S..199. Is Khatt kf 4mm manshá kya 
hai? 

J. Is Khatt men talim aur istimál donon 
sifaten páí játí hain; is men Púlús ki us shukr- 
guzárí ká bayán hai, jo un ki istigámat ke 
bájs se sádir hut, aur un ki nisbat us ke ishti- 
yaq ká us men tazkira hai; wuh unhen gala- 
tion, aur insání tasauwarát o hadison aur far- 
máishon se khabardár kartá hai; aur ímán ke 
tásírát ká mazkúr kartá hai. 

(S. 200. Yih Khatt kis ke háth se bhejá 
gaya tha? | 

J. Tikhikus aur Onesímus, us gulám ke háth 
jo apne ágá Filemon ke pás Kalasse ko lautá 
játá thá. Yihí log Afasion aur Filemán ke 
Khatt ko bhí un ke pás le gae the. 

- S. 201. Kyá Púlús kabhi Kalasse men gayá 
thá? 

J. Wuh Phrygiá men to dobára gayá thá, 
lekin yih sahíh malúm nahin ki wuh Kalasse 
gayá yá na gayá. (Aamál 16: 8; 18: 21.) 
Dúsre báb kí pahlí áyát se yih gumán hotá 
hal, ki wuh wahán kabhi nahin gayá. | 

S. 202. Púlús ne kin kin magámát ká Ka- 
lasse ke nazdík honá bayán kiyá hai? 

J. Láodikiyá aur Hierapolis. Us ne Kalasí- 
on se yih darkhwást ki, ki apná Khatt Láodi- 
kiyá ki kalisyáwálon ko parhne den. 

S. 203. Kyá us ne Láodikiyá kí eD ko 
Khatt likhá thá ? | 

J. Dekho báb 4:16. Aksaron ká yih gumán 
hai, ki jis Khatt ká zikr is magám par húá hai, 
wuhí Khatt hai jo Afasíon ko likhá gayá thá. 

S. 204. Nae Ahd-náme kí terahwin a 
ká kyá nám hai? 

J. Púlús ká pahlá Khatt Thassalúníkíon ko. 

S. 205. Thassalúniká kahán hai? 

J. Wuh Maqadúniyá ke chár zillaon men 
se ek ká dár-us-saltanat thá. Yih shahr tijé- 
ratgáh hai, aur us men. bahut umda bandar 
hal. 

S. 206. Is shahr ká wirána ab tak kuchh 
bágí hai ? 

J. Us kf díwár angarib samúchí kharí hai, 
aur pánch yá chha míl ke dáire men hai.. 

S. 207. Kyá is magám par Injil ki manádí 
se is bát kí ummed thí, ki wuh bahut dúr = 
phail j4egi ? 

J. Yih shahr aisá mashhúr thá, aur Yúnán 
ke aur hisson se us ko is gadr sarokár thá, ki 
us ki tásir bahut dúr tak thi.—(Dekho báb 
l: 8.) 

S. 208, Thassalúníká ke báshinde kaise 
the ? 
= J. Us men Yúnání, Rúmí aur Yahúdí rah- 
te the. | 
` §. 209. Is magám par Injíl ki manádí kis 
me pahle ki? 

J. Púlús aur Sílás ne, bad us ke ki un log- 
on ne Filippí ke gaidkháne se khalásí a 
(Aamál 17: 1—10.) 

S. 210. Kalísyá men kis kis qism ke log 
the? 

J. Aksar log to butparaston men se ímán 
láe the, lekin us men Yahúdí aur Yahúdí mu- 
ríd bhí the, aur in men bahut sí zí gadr aurat- 
en bhí thín.—-(Aamál 17: 4.) | 
S. 211. Is Khatt ke likhe jane ki kya eh 
thí? | 
- J. Púlús ko beímán Yahúdíon ke zulm ke - 
báis se jabran Thassalúníká se bhágkar Berea 
ko jáná pará; aur us ne kalísyá ko aist hálat 
men chhorá thá, ki wuh us kí nisbat bahut 
mutafakkir húá, chunánchi us ne un ko tasallí 
dene ke liye Timtáús ko un ke pás bhejá. (8: 
1, 2.) Timtáús ne lautkar Púlús ko un ke 
hál ki aisí khabar sunáí, (3: 6—9,) ki Púlús 
ne is liye -ki un ki mulágat na kar saktá tha 
un ke pás yih Khatt likh bhejá. (2: 17, 18.) 

S. 212. Yih Khatt kab aur kahán. likhá 
gaya? 


143 


J. Karint men san báwan Yswi men. Yih 
Púlús ke Khatton men pahlá Khatt thá. 

- S. 218. Púlús ne Thassalúníkíon ká kis 
taur par tazkira kiyá hai? 

J. Banisbat aur kalísyáon ke jin ko us ne 
Khatt likhe, is kalísyá kí ziyádatar tarif húí 
hai. | 
S. 214. Is Khatt ki 4mm manshá kyá 
hai? | 

J. Pahle tín bábon men us kí istigámat ke 
bájs se hawárí ki khushi ká tazkira húá hai; 
bágí do bábon men un ke istimál ke liye nasí- 
haten hain; chauthe báb men giyámat ká 
mufid bayán miltá hai; aur pánchwen báb 
men Masíhíon ki guzrán ke hye mukhtasar 
men gáide mundarj hain. 

S. 215. Nae Ahd-náme kí Guthú ki- 
táb ká kyá nám hai? 

J. Púlús ká dúsrá Khatt Thassalúníkíon ko. 

S. 216. Yih Khatt kab aur kahán likhá 
gaya? 

J. Karint men san tirpan Yswi ke shurú 
shurú men. 

S. 217. Us kí kyá garz thí? 

J. Yib, ki is galat khiyál ko durust kare jo 
Thassaláníká ki kalísyá men phail rahá thá, 
ki Masíh kí ámad aur dunyá kí intihá ke din 
garíb hain, (2: 1—12,) aur ki baz baz be- 
adab shakhson ko tádíb de. (l; 2: 13-17; 18.) 

S. 218. Us ne sab chízon ke ákhir hone ke 
peshtar kis bát ke wáqi hone kí khabar dí hai? 

J. Ek zabardast inhiráf ki; hawárí ke 
is bayán men aur Daniel nabí ki peshkhabari 
men jo chha sau baras áge di gai, ajib tarah 
ki muwáfagat hai. | 

S. 219. Nae Ahd-náme ki pandrahwín ki- 
táb ká kyá nám hai? 

J. Púlús ká pahlá Khatt Timtáús ko. 

S. 220. Timtáús ke donon Khatt aur Títus 
ke Khatt ko kyá nám dete hain ? 

J. Khutút i Pásbání, is bájs se ki un men 
khádimán i din ki jawábdihí, yane un faráiz 
ká mazkúr hai, jo kalísyá ki nigahbání kí 
nisbat men un par áid hote the. 

S. 221. Timtáús kaun thá? 

J. Wuh Lycaonia zillah ke Derbe náme 

bastí ká yá to mutawattin thá, yá wahin sukú- 
nat pizír thá. (Aamál 20: 4.) Us ká báp 
Yúnání thá, aur us ki má, Yúnice, Yahúdin thi. 
(Aamál 16: 1.) Us ne apne bachpan hí se. 
mazhabí talím pai thi. (2 Tim.1:5;8: 15.) 
Us kí khúbí aisí musnad thí, ki us ke bájs se 
Púlús ko ragbat hui ki use apná hamráhí 
rafiq banáye. (Aamál 16: 2, 3; l Tim 4: 
12.)  Wuh apni jawání hi men murid húá, 
aur aglab hai ki us wagt jab Púlús pahlí mar- 
taba Lystra ko gayá. (Aamál 14: 6; 1 Tim. 
1: 2; Fil. 2: 20). 

S. 222. Púlús us se kahán tak multafit thá? 

J. Wuh us se ajíb mahabbat rakhtá thá, 
aur us ne chha Khatton men us ká mazkúr ki- 
yá hai. Wuh use “ farzand Timtáús," (1 Tim. 
l: 18,) “ímán men apná farzand,” apná 
“aziz farzand,” (1 Kar. 4: 17,) aur apna 
“ hamkhidmat,“ (Rúm. 16:21,) kahtá hai. 

S. 223. Timtáús kí tawáríkh ká hál aur 
kyá malum hai ? 

J. Jab Púlús Makadúniya ko gayá, to wuh 


Timtáús ko Afasus ki kalísyá ká nigahbán 
ja 

mugarrar kar gayá, (1 Tim. 1: 3,) aur gumán 
karte hain ki jab Púlús dúsrí bár Rúm men 
gaid ho gayá tab bhí wuh wuhin thá. (1 Tim, 
8:14.) Riwáyat karte hain ki Timtáús Afa- 

” gus ki kalisy& ki nigahbání meg gáim rahá 
tá wagte ki wuh shahíd na húá. 

S. 224 Yih Khatt kab likhá gayá? 

J. Is ká hál sahth malúm nahin hai. Wuh 
Afasus men Timtáús ke nám par hkhá gayá 
jis waqt ki Púlús yá to Magadúniya men thá, 
yá wahán játá thá. (1: 3.) Mutabar sanad- 
on kí rú se malúm hotá hai, ki yih Khatt san 
chaunsath Tswí ke garíb qaríb likhá gayá. 

S. 225. Is Khatt kí manshá kyá hai ? 

„4. Us ki garz yih thi, ki Yahúdiyat ke ta- 
lím karnewálon ki lago talím ko bátil kare, 
aur ki Timtáús ko us ke uhde kí jawábdihí kí 
nisbat talim aur targib de. Is men Masíhi 
auraton o uhdadárán í kalísyá ki munásib chal 
aur tagsírwáron kí tambíh, bewáon ke sáth aur 
buzurgon ke sáth, gulámon aur daulatmand log- 
on ke sáth sulúk karne kí nisbat talímát mun- 
darj hain, (Dekho 1; 8, 4; 3; 15; 6 :20—-21.) 

S. 226. Nae Ahd-náme kf solahwín kitáb 
ká kyá nám hal? | 

J. Púlús ká dúsrá Khatt Timtáús ko. 

S. 227. Yih Khatt kab likhá gayá? 

J. San painsath [swt ke garfb jis waqt ki 
Púlús dúsrt bár Rúm men gaid ho gayá thá. 

S. 228. Wuh kaun sí bát hai jis ke bájs se 
yih kitáb kháss taur par gábil i liház hotí hai ? 

J. Yih pichhlá Khatt hai jo Púlús ne apní 
shahádat se thore hí peshtar likhá thá, aur is 
men us saláh ki báten miltí hain, jo Púlús né 
marte wagt Khudáwand men apne farzand 
ko. kaht thin. 

S..229. Is Khatt ke likhe jane ki kyá wajh 
thi? 

J. Púlús, Timtáús aur Markas ko dekhne ká 
ishtivág rakhtá thá (4:9) taki wuh us ki musí- 
. bat men use tasallí den. (4:11.) Aur doston 
ne use chhor diyá thá. (4: 10—-12.) 

S. 230. Is Khatt kí manshá kyá hai ? 

J. Is men Timtáús ko us ke kám kí nisbat 
bari sargarmí ke sath nasihaten, aur bedáríán 
o tasallíán di gai hain. 

S. 231. Nae Ahd-náme ki sattrahwin ki- 
táb ká kyá nám hai? 

J. Púlús ká Khatt Títus ko. 

S. 232. Titus kaun tha? 

J. Wuh Yúnání tha, (Gal. 2: 3,) aur Pú- 
lús ki manádí se ímán láyá thá. (Gal. 1: 4.) 
Wuh Púlús aur Barnabás ke sáth Aurshalím 
ko gayá, (Gal. 2: 1,) aur Púlús ke aur safarun 
men aksar us ke hamráh jáyá kartá thá. — 
(2 Karint. 2:1, 2, 13; 7: 5,7; 8: 16—24 ; 
12: 17—21.) Is ke siw4 us ká aur kuchh hál 
malúm nahin hai. Us ká tazkira Aamál ki 
kitáb men nahin húá hai. Riwáyat karte hain, 
ki us ne chauránwe baras ki umr men jazíra 1 
Crete men wafát pálí. 

S. 233. Púlás ne Titus ke khatne ke báb 
men kyún itiráz kiyá ? 

J. Dekho Gal. 2: 3—5. - 

S. 234. Jis waqt ki yih Khatt Titus ko li- 
khá gayá wuh kahán tha? 

J. Jazíra i Crete men, jahán wuh kalisya 
ke gáim karne aur us kí khabargírí ke wáste 
chhorá gayá thá. 

S. 235. Yih Kbatt kab likhá gayá? 

J. Is ká hál sahíh malúm nahin hai; baze 
kahte hain, ki san sattáwan [swi men, aur ba- 
ze san chaunsath Fswí men. i 

S. 286. Injíl ke Crete men járí hone ká 
hál kyá malám hai? 

J. Pantikost ke din is jazíre ke bahut se 
Yahúdíon ne Patras kí waz suní, (Aamál 2: 
11,) aur aglab hai ki unhín logon ne wahán kí 
khabar sunai. 

S. 237. Crete ke jazíre ká nám filhél kyá 
hai? | 

J. Candia; is jazíre kí ábádí do lákh pachás 
hazár hai, yih jazíra bahut zarkhez hai aur áb 
o hawá bahut khush gawár. 

8. 238. Jis wagt yih Khatt likhá gavá, us 
zamáne men is jazíre ke báshindon ki kyá ' 
hálat thí ? | 

J. Wuh chanchal, aur makkár o jhagrálú- 
aur badkár o maikhor the. 

S. 239. Is Khatt ki kyá sifat hai ? 

J. Wuh Timtáús ke pahle Khatt se bahut 
hí munásibat rakhtí hai, aur aksar gumán 

karte hain ki yih donon ek hi sáth likhe gae 
the. l 
8. 240. Is Khatt kf manshá kyá hai? 

J. Hawárí khádimán i din ki sifát ká bayán 
kartá hai, aur us talím ká tazkira kartá hai jo 
búrhon aur jawánon ko dená wájib thá, aur 
Títus ko nasíhat hai, táki wuh jawán hone ke 

báis se sárí khúbí ká namúna ho. Wuh Títus 
_ ko uksátá hai, ki hákimon ki nisbat logon se 
farmánbardárí talab kare, aur ki un par páki- 
gagi ke farz ko gáim kare. 

S. 241. Nae Ahd-náme ki athárahwín ki- 
táb ká kyá nám hai? 

J. Púlús ká Khatt Filemán ko. 

S. 242. Filemán kaun thá? 

J. Wuh Púlús ke un murídon men se thá, 
jo Kalasse men rahte the. (bamugábila 2, 
10, 19, aur Kal. 4: 9, 17.) Baron ká yih 
gumán hai ki wuh us kalísyá ká ek uhdadár 
thá, aur us ki bíbí ká nám Apphiá thá. Is ke 

stwá us ká hál aur kuchh malúm nahin hat. 

S. 243. Filemán ke shámil-hál Arkhippus ko 

jo yih Khatt likhá gayá, wuh kaun shakhs thá ? 

J. Gumén karte hain ki wah Kalassé kí 
kalísyá ká pásbán thá. (Kal. 4: 17.) 

-8. 244. Yih Khatt kab aur kis magám par 
likhá gaya ? 

J. Yih Khatt Kalassion ke Khatt ke sáth hi 
likhá gayá, aur donou ek hi sáth rawána kiye 
gae. (Dekho Kal. 4: 8—14,) aur is Khatt 
ki pahlí, teis, aur chaubis áyaten. Is Khatt ko 
san básath Fswí men Púlús ne Rúm ke qaid- 
kháne men se likhá, aur use Onesimus ke háth 
se bhejá. 

S. 245. Onesimus kaun thá? 

J. Wuh ek gulám thá jo apne ágá Filemán 
ke pás se Rúm ko bhág gayá, aur wahín 
Púlús ke wasile se muríd húá. Wuh apne 
ágá ke liye fáidamand na thá (áyat 11,) aur 
aglab hai ki us ne us ki chori ki thi, (áyat 
18) -. 

S. 246. Is Khatt kí kyá garz thí? 

J. Yib Khatt is manshá se likhá gayá, ki 
log Onesimus ko mihrbání ke sáth aur Masihi 
ke taur par gabúl karen. 

S. 247. Kyá is Khatt se yih bát sábit hai, 

ki Púlús Onesimus kí marzí ke khiláf us ke 
laut jáne par bajidd húá ? 

- J. Nahin; is bat ki mutlaq gawáhí sái 
miltí; par kuchh ajab nahín ki us ne áphí ap- 
ne laut jáne kí khwáhish záhir kí ho. 

S. 248 Yih Khatt kis bát ki nisbat garán- 
gadr hai? I | 

J. Wuh akhlág i Masíhí ká namúna hai, 
aur Masíhíon ke faráiz kí nisbat us se bahut 
sí dastgáhí hásil hott hai. Us ki farotaní aur 
ulfat i birádarána ke kalmát barí khubsúrti ke 
sith darj hue hain. 

S. 249. Pultis ne oe áno men kyá kyá 
kám kiyá? 

J. Jo log ki gaid-kháne men us ke pás áe, 
un ko waz karne ke siwá us ne Afasion, aur 
Filippíon, aur Kalassíon aur Filemán ko Khatt 
aur Timtáús ká dúsrá Khatt bhi likhá. 

'S. 250. Nae Ahd-náme ki unniswin kitáb 
ká kyá nám hai? 

J. Ibráníon ká Khatt. 

S. 251. Is Khatt ká rágim kaun thá ? 

J. Is kí nisbat logon men bará ikhtiláf hai. 


153 


Bahutere use Púlús se nisbat dete hain, aur 
bahut se ált sanad nuktadán is bát ko jtimád 
ke sáth radd karte hain, par us ke rágim ká 
tasfiya nahín kar sakte. 

S. 252. Kyá us ke musannif ká hál jánná 
amr i zarúrí hai? 

J. Agar yih bat zarúri hotí, to Rúh. ul.Ouds 
beshakk us ke rágim ko yih targíb detí, ki 
jais& aur Khatton men húá hai, waisáhí wuh 
© apna nám is men bhi dar) kar detá. 

S. 253. Jin logon ká yih gumán hai ki 
Púlús ne is Khatt ko likhá wuh us ke nám ke 
darj na hone ki kyá wajh batláte hain ? 

J. Wuh us kí wajh yih bayán karte hain, ki 
is báis se, ki Palas Gair-gaumon ke liye hawá- 
rí thá, Yahúdí us se badzan the, is wajh se is 
Khatt ko benám rakhne men logon kí nigáh 
men us ki ziyáda gadr hotí banisbat banám 
pi ke. 

S. 254. Kin dalílon se yih bát sábit ho sak- 
ti hai, ki Púlús is Khatt ká rágim thá? 

J. Mashriqi aur Sikandariyá ki kalísyáon 
ke buzurg jo dúsrí aur tísrí saddí men maujúd 


164 


© the, likhte hain ki “ Quðama ne hamen is 
Khatt ko yih kah kar sompá, ki yih Púlús ká 
hkhá húá hai, aur un men se aksar log is ga- 
wáhí ko qataí samajhte the. Jin logon ká 
khiyál is bát par gawí hai, wah yih bhi kahte 
hain, ki aise Khatt ke likhne ke gábil Púlús is 
kháss wajh se thá, ki Yahúdion ke nizám se 
wuh bakhúbí ágáh thá. 

"CS. 255. Jin logon ká khiyál is ráe se mukh- 
talif hai, wuh apne ráe ki pushtí 1 men kaun sí 
dalíl pesh karte hain ? 

J. Wuh yih kahte hain, ki is ká tarz Púlús 
ke-tarz ki mánind nahin hai, par aksar magá- 
mat men us ke tarz se ikhtiláf partá hai. Jo 
log ki Yúnání ká bakhúbí jim rakhte bain, 
we kahte hain, ki is Khatt kí Yúnání Púlús kt 
Yánání se mushábih nahín hai. 

S. 256. Yih Khatt kis ke nám par likhá 
gaya? 

J. [brání Masthion ke. 

S. 257. Yih Khatt kab likhá caves 

J. San tirsath [swí ke qaríb qaríb. 

S. 258. Is Khatt ki kya garz thi? 

J. Is kf garz yih thi, ki Yahúdíon ke tmán 
ko Masíh kí ulúhíyat, aur us ke kafáre aur 
shafágt ki qadr kí nisbat istiglál bakhshe ; tá- 
ki Yahúdíon ke nizám ke: mani bayán kare, 
aur us nizám par nizám i Masíhí ki faugiyat 
ko sábit karke Yahúdí murídon ko tasallí de, 
gur un ko ímán men tamir kare. 

S. 259. Is Khatt men kaun sí kháss khúbí 
hai ? 

J. Siwá us kf umda talímát aur fasallion ke, 
is Khatt se nizám í Músawí ká matlab barí 
safái ke sáth darakhshán hotá hai. 

S. 260 Nae Ahd-náme ki biswig kitáb ká 
kyá nám hai ? - 

J. Yagúb ká Khatt i Xmm. 

S. 261. IsKhatt ká rágim kaun sáYagúbthá? 

J. Is nám ke do hawárí the ; ek Yaqub jo 
Yabadi ká betá aur Yúhanná ká bhéi tha, aur 
dúsrá Yagúb i khurd, (Markas 15: 40,)jo Hal- 
fá yá Kleopás ká betá, aur hamáre Khudáwand 
Masih ká bhai bhi kahlátáthá. /Gal. 1: 19; 
Yuh. 19: 25.) Is Khatt ká rágim Yaqub i 
khurd thá. 

S. 262. Yagúb kahán rahtá thá ? 

J. Aurshalím men. Wuh tis baras tak Aur- 
shalím kí aur gurb o jawár ki en ká 
muhtamim thá. ‘ 

8. 263: Us ki kyá sifat tht? 

J. Wuh logon kí nigáh men bará mumtáz 
thá, balki beímán log bhi use Vagus i ddl ká 
khitáb dete the. 

S. 264. Us ki maut kínisbat kyá riwáyat hai? 
. J. Ki Yahúdíon ne use haikal ke kangúre 
se níche dál diyá, aur use dhobí ke sonte se 
már dálá, jis wagt ki wuh apne gátilon ke hye 
ghutne teke hie duá máng rahá thá. Yih máj- 
rá san básath [swi men wági hia. 

S. 265. Yih Khatt “ Amm ” kyún kahlátá 
hai ? 

J. Is liye ki wuh kisi kháss kalísyá ko na- 
hin hkhá gayá thá, lekin un bárah firgon ko 
jo paráganda ho rahe the. | 

S. 266. Is Khatt se kyá garz thi? 

J. Yih ki Yahúdí muríd jo sadágat i ímání 
kí talím kí nisbat galatí men par rahe the, us 
galat-fahmi ko tark karen. - 

S. 267. Injíl kíibtidáan taraggí ke zamáne 
men, is talim ki nisbat kaun sí galati ka 
mugábila Púlús rusúl ko karná para? 

J. Logon ke is mailán ká, ki we apne nek 
kámon ko tasdíg ki bunyád samajhte the. 

S. 268. Yagúb ne kis galatí ke zidd men © 
likhá ? | 

J. Us talím ke jo Púlús kí koshish o talím 
ke baraks thí, yane ki ek nira aglí ímán bagair 
amal ke, jise amal se kuchh jlága nahín tas- 
díg ki bunyád hai. Púlús ki yih talím thi, ki 
amal apní zát men is sabab se ki nákámil hai, 
mutlag tasdíg kí bunyád ho nahín saktá; aur 
Yaqúb kí talím yih hai, ki harchand ímán hí 
tasdíg kí wajh hai, táham Aamál ímán i haqiqi 
ki kasautí aur sanad i lábudí hai, —ki amal hí 
se imán i hagígí kí sadágat áshkára hotí hai. 

S. 269. Kyá Púlús aur Yagúb kí talímát 
men tasdíg ke mugaddame men kisí tarah ká 
ikhtiláf hai? 

„J. Nahin; balki kámil ittifág hai, Púlús 
ki garz yih thi ki sábit kare ki ádmí ko apne 
úpar bharosá rakhná na cháhiye, aur Yagúb 

ká yih magsad thá, ki sábit kare, kf ádmí ko 
be-lagám hokar náfarmání kf tabíat paidá na ~ 
karná cháhtye is liye ki ig se ádmí ke dil men 
is bát ki ragbat paidá ho saktí hai, ki wuh 
gunáh men gáim rahe, táki fazl ziyáda hotá 
jáe. Yih donon Khatt báhamdígar ek dúsre 
ká takmilá hain, aur in donon ko ek sáth 
parhná cháhiye. 

S. 270. Yih Khatt kab likhá gaya? 

J. Qaríb san eksath Fswí ke, Rúmíon ke 
Khatt ke likhe jane ke bad, aur Yagúb ki sha- 
hádat ke ek baras gabl. 

S. 271. Nae Ahd-náme kí ekkíswín kitáb 
ká kyá nám hai? 

J. Patras ká pahlá Khatt i 1 i. 

S. 272. Patras kaun thá ? 

J. Us ká nám auwal men Shamaún yá 
` Simon thá; wuh Baitsaida ká rahnewálá, 
Yúnas ká betá, (Matí 16: 17,) aur peshe ká 
machhúá thá. Jab ki Injíl men us ká pahlí 
bár tazkira húá us wagt wuh byáhá já chuká 
thá, aur Kafarnahúm men rahtá thá. (Markas 
1:29, 30.) Us ká bhai Andriyás use Í sá pás 

láyá aur we donon Masíh kí pairawí karne ko 
liye talab kiye gae. (Matí 4: 18—20). 

S. 273. Injíl men us ke aur kyá = nám 
milte hain ? 

J. Kefás, jis ke maní Patras se mushábih 
Báin, Kefás Súriyání lafz hai, aur Patras 
Yúnání, aur donon ke maní chatán ke hain. 

' S. 274, Patras men kya kyá mashhur sifat- 
en thin? 

J. Wuh ímán aur muhabbat aur apni ko- 
shishon men bará sargarm thá; aur kisi qadr 
jaldbáz aur talauwan taba bhi thá, go apni 
akhír umr men wuh ziyádatar mustaqil mizáj 
aur gáim ho gayá; wuh hamesha dilerí aur 
házir juwábí záhir kartá thá, aun us ke juwáb 
qataí hote the. | 

S. 275. Us ko kyá kyá kháss jzzaten 
milin ? 

J. Wuh Masih ke hamráh thá, jab us ne 
Jairus ki betí ko jiláyá, aur jab us ká chihra 
mubaddal hua, wuh bág i Gatsamaní men bhí 
Masih ke sáth th&; wuhi pahle mugarrar 
kiyá gayá thá ki Pantikost ke din Yahúdíon 

aur Gair.qaumon ke liye Injil kí -bádsháhat 
ká darwáza khole chunánchi Kurnelius aur us 
ká gharáná pahle awámm men se Masíh par 
ímán láyá. | | 
S. 276. Kyá us ko aur rasúlon par ziyáda- 
tar faugiyat dí gai thi? 

- J. Yih bát páya i subút ko nahin pahunch 
sakti, balki is ke baraks dalílen maujúd hain, 
(Dekho Mati 23: 8; Gal. 2: 11.) 

8. 277. Patras ki akhir zindagi ká ae ka- © 
hán tak malúm hai? 
J. Us ká sahíh hál mutlaq malúm nahin ; 
par aksar gumán karte hain, ki Antákiyá ge 
orukhsat hone ke píchhe, (Gal 2: 11) wuh 
chand barason tak Aurshalím men rahá, aur 
bad az án us ne un Yahúdíon ko Injíl kí ba- 
shárat dí jo Pantus, Galátiá, Bithiniyá, Kappa- 
dokiyá aur Eshiá ke us hisse men rahte the jo 
Rúmíon ke mátaht thá. Bazon ká yih gumán 
hai, ki wuh bad us ke Rúm ko gayá, aur Masíh 
„kí peshkhabari ki takmíl men wahán maslúb 
húá, (Yuh. 21: 18, 193) lekin aksaron ká 
gumán hai, ki yih khiyál nádurust hai, go we 

is bát ko taslím kar lete hain, ki us ne Nero 
bádsháh ke ahd i saltanat men bari shadíd 
maut se wafát pai; yih májará san chaunsath 
yá painsath [swi men wági húá. 

S. 278. Patras kí maut ke taur kí nisbat 
kyá riwáyat hai? | 

J. Yih ki wuh ultá maslúb húá, is wajh se 
ki us ne apne ágá i Iláhí ki taslíb ke taur 
par marne ko apne tain láig na samjhá. 

S. 279. Yih Khatt kab aur kahán likhá 
gaya? 

-J. Aglab hai, ki wuh san tirsath [swf ke ga- 
rib qarib Babul shahr men likhá gayá. (5:13). 

S. 280. Is Khatt ki kya sifat hai? 

J. Us ke khiyálát bahut amíg aur pur ma- 
ní hain. Yih Khatt istimálí hai lekin us men 
bahut talím bhi marqum hai. Kahte hain, ki 
is Khatt men ímán, farmánbardárí aur sabr ká 
_ khass tazkira hia hai; taki ímán men giyám, 
aur kám men hidáyat, o musíbat men tasallí 
hásil ho. : 

S. 281. Nae Ahd-náme kí báiswín kitáb ká 
kyá nám hai? 

| K 

J. Patras ká dúsrá Khatt i Amm. 

S. 282. Yih Khatt kab likhé gayá? 

_J. Pahle Khatt ke ek ‘baras bad, san chaun- 
sath s. men, aur Patras ki shahádat se kuchh 
age. 

S. 283. Is Khatt ki kyá garz thi? 

- J. Is men nasíhaten hain, t&ki ímándáron 
ko-sachchéi men qáim kare aur bidation aur 
jhúthe. muallimon se un ko khabardár kare, 
nur táki har galatí se bachne ke liye unhen 
Masíhí khúbíon ki tahsil ki targib de. 

S. 284. Us ki pichhli nasíhat kyá thi? 

_J. Yih ki “ Hamáre Khudáwand aur bachá- 
newále Fsá Masih ke fazl aur pahchán men 
kárhte jáo;” aur us ki akhír gawáhí jo Masíh 
kí ulúhíyat kí nisbat thi, wuh yih hai, ““ Usi 
ká jalál ab hai, aur abad tak hogá á” Amin, 
:2 Patras 3 : 18. 

S. 285. Nae Ahd-náme. kí teiswin kitáb ká 
ká nám hai? 

J. Yúhanná ká pahlá Khatt i Æmm. 

8. 266. Kyá is Khatt ke muallif ká nám 
is kitáb men darj hai? 

J. Nahín ; t&ham Yúhanná ki Injíl ke maz- 
mun, aur tar; men, aur is Khatt men aiai ajib 
mutábagat hai, aur gadím zamáne ke. Ma- 
síhíog kí gawáhí bhí aisí sáf hai, ki Yúhanná 
Rasúl ke us ke muallif hone men kisi tarah 
ká shakk bágí nahín rah játá. 

. 5. 287. Is Khatt ki kyá šarz thi ? 

J, Taki un galatíon ko durust kare ja 
Masíh kí ugnúmíyat aur us ke uhdon kí nis- 
bat járí ho rahe the. ` - 

S. 288. Yih Khatt kab likhá gaya? 

J. Qaríb san arsath yá pattar Íswí ke. 

. 8. 289. Nae Ahd-náme ki chaubiswig kitáb 
ká kyá nám hai? 

J. Yúhanná ká dúsrá Khatt. | 

S. 290. Yih Bhain kis ke nám par likh 
gayá? 

J, Barguzída bíbí aur us ke PR ie, 
taki un ko sachcháí men tagwíyat hásil ho, 
aur we dagábázon ge bedár kíe jéen. 

S. 291, Kyé yih bát malúm hai, ki yih 
barguzída bíbí kaun thi? 

J. Nahíg; baze gumán karte hain, kt yih 

Aurshalím ki kalísyá ká laqab thá; par- log 
bil-ittifág is bát par qawi nahin hain. Par is 
kí nisbat 4mm khiyál yih hai, ki wuh ek au- 
rat thi jo apni díndárí ke báis se mashhur thi. 
= S. 292. Is Khatt men aur is ke pahle Khatt 
men kisi tarah kt mushábahat hai? 

J. In donon men aisá nazdikf tánásub hai, 
ki donon kf nisbat gumán karte hain ki ek hi 
sath likhe gae. 

S. 293, Nae Ahd-náme ki p kitáb 
ká kyá nám hai? 

J. Yúhanná ká tísrá Khatt. 

S. 294. Yih Khatt kis ke nám re likhá 
gaya? 

J. Gaius ke rám par; aglab hai, ki yih 
wuhí shakhs tná jis ká zikr Rúm. 16: 23, aur 
1 Kar. 1: 14 men húá hai, par yih bát yagíní 
nahín hai. Gaius apní díndárí aur Masíhí 
musáfir-parwarí ke liye mashhúr thá. 

S. 295. Yih Khatt kab likhá gayá ? 

J. San sattar Fswí ke qaríb garíb. 

S. 296. Is Khatt ki manshá kyá hai ? 

J. Hawárí Gaius kí chál o chalan par apní 

khushí ko záhir kartá hai, aur use Diotrephes 
se jo ki ek hausilawar aur fasádí shakhs thá 
khabardár kartá, aur Demetrius ki taríf kartá 
hai, táki wuh us kí tazím kare, aur aur báton 
ká likhná maugúf rakhtá hai, tá sag! ki 
báham mulágát na ho le. 

= 8, 297. Nae Ahd-náme ki ókhabbíswin ki- 
táb ká kyá nám hai? 

J. Yahúdá ká Khatt i Amm. 

S. 298. Yahúdá kaun thá? 

J. Wuh bárah háwáríon men se ek aur yá 
to Masíh ká bháí, yá us ká nazdíkí garábat- 
dár thá. Wuh Labbí aur Thaddi bhi kahlátá 
thá (Mati 10: 8; Lúká*6: 15; Yuh, 14: 
22; Mati, 13: 55, aur Aamál 1: 13). 

S. 299. Yih Khatt kab likhá gay4? 

J. San chaunsath aur pachhattar [swi ke 
darmiyán mey, 

S. 800. Is Khatt ki kyá manshá thi? 

J. Yih ki Masíhíon ko jhúthe muallimon se 
bedár kare, jo is bát kí koshish men the, ki 
logon ko shara ke khiláf shahwat-parastí men 
mubtilá karen, aur yih kahte the, ki Khuda 

lazzát i nafsání kí pe ke liye snzána © 
degá. 

S. 801. Yahúdá kis tarah un ko un ka 
khatre se ágáh kartá hai? 

J. Un Isráelíon ki taraf rujú karne se jo 
bayábán men halák húe, un firishton kí nazír 
se jo halák hue, aur maidán ke shahron kí 
halákat kí wujúhát se. 

S. 802. Nae Ahd-náme ki sattáiswín kitáb 
ká kyá nám hai? 

J. Yáhanná ká Mukáshifá, yane, „Musháhi- 
dát kí kitáb. 

S. 803. Yih kitáb kahán likbí gaí ?, | 
. J. Jazíta i Patmus men, jo bahíra i Rúm | 
ke magribí hisse men jise bahíra i Aegean 
kahte hain wági hai.  Sháhansháh. i Domi- 
shian ne san tiránwe yá chauránwe [swi men 
Yúhanná Rasúl kois jazíre men — 
kar diyá thá. i 

S. 804 Yih kitáb kab likhí ma 
| J. Garíb san chhiánwe [swi ke. 

S. 305. Is kitáb kí-ámm aifat kyá hai? 

J. Us ki khushbayání aur sanjídagí be- 

misál hai. Is kitáb ki peshkhabaríán Hizafel 


aur Daniel nabí ki peshkhabaríon ke tarz aur 
matlab se bahut mushábih hain. Log use 
Daniel nabí ki kitáb ká titimma samajhte hain. 

S. 306. Is'kitáb ke matálib ke kai Amin 
hisse.ho sakte hain ? 

J. Do hisse: pahle hisse men pahle tin 
báb mushtamal hain, aur wuh un báton se 
jo hain, yá ho chukí hain ilága rakhtí hain. 
Is men dibája, aur hawárí ká Masíh ko rúvat 
men dekhná, aur Eshíá kí sát kalísyáon ke 
khutút mushtamal hain. Dúsre hisse, ‘yane 
bágí bábon men áyanda zamáne ká hál. mar- 
qúm hai; yane yih is kitáb ká nabawí hissa hai, 

S. 807. Peshkhabarí ká kis tarah par ba- 
‘yan hua hai? 

J. Shabíh yá alámaton men, jis kí shack 
men bari hoshyárí darkár hai. 

S. 808. Is kitáb ke dúsre yane nabawi hisse 
ko kis tarah par taqsim kar sakte hain ? 

J. Pánch hisson men. Pahle hisse men, 
char bab hain, aur yih rúyat i tamhídí hai. 
dúsre hisse men 5 bab se ll: 1—18 áyaten 

mushtamal hai, aur us men kalísyá kí us nis- 
bat ká bayán hai jo wuh dunyá se rakhtí hai, 
ya yih, ki tawáríkh í mugaddas aur dunyawi 
tawáríkhon men kyá munásibat hai. Tísrá | 
hissa 11: 19 áyat se lekar 20 báb tak hai, aur 
us men Masih ke mukhálif ki afzáish o zawál 
aur Masth ki bádsháhat ki fathyábí, aur akhir 
adalat ke din ká bayán hua hai.. Chauthá 
hissa 21, 22: 1— 5 tak hai, aur is men sádigon 
ki akhír hálat ká tazkira húá hai.  Pánchwen 
hisse men 22: 6—21 áyaten hain, aur yih is 
Khaťt ká khátima hai. 

- 8, 809. Is kitáb ke khátime men kaun sí 
mufid bát pát játí hai ? | 

- J. Is men bihisht ká bahut umda aur khush- 
numá bayán miltá hai, aur bad az án Injíl kí 
muft guzárish ká bart khúbsúrtí aur sargarmí 
ke sáth zikr húá hai. 

S. 810, Is kitáb ko Kutub i Rabbání kesil- 
sile men akhír kitáb hone kí nisbat logon ká 
kyá gumán hai? - 

J. Kahte hain, ki aist wahí ke khátime ke 
iye yih Khatt ajíb taur par mauzún hai: wuh 

firdaus jise ham ne Paidáish kí kitáb men kho 
diyá, wuh yahán Masíh-ke wasíle se phir hásil 
húá hai; kalísyá kí áyanda hálat ká yane ni- 
zám 1 Masíhí ke mátaht ká barí safáí ke sáth 
bayán húá hai; Matí kí Injíl ke pahle báb men 
Masíh charní men pará húá nazar áyá, aur ya- 
hán wuh takht nashín ho chuká hai; aur ba- 
„mugábila Malákí nabí ke jo lanát ke sáth apni 
> kitáb ko kbatm kartá hai, yih kitáb barkat 
ke sáth khatm hotí hai. 


TAMÁM SHUD. 

